
Responsabilitățile conducătorilor și lucrătorilor 


(1) 
De ce este necesar să discernem conducătorii falși 


Pentru că acum am terminat părtășia despre diversele 
manifestări ale antihriștilor, astăzi vom avea părtăşie despre o temă 
nouă — diversele manifestări ale conducătorilor falși. În acești ani de 
credință în Dumnezeu, v-aţi confruntat cu tot felul de manifestări și 
practici ale conducătorilor falşi. Pe măsură ce casa lui Dumnezeu 
suspendă conducătorii falși aflaţi la toate nivelurile, majoritatea 
oamenilor câștigă unoarecare discernământ în ceea ce privește 
conducătorii falși, adică, majoritatea oamenilor înțeleg oarecum 
unele manifestări specifice ale conducătorilor falși. Dar indiferent 
care este înțelegerea voastră și cât de mult înțelegeţi, în definitiv, 
aceasta nu este destul de sistematizată sau de specifică. Pe parcursul 
alegerilor bisericești, mulți oameni nu reușesc să înțeleagă 
principiile de alegere a conducătorilor, ce tip de persoană să aleagă 
drept conducător și ce tip de persoană, în calitate de conducător, 
aduce frații şi surorile în realitatea cuvintelor lui Dumnezeu și este 
un conducător calificat. Nu prea sunt conștienți de aceste lucruri și 
nu prea le înțeleg. Ba chiar există oameni confuzi și lipsiți de 
discernământ care, în timpul alegerilor, în mod intenționat aleg 
conducători falși, alegând pe oricine este precum un conducător 
fals, în timp ce nu-i văd pe cei care sunt cu adevărat calificați și 
capabili să fie conducători, care au calibrul și umanitatea unui 
conducător. Cei care nu au în mod fundamental calibrul și 
umanitatea necesare pentru a fi conducători sunt aleși deoarece par 
entuziaști ori au unele comportamente bune și deoarece corespund 
noțiunilor oamenilor despre ce înseamnă să fii „bun”, în timp ce 
aceia care au realmente abilitățile necesare pentru a conduce nu vor 
fi aleși niciodată. Cei care caută să fie în centrul atenţiei și se 


consumă cu entuziasm, dar sunt absolut incompetenţi, vor apărea 
mereu în tot felul de situaţii, părând că sunt deosebit de activi, iar 
majoritatea oamenilor vor crede că o asemenea persoană este 
calificată și ar trebui să fie aleasă. Rezultatul este că, după ce sunt 
aleşi, asemenea oameni nu-și pot asuma nicio lucrare. Ba chiar nu 
reușesc să implementeze rânduielile de lucru ale Celui de mai sus și 
nici nu știu cum să facă acest lucru. Deși trebăluiesc mereu cu mult 
entuziasm, după ce conduc o perioadă de timp, în lucrarea bisericii 
nu apar deloc îmbunătăţiri, iarprogresele sunt nesemnificative, 
apărând adeseasituaţii în care lucrarea bisericii este dezorganizată 
sau oamenii sunt învrăjbiți din cauza tulburării sau a uzurpării 
puterii de către oameni răi. Acestea sunt consecințele generate de 
conducătorii falși. După ce un conducător fals este ales, nu numai 
că intrarea în viață a fraților și surorilor va fi influențată și va avea 
de suferit, dar, în același timp, diverse elemente ale lucrării 
bisericești vor fi afectate în mod negativ, astfel încât lucrarea de 
diseminare a Evangheliei nu va putea fi efectuată cu ușurință sau în 
mod eficient. Aceasta este parţial o problemă cauzată chiar de 
conducătorul fals, dar este și parţial legată de cei care îl aleg. Dacă 
nu înţelegi adevărurile-principii, nu ai discernământ, ești orb şi nu-i 
poți vedea pe oameni așa cum sunt, ajungând să alegi un 
conducător fals, atunci nu doar îţi faci rău ţie și altora, dar și 
lucrarea bisericii va avea de suferit. Acestea sunt impactul și 
prejudiciul cauzate de conducătorii falși asupra intrării în viață a 
aleşilor lui Dumnezeu și asupra lucrării bisericii. În consecință, 
trebuie să discernem și să enumerăm diversele manifestări ale 
conducătorilor falși, iar pe această bază, vă voi da posibilitatea să 
înţelegeţi care sunt comportamentele pe care ar trebui să le aibă un 
conducător calificat, ce lucrare ar trebui să facă și care anume este 
sfera responsabilităților sale. Tema discernerii conducătorilor falși 
este foarte importantă pentru că se referă la lucrarea bisericii, la 
intrarea în viață a fiecăruia dintre aleșii lui Dumnezeu și mai ales la 


modul în care evoluează fiecare datorie. Unii ar putea spune: „Nu 
intenționez să candidez la alegeri, nici nu am vreo ambiție sau 
dorință să fiu conducător sau lucrător. Îmi cunosc limitele și este de 
ajuns să fiu un credincios obișnuit, așa că acest aspect al 
adevărurilor-principii nu are nimic de-a face cu mine. Dacă vreau să 
ascult, voi asculta ceva despre mântuirea și intrarea mea în viață. 
Diversele manifestări ale conducătorilor falși și adevărurile legate 
de acestea nu sunt relevante pentru intrarea mea în viață, așa că nu 
sunt nevoit să ascult sau pot asculta fără să dau atenţie sau fără 
tragere de inimă și doar să trec prin acest proces fără să pun suflet.” 
Este aceasta o atitudine bună? (Nu, nu este.) Alţii spun: „Nu am 
nicio ambiţie și nu vreau să candidez pentru poziția de conducător. 
De când eram copil, nu mi-am dorit să fiu oficial sau să mă remarc 
în fața celorlalți, pur și simpluîmi place să fiu o persoană oarecare, 
obișnuită. Am dorit să fiu un adept din momentul în care am 
început să cred în Dumnezeu. Îmi place să respect ordinele altora și 
fac orice îmi cer. Cât de simplu este să fii o asemenea persoană! 
Sunt doar un om de rând care nu vrea să își facă griji sau să fie 
împovărat, așa că nu am nevoie și nici nu vreau să aud aceste 
lucruri.” Această opinie este corectă sau nu? (Nu este.) Ce nu este 
corect în legătură cu ea? (Deși nu doresc să fie conducători, dacă nu 
înțeleg acest aspect al adevărului și nu pot discerne conducătorii 
falși, atunci, în timpul alegerilor, este foarte probabil ca ei să aleagă 
un conducător fals, ceea ce va afecta lucrarea bisericii și intrarea în 
viață a aleşilor lui Dumnezeu.) Acesta este un aspect. Altceva? 
(Problema conducătorilor falși există în fiecare dintre noi și ar 
trebui să ne autoanalizăm, să reflectăm asupra noastră și să ne 
înțelegem pe noi înșine.) (Dacă nu putem discerne conducătorii 
falși, atunci nici măcar nu vom ști când cineva ne-a indus în eroare, 
iar viețile noastre vor avea de suferit.) (O asemenea opinie este o 
manifestare a faptului că nu urmărim adevărul. A fi conducător în 
casa lui Dumnezeu nu este totuna cu a fi ambițios și a dori să fii 


oficial în lume. Să fii conducător înseamnăsă urmărești adevărul 
mai bine, să porți o povară pentru lucrarea bisericii şi să respecţi 
intenţiile lui Dumnezeu. Asta înseamnă să lupți pentru adevăr.) 
(Făcând parte dintre aleşii lui Dumnezeu, avem obligația și 
responsabilitatea să raportăm conducătorii falși. Dacă nu putem să 
discernem conducătorii falși, atunci este posibil să lăsăm unul să 
preia puterea și să afecteze lucrarea bisericii.) Al câtelea aspect este 
acesta? (Al cincilea.) Fiecare dintre aceste aspecte este corect și 
destul de precis. Dacă disecăm esența acestei probleme pe baza 
opiniei tipului de persoană pe care tocmai l-am menţionat, există 
practic aceste cinci aspecte. Indiferent dacă dorești sau nu să fii 
conducător, fiind unul dintre aleşii lui Dumnezeu, ar trebui să îţi 
asumi un rol de supraveghere a conducătorilor și lucrătorilor. Casa 
lui Dumnezeu este și casa ta, iar un conducător este ca o mică 
gospodină. Şi tu vei fi afectat și implicat dacă nu gestionează 
lucrurile bine, așa că ai responsabilitatea și obligația să îi 
supraveghezi lucrarea. 


O prezentare generală a celor cincisprezece 
responsabilități ale conducătorilor și lucrătorilor 


Nu este dificil să discernem conducătorii falși, pentru că 
asemenea oameni nu sunt rari în cadrul bisericii; ei au existat încă 
de la începutul conducerii și lucrării bisericești. Calibrul și 
abilitatea lor de înţelegere, caracterul și calea pe care au ales-o au 
multe manifestări concrete. Înainte de a diseca aceste manifestări 
concrete, ar trebui să înțelegem care sunt responsabilitățile 
conducătorilor și lucrătorilor și mai ales ce lucrare specifică este 
inclusă. Doar cei care sunt capabili să facă bine această lucrare 
specifică sunt conducători și lucrători calificați; cei care nu pot face 
această lucrare sunt conducători falși. Probabil că majoritatea 
oamenilor încă nu au o metodă de a-i discerne pe conducătorii falși, 


nu pot pricepe principiile de bază și nu știu ce aspecte 
esteimportant să fie discernute. Astăzi, haideţi mai întâi să avem 
părtășie în mod sistematic despre care anume sunt responsabilitățile 
conducătorilor și lucrătorilor, enumerându-le astfel încât să le știți 
clar cu toții. După ce veţi înțelege aceste principii, atunci când veţi 
alege din nou conducători şi lucrători, veţi avea un standard corect 
după care să evaluați cum anume să alegeți și cine anume este 
persoana potrivită pentru a fi aleasă. Așadar, haideţi să enumerăm 
mai întâi responsabilitățile conducătorilor și lucrătorilor. 


Responsabilitățile conducătorilor și lucrătorilor: 


1. Conduceţi oamenii să mănânce și să bea din cuvintele lui 
Dumnezeu, să le înţeleagă și să pătrundă în realitatea cuvintelor lui 
Dumnezeu. 


2. Familiarizaţi-vă cu stările fiecărui tip de persoană și 
rezolvaţi diferite dificultăți legate de intrarea în viață pe care le 
întâmpină în viaţa lor reală. 


3. Aveţi părtășie despre adevărurile-principii care ar trebui 
înţelese pentru a îndeplini fiecare datorie cum se cuvine. 


4. Ţineţi-vă la curent cu situaţia supraveghetorilor diferitelor 
lucrări și ale personalului responsabil pentru diverse sarcini 
importante şi  modificaţi-le îndatoririle sau  demiteți-i cu 
promptitudine dacă este necesar, astfel încât să preveniți sau să 
atenuați pierderile provocate de folosirea unor persoane nepotrivite 
şi să garantaţi eficienţa și progresul lin al lucrării. 


5. Menţineţi o pricepere și o înțelegere actualizată a stării și 
progresului fiecărui element al lucrării şi fiți capabili să rezolvați 
problemele, să corectaţi abaterile și să remediați imperfecțiunile din 
lucrare cu promptitudine, astfel încât aceasta să progreseze fără 


probleme. 


6. Promovaţi și cultivați tot felul de talente calificate, astfel 
încât toți cei care urmăresc adevărul să poată avea posibilitatea de 
a se instrui și de a intra în adevărul-realitate cât mai curând posibil. 


7. Alocați și folosiți cu înțelepciune diferite tipuri de oameni, în 
funcție de umanitatea și punctele lor forte, astfel încât fiecare să fie 
folosit cât mai bine. 


8. Raportaţi și căutați cu promptitudine cum să remediați 
confuziile și dificultăţile întâmpinate în lucrare. 


9. Comunicaţi, emiteți și implementați cu precizie diversele 
rânduieli de lucru ale casei lui Dumnezeu conform cerințelor 
acesteia, oferind îndrumare, supraveghere și îndemnuri, inspectați 
și urmăriți starea implementării lor. 


10. Protejaţi cum se cuvine și alocaţi cu înțelepciune diversele 
elemente materiale ale casei lui Dumnezeu (cărți, diverse 
echipamente, cereale și așa mai departe) și efectuaţi inspecții, 
întreținere și reparații cu regularitate pentru a minimiza daunele și 
risipa; de asemenea, evitați sustragerea lor de către oameni răi. 


11. Alegeţi oameni de încredere, cu o umanitate care respectă 
standardele, în special pentru sarcina de a înregistra, contabiliza și 
proteja ofrandele sistematic; revizuiți și controlați cu regularitate 
intrările și ieșirile, astfel încât cazurile de irosire sau risipă, precum 
şi cheltuielile nechibzuite, să poată fi identificate cu promptitudine 
- opriți aceste lucruri și solicitați o despăgubire rezonabilă; în plus, 
împiedicaţi, prin orice mijloace, ofrandele să cadă în mâinile 
oamenilor răi și să fie sustrase de aceștia. 


12. Identificați prompt și cu exactitate diverșii oameni, 


evenimente și lucruri care perturbă și tulbură lucrarea lui 
Dumnezeu și ordinea normală a bisericii; opriţi-le, restricționați-le 
şi transformați lucrurile; în plus, aveți părtăşie despre adevăr pentru 
ca aleşii lui Dumnezeu să dezvolte discernământ prin astfel de 
lucruri și să înveţe din ele. 


13. Protejaţi-i pe aleşii lui Dumnezeu de la a fi tulburaţi, induși 
în eroare, controlați și răniți de antihriști și ajutaţi-i să-i discearnă 
pe antihriști și să se lepede de ei din inimile lor. 


14. Discerneţi prompt și apoi îndepărtați sau excludeți toate 
tipurile de oameni răi și antihriștii. 


15. Protejaţi angajaţii responsabili pentru lucrări importante de 
toate felurile, adăpostindu-i de interferenţele lumii exterioare și 
țineţi-i în siguranță pentru a vă asigura că diversele elemente 
importante ale lucrării pot continua într-o manieră ordonată. 


Responsabilităţile liderilor şi lucrătorilor au fost sintetizate 
într-un total de cincisprezecepuncte, iar noi vom avea părtăşie pe 
baza acestora. Haideţi să ne uităm mai întâi la fiecare dintre 
sarcinile cuprinse în aceste cincisprezece puncte. Primele trei se 
referă la chestiunea modului în care oamenii înțeleg adevărul și 
intrarea în viață. Aceasta este lucrarea de bază pe care conducătorii 
și lucrătorii trebuie s-o facă și este una dintre categoriile majore. În 
calitate de conducători sau lucrători, trebuie cel puţin să fiți 
capabili să îndepliniți aceste sarcini, să aveţi un asemenea calibru, 
să purtați o asemenea povară și să fiți capabili să vă asumaţi o 
asemenea responsabilitate. Acestea sunt lucrurile de bază pe care ar 
trebui să le aveţi. Conducătorii și lucrătorii trebuie să fie capabili să 
aibă părtășie despre cuvintele lui Dumnezeu, să găsească o cale de 
practicare pornind de la acestea, să-i conducă pe oameni să 
înțeleagă cuvintele lui Dumnezeu, să-i conducă pe oameni să 


experimenteze șisă pătrundă cuvintele lui Dumnezeu în viața reală 
şi să fie capabili să le aducă în viaţa reală, folosindu-le pentru a 
rezolva diverse probleme sau dificultăți întâlnite în viața reală și în 
timp ce își fac datoria. Dacă aleşii lui Dumnezeu au probleme care 
trebuie să fie rezolvate de un conducător sau de un lucrător, dar 
conducătorul sau lucrătorul nu poate folosi adevărul pentru a 
rezolva problemele, atunci acel conducător sau lucrător este inutil, 
incapabil să facă măcar o lucrare elementară. Un asemenea 
conducător sau lucrător nu este calificat. Punctele patru și cinci se 
referă la diversele elemente ale lucrării bisericești și la 
supraveghetorii acelor elemente ale lucrării. În cazul în care 
conducătoriiși lucrătorii nu controlează supraveghetorii în mod 
corespunzător, lucrarea bisericii ar putea fidată peste cap sau 
tulburată de oameni răi, acest lucru ar influența eficacitatea și 
progresul lucrării, iar lucrarea ar putea fi chiar paralizată. În 
consecință, cea de-a patra și şi cea de-a cincea sarcină sunt și ele 
sarcini pe care un conducător ar trebui să le facă bine. Punctele șase 
şi șaptese referă la promovarea, cultivareași utilizarea oamenilor de 
tot felul. Principiul utilizării oamenilor este acela de a-i utiliza pe 
toți în mod optim, tot felul de oameni putând să-și îndeplinească 
datoria atât timp cât umanitatea lor este adecvată și corespunde 
standardelor cerute de casa lui Dumnezeu. Adică, a le permite 
oamenilor de tot felul să poată îndeplini îndatoriri adecvate; nu e 
nevoie să forțezi pe cineva să facă un lucru la care nu se pricepe, 
este de ajuns că este potrivit pentru o sarcină, că o poate face bine 
și este competent. În plus, unele sarcini implică aspecte tehnice, 
profesionale, iar unii oameni poate că se pricep să le facă, dar nu au 
lucrat efectiv în acest domeniu și nici nu înțeleg principiile 
relevante. În cazul în care corespund standardului pentru a fi 
promovați și cultivați în casa lui Dumnezeu, acestor oameni ar 
trebui săli se dea șansa de a fi promovați și cultivați, ca să poată 
învăța. Astfel, și mai mulți oameni potriviți pot îndeplini diversele 


sarcini din casa lui Dumnezeu și nu vor fi posturi libere atunci când 
biserica va avea nevoie de oameni pentru diferite sarcini. Acestea 
sunt chestiunile celor două aspecte ale promovării, cultivării și 
utilizării oamenilor. Haideţi să analizăm punctele opt și nouă. 
Aceste două puncte se referă la atitudinea cu care conducătorii și 
lucrătorii tratează lucrarea, adică, dacă își pot îndeplini 
responsabilitățile, dacă au loialitate și dacă au capacitatea să se 
descurce așa cum se cuvine atunci când tratează cerințele și 
rânduielile casei lui Dumnezeu și atunci când se confruntă cu 
dificultăți în lucrare. Punctele zece și unsprezece se referă la 
principiile care stau la baza tratării ofrandelor și bunurilor de tot 
felul din casa lui Dumnezeu. Pe de o parte, aceste două puncte se 
referă la calibrul și la capacitatea de muncă a oamenilor, iar pe de 
altă parte se referă la chestiuni de umanitate, dacă cineva este loial 
și dacă își poate îndeplini responsabilităţile. În cele ce urmează, 
haideţi să analizăm punctele doisprezece, treisprezece şi paisprezece 
cu privire la unele circumstanțe excepţionale care au loc în biserică 
- de exemplu, dacă cineva perturbă, tulbură și afectează viața 
normală a bisericii. Cea mai gravă este desigur apariția antihriștilor 
sau a altor tipuri de oameni care ar trebui îndepărtați sau excluși. 
Modul de abordare a unor asemenea oameni și principiile de urmat 
reprezintă, de asemenea, o lucrare care intră în sfera de 
responsabilitate a conducătorilor și lucrătorilor. Să aveţi capacitatea 
de a descoperi imediat problemele, iar atunci când descoperiți că 
cineva cauzează perturbări şi tulburări să puteți să opriți, să 
gestionați și să rezolvaţi fără întârziere acest lucru și să vă asiguraţi 
că lucrarea şi viața bisericească nu sunt tulburate - acestea sunt 
chestiuni la care se referă aceste trei puncte. Ultimul punct se referă 
la problema siguranței individuale a personalului indispensabil de 
tot felul, precum și la faptul dacă lucrările importante de tot felul 
pot fi garantate. Lucrările pot avansa atunci când personalul este în 
siguranță, dar dacă apar probleme sau pericole ascunse în ceea ce 


privește siguranța personalului, atunci faptul dacă lucrările pot 
continua sau nu devine o problemă. Haideţi să revenim și să vedem 
câte categorii majore există în total. Punctele unu, doi și trei aparțin 
primei categorii: intrarea în viața a omului. Punctele patru și cinci 
aparțin celei de-a doua categorii: diversele elemente ale lucrării 
bisericești și supraveghetorii acestor elemente ale lucrării. Punctele 
şase și șapte aparțin celei de-a treia categorii: utilizarea, cultivarea 
şi promovarea oamenilor de tot felul. Punctele opt și nouă aparțin 
celei de-a patra: rânduielile de lucru ale casei lui Dumnezeu și 
dificultățile în lucrare. Punctele zece şi unsprezece aparțin celei de- 
a cincea: ofrande și bunuri ale casei lui Dumnezeu. Punctele 
doisprezece, treisprezece şi paisprezece aparțin celei de-a șasea: 
circumstanțe excepționale care au loc în biserică. Punctul 
cincisprezece aparține celui de-al șaptelea: lucrarea bisericească 
importantă și siguranța personalului. În total, sunt şapte categorii 
care includ cincisprezece puncte. Aceste șapte categorii intră în 
sfera de responsabilitate a conducătorilor și lucrătorilor și fac parte 
din activitatea lor. În calitate de conducător sau de lucrător, 
sarcinile elementare ale activităţii tale sunt aceste șapte categorii, 
iar aceste șapte categorii reprezintă sfera de aplicare a cerinţelor 
casei lui Dumnezeu pentru un conducător sau un lucrător. Dacă 
vrem să evaluăm dacă un conducător poate face o treabă bună, 
dacă este competent, dacă are calibrul necesar pentru a fi 
conducător și dacă este un conducător calificat, ar trebui să folosim 
aceste șapte categorii. După ce am înțeles acest lucru bazându-ne pe 
cele șapte categorii majore, vom diseca, una câte una, și vom avea 
părtăşie despre manifestările şi practicile specifice ale 
conducătorilor falși, precum și lucrurile pe care le-au făcut aceștia 
în perioada în care au fost conducători, drept dovadă că sunt 
conducători falși și nu unii calificați. Există dovezi concludente dacă 
sunt analizate conform acestor șapte categorii, iar acest lucru este 
relativ corect și rezonabil. Spuneţi-mi, ar trebui să avem părtășie 


despre aceste șapte categorii, una câte una, sau despre cele 
cincisprezece puncte? Care dintre aceste căi este mai bună? (Să 
avem părtăşie despre cele cincisprezece puncte, unul câte unul.) 
Asta corespunde preferințelor voastre, cu cât mai detaliat, cu atât 
mai bine, corect? În continuare, vom începe în mod oficial părtășia 
noastră despre diversele manifestări ale conducătorilor falși. 


Punctul unu: Conduceţi oamenii să mănânce și să bea 
din cuvintele lui Dumnezeu, să le înțeleagă și să 
pătrundă în realitatea cuvintelor lui Dumnezeu 


Conducătorii falși nu au calibrul și capacitatea de a 
pricepe cuvintele lui Dumnezeu 


Ce este un conducător fals? Desigur, este o persoană care nu 
poate face lucrări concrete, o persoană care nu își îndeplinește 
îndatoririle de conducător. Nu face nicio lucrare reală sau critică; se 
ocupă doar de niște treburi generale și de unele sarcini de 
suprafață, lucruri care nu au nimic de-a face cu intrarea în viață sau 
cu adevărul. Indiferent cât din această lucrare îndeplinește, nu 
există nicio semnificaţie în a o face. De aceea, astfel de conducători 
sunt caracterizați ca fiind falși. Prin urmare, cum se poate discerne 
mai exact un conducător fals? Să începem acum disecarea noastră. 
Mai întâi trebuie clarificat faptul că prima responsabilitate a unui 
conducător sau a unui lucrător este să-i conducă pe ceilalți să 
mănânce și să bea cuvintele lui Dumnezeu și să aibă părtășie despre 
adevăr în aşa fel încât ceilalți să-l înțeleagă și să pătrundă în 
adevărul-realitate. Acesta este cel mai important criteriu prin care 
se poate verifica dacă un conducător este adevărat sau fals. Vedeţi 
dacă îi poate conduce pe ceilalți să mănânce și să bea din cuvintele 
lui Dumnezeu și să înțeleagă adevărul şi dacă poate folosi adevărul 
pentru a rezolva problemele. Acesta este singurul criteriu prin care 
să verificăm ce calibru și capacitate de a înțelege cuvintele lui 


Dumnezeu are un conducător sau un lucrător şi dacă îi poate 
conduce sau nu pe aleșii lui Dumnezeu să pătrundă în adevărul- 
realitate. Dacă un conducător sau un lucrător este capabil să 
înțeleagă cuvintele lui Dumnezeu într-o manieră pură și să înțeleagă 
adevărul, ar trebui să înlăture noţiunile și închipuirile pe care le au 
oamenii despre credința în Dumnezeu conform cuvintelor Lui și să-i 
ajute pe oameni să înțeleagă caracterul practic al lucrării Sale. Ar 
trebui să rezolve, totodată, conform cuvintelor lui Dumnezeu, 
dificultăţile concrete întâmpinate de aleşii Săi, mai ales când vine 
vorba de perspective greşite pe care le au în credinţa lor sau de 
neînțelegerile pe care le au cu privire la a face o datorie. Trebuie, 
de asemenea, să aplice cuvintele lui Dumnezeu pentru a rezolva 
problemele care se manifestă atunci când oamenii se confruntă cu 
diferite încercări şi necazuri și să fie capabil să-i conducă pe aleşii 
lui Dumnezeu să înțeleagă și să practice adevărul și să pătrundă în 
realitatea cuvântului Său. În același timp, trebuie să disece diferitele 
firi corupte ale oamenilor pe baza stărilor corupte revelate în 
cuvintele lui Dumnezeu, astfel încât aleșii lui Dumnezeu să vadă 
care dintre acestea se aplică în cazul lor, să dobândească cunoaștere 
de sine și să-l urască pe Satana și să se răzvrătească împotriva lui, 
permițându-le, astfel, aleşilor lui Dumnezeu să rămână fermi în 
mărturia lor, să-l învingă pe Satana și să-L slăvească pe Dumnezeu 
în toiul a tot felul de încercări. Aceasta este lucrarea pe care ar 
trebui să o îndeplinească lucrătorii și conducătorii. Este lucrarea de 
bază, critică şi esenţială a bisericii. Dacă oamenii care servesc drept 
conducători au capacitatea de a pricepe cuvintele lui Dumnezeu și 
calibrul de a înțelege adevărul, nu numai că vor putea înțelege 
cuvintele lui Dumnezeu și pătrunde în realitatea lor, ci vor putea, 
de asemenea, să-i sfătuiască, să-i îndrume şi să-i ajute pe cei pe care 
îi conduc spre o înţelegere a cuvintelor lui Dumnezeu și spre 
pătrunderea în realitatea lor. Însă calibrul necesar pentru a pricepe 
cuvintele lui Dumnezeu și de a înţelege adevărul este tocmai ceea 


ce le lipseşte conducătorilor falși. Ei nu înțeleg cuvintele lui 
Dumnezeu, nu cunosc firile corupte pe care oamenii le dezvăluie în 
diferite circumstanţe care sunt expuse în cuvintele Lui sau care sunt 
stările ce provoacă împotrivire, nemulțumiri și trădare față de 
Dumnezeu și aşa mai departe. Conducătorii falși nu sunt capabili să 
reflecteze asupra lor înșiși sau să lege cuvintele lui Dumnezeu de ei 
înșiși; înțeleg doar puțină doctrină și câteva regulamente din sensul 
literal al cuvintelor lui Dumnezeu. Atunci când au părtășie cu alții, 
doar recită câteva dintre cuvintele Sale, apoi le explică sensul 
literal. Și, prin asta, cred că au părtăşie despre adevăr și fac o 
lucrare reală. Dacă o persoană poate citi și recita cuvintele lui 
Dumnezeu așa cum fac ei, o vor considera drept cineva care iubește 
şi înțelege adevărul. Un conducător fals înțelege doar sensul literal 
al cuvintelor lui Dumnezeu; în mod fundamental, nu înțelege 
adevărul cuvintelor lui Dumnezeu și, prin urmare, nu este capabil 
să vorbească despre experiența și cunoașterea sa despre acestea. 
Conducătorii falși nu au capacitatea de a înțelege cuvintele lui 
Dumnezeu; pot înţelege doar sensul superficial al acestora, dar cred 
că asta înseamnă a înțelege cuvintele Lui şi adevărul. În viaţa de zi 
cu zi, interpretează întotdeauna sensul literal al cuvintelor lui 
Dumnezeu pentru a-i sfătui și a-i ajuta pe alții, considerând că a 
face asta înseamnă că fac o lucrare și că îi conduc pe oameni să 
mănânce și să bea cuvintele lui Dumnezeu și să intre în realitatea 
lor. Realitatea este că, deși conducătorii falși au adesea părtășie cu 
ceilalți în acest fel despre cuvintele lui Dumnezeu, nu pot rezolva 
nici cea mai mică problemă reală, iar aleșii lui Dumnezeu rămân 
incapabili să practice sau să experimenteze cuvintele Sale. 
Indiferent cât de mult participă la adunări sau mănâncă și beau 
cuvintele lui Dumnezeu, tot nu înțeleg adevărul, nici nu au intrare 
în viaţă şi niciunul dintre ei nu este capabil să vorbească despre 
experiențele și cunoștințele sale. Chiar dacă există oameni răi și 
neîncrezători care provoacă tulburări în biserică, nimeni nu este 


capabil să-i discearnă. Când un conducător fals vede un 
neîncrezător sau o persoană rea provocând o tulburare, acesta nu dă 
dovadă de discernământ, ci își extinde iubirea și îndemnurile către 
acea persoană, cerându-le celorlalți să fie toleranţi și răbdători față 
de aceasta, păsuindu-i pe acești oameni pe măsură ce ei continuă să 
provoace tulburări în biserică. Acest lucru face ca fiecare element 
din lucrarea bisericii să fie destul de nefructuos. Aceasta este 
consecința eșecului unui conducător fals în a face lucrări concrete. 
Conducătorii falși nu pot folosi adevărul pentru a rezolva probleme, 
ceea ce este suficient pentru a demonstra că nu au adevărul- 
realitate. Atunci când vorbesc, doar rostesc cuvinte și doctrine și tot 
ce le spun altora să practice reprezintă doctrine și regulamente. De 
exemplu, când o persoană dezvoltă o înțelegere greşită despre 
Dumnezeu, un conducător fals îi va spune: „Cuvintele lui Dumnezeu 
au acoperit deja toate acestea: orice ar face Dumnezeu, este 
mântuirea omului, este iubire. Uite cât de clare și cât de explicite 
sunt cuvintele Lui. Cum de încă poți să-L înţelegi greșit?” Acesta 
este tipul de instrucțiuni pe care conducătorii falși le dau 
oamenilor. Ei rostesc cuvinte și doctrine pentru a-i sfătui pe oameni, 
pentru a-i constrânge și pentru a-i face să respecte regulamentele. 
Acest lucru nu este deloc eficient și nu poate rezolva nicio 
problemă. Conducătorii falși pot să rostească doar cuvinte și 
doctrine pentru a-i îndruma pe oameni, ceea ce-i face pe oameni să 
creadă că a fi capabili să rostească doctrine înseamnă că au intrat în 
adevărurile-realitate. Totuși, când se confruntă cu o dificultate, nu 
ştiu cum să pună în practică, nu au nicio cale, iar toate cuvintele și 
doctrinele pe care le-au înțeles sunt date la o parte. Ce arată asta? 
Arată că înțelegerea doctrinelor nu este deloc utilă sau valoroasă. 
Singurul lucru pe care îl înțeleg conducătorii falși este doctrina. Nu 
pot avea părtăşie despre adevăr pentru a rezolva probleme; nu 
există principii în acţiunile lor și, în viața lor, nu fac decât să 
urmeze niște reglementări pe care le consideră bune. Astfel de 


oameni nu au adevărurile-realități. De aceea, atunci când 
conducătorii falși îi îndrumă pe oameni să mănânce și să bea din 
cuvintele lui Dumnezeu, nu există niciun efect adevărat. Sunt 
capabili doar să îi facă pe oameni să înţeleagă sensul literal al 
cuvintelor lui Dumnezeu și nu îi pot ajuta să obțină luminarea din 
cuvintele Lui sau să înțeleagă ce fel de firi corupte au. Conducătorii 
falși nu înţeleg care sunt stările oamenilor sau ce fire-esență 
dezvăluie aceștia confruntați cu o situație dată, care dintre 
cuvintele lui Dumnezeu ar trebui să fie folosite pentru a rezolva 
aceste stări eronate și firi corupte, ce se spune despre acestea în 
cuvintele lui Dumnezeu, cerințele și principiile cuvintelor Lui sau 
adevărurile din acestea. Conducătorii falși nu înțeleg nimic din 
aceste adevăruri-realități. Ei doar îndrumă oamenii spunând: 
„Mănâncă și bea mai mult din cuvintele lui Dumnezeu. Există 
adevăr în ele. Vei înțelege când vei fi citit mai multe din cuvintele 
Lui. Dacă nu înţelegi unele dintre ele, ar trebui să te rogi, să cauţi și 
să meditezi mai mult la ele.” Astfel sfătuiesc oamenii și nu pot 
rezolva problemele procedând astfel. Indiferent cine întâmpină o 
problemă și vine să caute de la ei, le spun același lucru. Ulterior, 
acea persoană tot nu se cunoaște și tot nu înțelege adevărul. Nu va 
putea să-și rezolve problema reală sau să înțeleagă cum ar trebui să 
practice cuvintele lui Dumnezeu și doar respectă sensul literal al 
cuvintelor și regulamentelor lui Dumnezeu. Când vine vorba de 
adevărurile-principii ale practicării cuvintelor lui Dumnezeu sau în 
ce realități ar trebui să pătrundă, tot nu înţelege. Aceasta este ceea 
ce rezultă din lucrarea conducătorilor falși: nici măcar un singur 
rezultat real. 


Dumnezeu le cere oamenilor să se îmbrace modest și decent, 
cuviincios, precum niște sfinți. „Modest și decent, cuviincios, 
precum niște sfinți” - șapte cuvinte în total, dar înțelegeţi ce 
înseamnă ele? (Știm cu toții că, din punct de vedere doctrinar, 


Dumnezeu le cere oamenilor să se îmbrace modest și decent, 
cuviincios, precum niște sfinți, dar nu știm cum să evaluăm ce este 
modest sau decent atunci când ne îmbrăcăm.) Acest lucru se referă 
la problema faptului dacă adevărul este înțeles sau nu. Dacă nu 
puteți evalua acest lucru, atunci se dovedește că nu înţelegeți 
cuvintele lui Dumnezeu. Așadar, ce înseamnă înțelegerea cuvintelor 
lui Dumnezeu? Înseamnă să înţelegeți criteriile pentru modestie și 
decenţă despre care vorbeşte Dumnezeu sau, mai precis, culoarea și 
stilul vestimentar. Ce culori și stiluri sunt modeste și decente? Cei 
care au capacitatea de a înțelege adevărul știu ce este modest și 
decent şi ce este bizar. Deși sunt modeste şi decente, unele haine au 
un stil învechit. Lui Dumnezeu nu-i plac lucrurile învechite și nu le 
cere oamenilor să imite stilurile din trecut sau să devină farisei 
ipocriți. Ceea ce Dumnezeu înțelege prin „modest și decent” este să 
aveţi o asemănare umană normală, să arătați onorabil, elegant și să 
aveţi clasă. Dumnezeu nu le cere oamenilor să poarte haine bizare, 
nici să se îmbrace în zdrențe ca niște cerșetori, ci să se îmbrace 
modest și decent, cuviincios, precum niște sfinți. Aceasta este 
înțelegerea oamenilor normali. Dar, după ce a auzit acest lucru, un 
conducător fals s-a entuziasmat și a spus: „Cuvintele lui Dumnezeu 
ne dau sfera de aplicare a modului de a ne îmbrăca «modest și 
decent, cuviincios, precum niște sfinți» - dacă respectăm aceste 
șapte cuvinte, atunci Îl slăvim pe Dumnezeu, nu Îl facem de rușine, 
şi vom fi niște oameni foarte apreciaţi printre necredincioşi. Așadar, 
ce înseamnă modest şi decent? Înseamnă că trebuie să vorbeşti şi să 
acționezi cu o asemănare umană și trebuie să fii cuviincios precum 
un sfânt. În general, când vorbim despre sfinţi, ne referim la sfinții 
antici. Dacă vrem să fim cuviincioși precum niște sfinți, atunci 
trebuie să imităm stilul sfinților antici, dar oamenii vor crede că ești 
nebun dacă umbli îmbrăcat în haine străvechi. Acest lucru nu este 
în concordanță cu principiul onorării lui Dumnezeu, însă ar trebui 
să existe mărturii pe care le putem depista despre hainele purtate de 


sfințiîn vremuri recente. Mediul social era mai bun acum câteva 
decenii. Oamenii erau mai simpli și se îmbrăcau mai conservator și 
corespunzător. Dacă te-ai îmbrăca conform acestui standard, atunci 
ai fi modest și decent și ai fi cuviincios precum sfânt. Aceasta este 
calea pentru practică.” Aflând că oamenii din anii 1970 și 1980 
purtau cămăși albe și pantaloni albaștri, el le-a spus fraţilor și 
surorilor: „Am văzut lumina din cuvintele lui Dumnezeu. Oamenii 
din anii '70 și '80 se îmbrăcau în ţinute care erau destul de 
corespunzătoare și simple. Nu s-ar putea spune că erau respectabile, 
dar par să corespundă mai mult cerințelorcuvântului lui Dumnezeu, 
aşa că ne vom îmbrăca conform acestui standard”. Conducătorul a 
luat inițiativa de a purta această ținută și toți au considerat că arăta 
bine, destul de decent și simplu. Conducătorul a spus: „Dumnezeu a 
spus să nu purtăm haine bizare. În primul rând, nasturii de la 
cămașă trebuie să fie închiși până la gât, iar toți nasturii de la 
manşete trebuie, de asemenea, să fie închiși. Încheieturile nu 
trebuie să fie expuse, cămașa trebuie să fie băgată în pantaloni și 
totul trebuie să fie bine acoperit, fără ca pieptul sau spatele să fie 
gol. Iată cât de modeste șidecente sunt! Nu sunt acestea modeste și 
decente și nu corespund cuviinței unui sfânt, așa cum cere 
Dumnezeu?” Conducătorului îi plăcea extrem de mult ţinuta pe care 
o purta chiar în acel moment și, în același timp, le cerea celorlalți: 
„Hainele voastresunt prea moderne, prea la modă. Îl fac de ruşine 
pe Dumnezeu, iar Lui nu Îi plac. Grăbiţi-vă cu toții să purtaţi ce port 
eu, fiți exact ca mine!” Oamenii fără discernământ i-au urmat 
exemplul, găsind și purtând ţinute așa-zis modeste și decente, care 
corespundeau cuviinței unui sfânt, iar majoritatea oamenilor chiar 
au crezut că este bine. Dar, în inimile lor, unii oameni au fost 
dezgustaţi de aceste lucruri învechite și au simţit că era nepotrivit 
să facă asta și că această înţelegere a cuvintelor lui Dumnezeu era 
distorsionată. Acești oameni, în ciuda faptului că nu au fost capabili 
să spună în mod clar dacă era bine sau rău să asculte de conducător 


şi nu au îndrăznit să tragă concluzii, au pledat pentru a nu urma 
orbește mulțimea. Ei au considerat că spusele conducătorului nu 
erau corecte în totalitate și nu le-au urmat. Doar acei imbecili, acei 
oameni cărora le lipseşte capacitatea de a înțelege cuvintele lui 
Dumnezeu, care nu au citit ei înșiși cuvintele lui Dumnezeu, au fost 
de acord cu ceea ce a spus conducătorul fals și au făcut ceea ce li s- 
a spus să facă, întocmai cum li s-a spus. L-au urmat pe conducătorul 
fals și l-au imitat, îmbrăcându-se la fel ca el când ieșeau în oraș. 
Oricând ieșeau în mijlocul unei mulțimi, se simțeau foarte încântați, 
gândindu-se: „Noi credem în Dumnezeu Atotputernic iar ţinutele 
noastre sunt foarte cuviincioase, precum cele ale unor sfinți. Voi ce 
ţinute purtați? Cât sunt de necuviincioase, cât sunt de moderne, cât 
sunt de ticăloase! Uitaţi-vă la noi, nu lăsăm nimic la iveală!” 
Credeau că sunt uimitori. Conducătorul fals nu numai că nu și-a dat 
seama că aceasta este o interpretare greșită a cuvintelor lui 
Dumnezeu, dar chiar a crezut că practică și pătrunde în realitatea 
cuvintelor lui Dumnezeu. Asta fac falșii conducători. Chiar și pentru 
cele mai simple și mai ușor de înţeles dintre cerințele lui Dumnezeu 
către oameni, conducătorii falși nu pot înțelege cu adevărat la ce se 
referă cuvintele lui Dumnezeu, standardele sau principiile pe care le 
cer acestea. Pot ei atunci să înțeleagă ce spune Dumnezeu despre 
firea coruptă a omenirii sau despre stările omenești de toate 
felurile? Pot ei să știe exact care este adevărul în acest caz? 
Bineînțeles că nu. 


Conducătorii falși nu au capacitatea de a înțelege cuvintele lui 
Dumnezeu; ei știu ce a spus El doar în sensul literal al cuvintelor 
Lui, dar nu înțeleg ce adevăruri exprimă cuvintele Lui, ce le cere 
Dumnezeu oamenilor sau ce adevăruri-principii ar trebui să 
înțeleagă aceștia. Prin urmare, atunci când au părtășie despre 
cuvintele lui Dumnezeu, ei doar le interpretează în mod literal și le 
dau oamenilor unele reglementări, unele reguli pe care aceştia să le 


urmeze, folosindu-se de ele pentru a dovedi că și ei înţeleg cuvintele 
lui Dumnezeu și au făcut lucrare. Unii conducători falși chiar 
consideră cuvintele lui Dumnezeu ca fiind deja clare, doar că 
oamenii nu reușesc întotdeauna să le mănânce și să le bea sau să 
depună efort. Văzând că toți au în mâini cărți ce conţin cuvintele 
lui Dumnezeu, ei consideră că este inutil să-i îndrume pe oameni să 
mănânce şi să bea cuvintele lui Dumnezeu. Prin urmare, atunci 
când găsesc probleme în timpul adunărilor sau în timp ce își fac 
îndatoririle, doar le trimit oamenilor câteva pasaje selectate din 
cuvintele lui Dumnezeu, spunându-le lucruri precum: „Citește acest 
pasaj din cuvintele lui Dumnezeu”; „Citeşte acel pasaj din cuvintele 
lui Dumnezeu”; sau „Cuvintele lui Dumnezeu spun cutare lucru 
despre acest aspect și cutare lucru despre acel aspect”. Ei doar 
trimit oamenilor pasaje selectate din cuvintele lui Dumnezeu, 
folosind o manieră persuasivă pentru a-i încuraja să citească 
cuvintele lui Dumnezeu, crezând că acesta este modul în care 
trebuie să-i conducă să mănânce și să bea cuvintele lui Dumnezeu și 
că îşi îndeplinesc responsabilitatea de conducător. După ce văd 
aceste cuvinte, oamenii spun: „Și eu am citit aceste cuvinte ale lui 
Dumnezeu; oare nu este inutil să aduni aceste cuvinte pentru 
mine?” Cu toate acestea, conducătorul fals gândește: „Dacă nu ţi le 
trimit, nu vei fi în stare să afli în ce capitol sau la ce pagină sunt 
aceste cuvinte. Nici măcar nu știi în ce context a rostit Dumnezeu 
aceste cuvinte. În calitate de conducător, ar trebui să-mi asum 
această responsabilitate, să îți trimit cuvintele lui Dumnezeu 
oricând şi oriunde.” Într-o efuziune de iubire, unii conducători falși 
chiar trimit cuiva între zece și douăzeci de pasaje din cuvintele lui 
Dumnezeu într-o singură zi, pentru a-și demonstra loialitatea față 
de lucrarea lor și hotărârea de a conduce oamenii în realitatea 
cuvintelor lui Dumnezeu. Aceste cuvinte ale lui Dumnezeu sunt 
trimise oamenilor, dar oare problemele lor sunt rezolvate? 
Îndeplinesc ei rolul pe care ar trebui să îl joace un conducător? 


Adesea, nu îndeplinesc acest rol, deoarece dacă oamenii ar putea 
înțelege singuri aceste cuvinte, nu ar mai avea nevoie de un 
conducător. Pasajele din cuvintele lui Dumnezeu trimise de 
conducătorii falși sunt de fapt bine cunoscute de cei care citesc 
adesea cuvintele lui Dumnezeu, dar ce le lipsește oamenilor? Care 
sunt dificultăţile şi problemele lor? Faptul că atunci când vine vorba 
de chestiuni reale care implică aceste adevăruri, când se confruntă 
cu dificultăți, oamenii nu pot vedea esența acestor probleme, nu 
ştiu de unde să înceapă pentru a le rezolva și nu știu cum să 
pătrundă aceste adevăruri - și nici conducătorii falși nu ştiu. Atunci, 
oare și-au îndeplinit responsabilitatea în această privință? Sunt 
competenți în lucrarea de conducere? În mod clar nu şi-au 
îndeplinit această responsabilitate. De exemplu, când oamenii citesc 
în cuvintele lui Dumnezeu despre cum trebuie să fie o persoană 
cinstită, pentru că nu știu cum să mănânce și să bea cuvintele lui 
Dumnezeu și nu au calibrul necesar pentru a pricepe și a înțelege 
adevărul, conducătorii falși ar spune: „Cerinţele lui Dumnezeu nu 
sunt ridicate. Dumnezeu ne cere să fim oameni cinstiți, iar să fii 
cinstit înseamnă să vorbeşti cu sinceritate. Oare cuvintele lui 
Dumnezeu nu au spus totul: «Comunicarea voastră să fie: Da, da; 
Nu, nu» (Matei 5:37)? Cât de clare sunt cuvintele lui Dumnezeu! 
Spune doar ceea ce gândești în inima ta; este foarte simplu! De ce 
nu poți face asta? Cuvântul lui Dumnezeu este adevărul, trebuie să 
îl practicăm. A nu-l practica înseamnă că ne răzvrătim, iar 
Dumnezeu îi mântuiește oare pe cei care se răzvrătesc împotriva 
Lui? Nu face asta.” Auzind acest lucru, oamenii răspund: „Tot ce 
spui este corect, dar tot nu știm cum să fim oameni cinstiți, pentru 
că, de multe ori, minciuna este involuntară sau este ceva ce facem 
atunci când nu avem de ales și există un motiv în spatele acesteia. 
Cum ar trebui rezolvată această problemă?” Ce ar spune 
conducătorul fals? „Oare nu este acest lucru ușor de rezolvat? Nu l- 
au clarificat cuvintele lui Dumnezeu? Să fii o persoană cinstită 


înseamnă să fii ca și un copil; este foarte simplu! Nu poți fi ca un 
copil indiferent de vârsta pe care o ai? Este de ajuns să te uiţi cum 
se comportă copiii.” Apoi, cel care ascultă se gândește: „Principalele 
comportamente ale unui copil sunt să fie naiv și vioi, să sară de 
colo-colo, să fie imatur și să nu înțeleagă multe lucruri. Din moment 
ce conducătorul a spus asta, atunciașa voi face.” A doua zi, această 
persoană în vârstă de 30 sau 40 de ani și-a legat părul în două 
codițe împletite, și-a pus o bentiţă roz și agrafe de păr, s-a îmbrăcat 
cu o cămașă roz și s-a încălțat cu pantofi și șosete roz, îmbrăcându- 
se complet în roz. Văzând acest lucru, conducătorul a spus: „E bine 
aşa! Mergi mai mult ca un copil, săltând de colo-colo. Vorbeşte mai 
inocent, ca un copil, fără răutate în privire și cu un zâmbet pe faţă — 
nu asta înseamnă să te întorci la felul de a fi al unui copil? Acesta 
este comportamentul unei persoane cinstite!” Conducătorul a fost 
destul de mulțumit, în timp ce alții văd acest lucru ca pe un 
comportament prostesc, anormal. Acest conducătorfals nu numai că 
nu a reușit să rezolve problema, dar nicinu a știut deloc cum să 
caute adevărurile-principii, conducând oamenii pe calea absurdului. 
Conducătorul fals nu știe cum să înțeleagă corect și pur nici măcar 
cel mai simplu adevăr despre cum să fii o persoană cinstită, 
recurgând la aplicarea oarbă a regulamentelor, înțelegându-l atât de 
distorsionat încât îi dezgustă pe cei care îl aud. Asta fac 
conducătorii falși. 


Conducătorii falși înțeleg cuvintele lui Dumnezeu în tot felul de 
moduri, venind cu diverse puncte de vedere bizare și excentrice. De 
asemenea, ei susțin practicarea și respectarea cuvintelor lui 
Dumnezeu, cerându-le celorlalți să accepte și să respecte felul în 
care înțeleg ei lucrurile. Pe scurt, oamenii precum acești 
conducători falși adesea înțeleg cuvintele lui Dumnezeu în mod 
superficial și distorsionat. Folosind un termen spiritual pentru a 
defini acest lucru, am spune că le „lipseşte înțelegerea spirituală”. 


Pe lângă faptul că înțeleg cuvintele lui Dumnezeu în mod 
distorsionat, ei adesea le cer și celorlalți să urmeze, la fel ca ei, 
aceste doctrine și reglementări distorsionate. Între timp, ei se 
folosesc de modul lor distorsionat de a înţelege lucrurile pentru a-i 
condamna pe cei care înțeleg adevărul în mod pur. Acești 
conducători falși, fiind lipsiți de înțelegere spirituală, nu scrutează 
și nu analizează cuvintele lui Dumnezeu precum o fac antihriștii. La 
prima vedere, ei par că abordează cuvintele lui Dumnezeu cu o 
atitudine supusă, mâncând, bând și acceptând. Cu toate acestea, din 
cauza calibrului lor slab și a incapacității lor de a înțelege cuvintele 
lui Dumnezeu, le tratează ca pe un manual, crezând că 
acesteaurmează logica „unu plus unu egal doi, doi plus doi egal 
patru”. Ei nu știu că ale lui Dumnezeu cuvinte sunt adevărul, iar 
pentru a intra în realitatea cuvintelor lui Dumnezeu, trebuie să 
înțelegem la ce se referă adevărurile rostite în cuvintele lui 
Dumnezeu și care sunt diversele stări și conținuturi pe care le 
cuprind aceste adevăruri. Atunci când alții înțeleg cuvintele lui 
Dumnezeu într-un mod foarte concret și practic, ei consideră că 
acest lucru este superficial și nu merită ascultat, spunând: „Înţeleg 
totul, ştiu totul. Lucrurile despre care vorbeşti sunt deja explicate 
clar în cuvintele lui Dumnezeu, de ce este nevoie să le spui tu?” De 
fapt, ei nu sunt conștienți că ceea ce discută alții cuprinde un 
conținut specific legat de adevărurile din cuvintele lui Dumnezeu. 
Deoarece acestor conducători falși le lipseşte înțelegerea spirituală 
şi nu au capacitatea de a înţelege cuvintele lui Dumnezeu, ei cred 
că toate adevărurile sunt mai mult sau mai puţin la fel, fără 
diferențe specifice între aspectele la care se referă; consideră că, în 
ciuda faptului că vorbesc la nesfârșit despre aceste lucruri, în 
esență, toate reprezintă acelaşi aspect. Această credință indică o 
problemă gravă și îi condamnă pe acești indivizi să nu înţeleagă 
niciodată adevărul. 


Conducătorii falși nu pot conduce oamenii în adevărul- 
realitate 


Acum, există indivizi cu un calibru bun și cu capacitate de 
înţelegere, care au dobândit deja o anumită experienţă și o anumită 
pătrundere în cuvintele de bază ale lui Dumnezeu și dețin un 
anumit adevăr-realitate, dar au nevoie să fie îndrumați și conduși 
într-un mod mai specific, astfel încât intrarea lor să poată fi mai 
precisă şi mai detaliată. Numai conducătorii falși nu reușesc să 
înţeleagă la ce se referă detaliile specifice ale adevărului sau de ce 
se vorbește astfel despre ele, crezând că acest lucru complică 
lucrurile în mod inutil sau reprezintă un joc de cuvinte. Ei nu 
înţeleg sau nu știu cum să priceapă sau să experimenteze diversele 
aspecte cuprinse în adevăr. Prin urmare, după ce devin conducători, 
tot ce pot face este să-i conducă pe oameni să mănânce și să bea 
cuvintele lui Dumnezeu împărtășite în mod obișnuit, apoi să 
vorbească despre unele doctrine și să sintetizeze unele metode de 
practică pentru respectarea regulamentelor, oamenii obținând de la 
ei doar niște termeni spirituali superficiali și cuvinte, doctrine, 
regulamente și sloganuri rostite în mod obișnuit. Celor care sunt noi 
credincioși, predicile conducătorilor falși nu le-ar putea fi suficiente 
decât pentru un an sau doi, dar după un an sau doi, cei care au 
ajuns să înțeleagă unele adevăruri vor începe să discearnă 
afirmaţiile și abordările conducătorilor falși. Iar cei cărora le 
lipseşte în mod fundamental capacitatea de înțelegere, oricum ar 
predica conducătorii falși, nu simt nimic, nu sunt conștienți și nu 
reuşesc să realizeze că lucrurile pe care le predică acești 
conducători sunt doar cuvinte și doctrine și că lucrurile pe care le 
înţeleg sunt doar niște teorii goale, sloganuri și reglementări care 
nu reprezintă deloc adevărul. Pe baza acestor manifestări, pot 
conducătorii falși să-și îndeplinească responsabilitatea de „a-i 
conduce pe oameni să mănânce și să bea din cuvintele lui 


Dumnezeu și să le înțeleagă și să intre în realitatea cuvintelor lui 
Dumnezeu”? Pot ei să îndeplinească acest rol? Își pot ei îndeplini 
responsabilitățile? (Nu.) De ce nu pot? Care este problema 
esențială? (Acești oameni nu au înțelegere spirituală și nu pot 
pricepe adevărul.) Nu au înțelegere spirituală și nu pot pricepe 
adevărul, dar totuși vor să îi conducă pe alții — acest lucru este 
absolut imposibil! Să ai așteptări de la conducătorii falși să îi 
îndrume pe oameni să înțeleagă cuvintele lui Dumnezeu și să intre 
în realitatea cuvintelor Lui este ca și cum ai încerca să păstoreşti 
pisici — asta nu se va întâmpla! De exemplu, să fii o persoană 
cinstită: cuvintele lui Dumnezeu sunt destul de simple în această 
privință, sunt doar câteva propoziţii, nu sunt complicate. Oricine 
are un dram de educaţie știe ce înseamnă aceste cuvinte, dar pentru 
a dovedi că sunt vrednici de lucrare și că pot conduce oamenii, 
conducătorii falși dau explicații detaliate pe baza cuvintelor lui 
Dumnezeu: „Care este semnificaţia cerinței lui Dumnezeu ca 
oamenii să fie cinstiți? Faptul că a fi o persoană cinstită este ceea ce 
Dumnezeu iubește. Non-credincioșii nu sunt cinstiți, ei nu spun 
adevărul, iar lucrurile pe care le spun sunt numai minciuni și 
cuvinte înșelătoare; întreaga lume este o mare națiune a minciunii. 
Prin urmare, primul lucru pe care îl cere Dumnezeu când vine astăzi 
este ca oamenii să fie cinstiți. Dacă nu ești o persoană cinstită, 
Dumnezeu nu te va iubi; dacă nu ești o persoană cinstită, nu poți fi 
mântuit și nici nu poți intra în Împărăţie; dacă nu eşti o persoană 
cinstită, nu poți practica adevărul și cu siguranță eşti o persoană 
înșelătoare; dacă nu ești o persoană cinstită, nu ești o ființă creată 
calificată.” Acum înțelegeți cum să fiți persoane cinstite? (Nu.) 
După toate acestea, tot nu este clar. Când aud asta, noii credincioși 
simt că aceste cuvinte sunt excelente, ceva ce nu au auzit în cei 
douăzeci sau treizeci de ani de când sunt religioși. Unii chiar spun: 
„Aceste cuvinte sunt puternice, fiecare propoziție merită un «Amin». 
Această predică este foarte bună, este cu adevărat o predică a 


Epocii Împărăției!” Apoi, conducătorulfalscontinuă: „Dumnezeu ne 
cere să fim oameni cinstiți, prin urmare suntem noi oameni 
cinstiți?” Unii cugetă asupra acestui lucru: „Din moment ce 
Dumnezeu ne cere să fim oameni cinstiți, înseamnă că nu suntem 
încă oameni cinstiți.” Unii rămân tăcuţi, gândindu-se: „Mă consider 
destul de sincer. Nu mă cert niciodată cu alții, iar atunci când fac 
afaceri, nu îndrăznesc să înșel pe nimeni. Uneori, dacă profit un pic, 
nici nu pot dormi noaptea. Sunt eu o persoană cinstită? Cred că 
sunt o persoană sinceră, iar asta oare nu este același lucru cu a fi o 
persoană cinstită?” Alţii spun: „Eu, din fire, nu pot spune minciuni. 
Mă înroșesc la față ori de câte ori spun ceva neadevărat, așadar 
sigur sunt o persoană cinstită, nu?” Apoi, conducătorul fals adaugă: 
„Fie că ești o persoană cinstită sau nu, din moment ce cuvântul lui 
Dumnezeu ne cere să fim cinstiți, atunci este obligatoriu să fii o 
persoană cinstită. Dacă acționeziconform cuvintelor lui Dumnezeu, 
ești o persoană cinstită. Atunci te eliberezi de înșelătorie, de 
legăturile influenței întunecate a Satanei. Odată ce devii o persoană 
cinstită, intri în adevărul-realitate, îți poţi îndeplini îndatoririle şi te 
poți supune lui Dumnezeu.” Acum înțelegeți cum să fițipersoane 
cinstite? (Nu.) Totuși, unii sunt încântați: „Aceste cuvinte sunt 
puternice. Amin! Fiecare propoziție este corectă. Niciuna dintre ele 
nu provine direct din cuvintele lui Dumnezeu, dar toate sunt 
înţelese din cuvintele lui Dumnezeu. Această înțelegere este 
fantastică! Eu de ce nu pot să înțeleg așa? Se pare că acest 
conducător este cu adevărat demn de titlul de conducător, chiar e 
făcut pentru a conduce!” După ce aud acest lucru, oamenii cu 
calibru și istețime cugetă: „Nu ai explicat ce este o persoană 
cinstită. Cum anume poate fi cineva o persoană cinstită?” 
Conducătorul fals continuă: „Să fii o persoană cinstită înseamnă să 
nu minți. De exemplu, dacă anterior ai comis adulter, atunci te rogi 
lui Dumnezeu și mărturisești de câte ori ai făcut-o și cu cine. Dacă 
simți că nu-L poţi vedea sau atinge pe Dumnezeu, atunci trebuie să 


te mărturisești conducătorului, clarificând totul. Mărturisirea 
sinceră este cerința de bază pentru a fi o persoană cinstită. În plus, 
înseamnă să te destăinui, să nu amesteci minciuni în nimic. Cum 
gândeşti despre orice, ce intenţii ai, ce corupție dezvălui, pe cine 
urăști sau pe cine ai blestemat în inima ta, pe cine vrei să rănești 
sau împotriva cui complotezi — toate ar trebui să fie mărturisite 
acestor persoane. Făcând asta, devii deschis și candid, trăind în 
lumină. Asta înseamnă să fii o persoană cinstită. O persoană cistită 
trebuie să renunţe la egoul său; trebuie să fie capabilă să arate și să 
disece cele mai rele și mai întunecate părți ale inimii sale.” Auzind 
aceasta, înțelegeți acum cum să fițipersoane cinstite? (Încă nu.) 
Chiar și după ce ascultă, oamenii înțelegdoar doctrinele, nu și 
practicile specifice. Cu o astfel de înțelegere a cuvintelor lui 
Dumnezeu, conducătorii falși îi conduc pe oameni să mănânce și să 
bea cuvintele lui Dumnezeu în acest fel și, de asemenea, au părtășie 
în acest fel, considerând că ei înțeleg cel mai bine cuvintele lui 
Dumnezeu, au capacitatea de a înţelege cuvintele lui Dumnezeu și 
pot conduce oamenii în realitatea cuvintelor lui Dumnezeu. În 
realitate, lucrurile pe care le înțeleg și despre care au părtășie sunt 
doar doctrine și sloganuri care nu oferă niciun fel de ajutor celor 
care doresc să caute adevărul-realitate și să înțeleagă adevărurile- 
principii. Cu toate acestea, conducătorii falși încă mai cred că dețin 
o mare capacitate de înțelegere, că percep cuvintele lui Dumnezeu 
într-un mod unic și că sunt superiori oamenilor obișnuiți. Umblă 
predicând aceste doctrine și sloganuri, chiar comparându-se cu alții, 
folosesc adesea aceste doctrine şi sloganuri pentru a intra în dispute 
verbale și chiar le folosesc frecvent pentru a ţine morală oamenilor, 
pentru a-i emonda, a-i judeca și a-i condamna. Ei cred că, făcând 
asta, fac lucrare, aduc cuvintele lui Dumnezeu în viața reală și le 
pun în practică. Nu este aceasta o chestiune supărătoare? 
Conducătorii falși nu pot înțelege cuvintele lui Dumnezeu, nu pot 
conduce oamenii în realitatea cuvintelor lui Dumnezeu. După ce 


citesc cuvintele lui Dumnezeu, ei pot să aibă părtășie doar despre 
unele cuvinte și doctrine, și totuşi umblă predicându-le și 
promovându-le. Însă, în realitate, ei nu înţeleg niciun adevăr din 
cuvintele lui Dumnezeu. De exemplu, nu înțeleg unii termeni 
spirituali similari sau expresii similare și nici nu cunosc diferențele 
dintre ele sau cum să le adapteze la situaţiile reale. În afară de 
faptul că respectă regulamente și debitează cuvinte și doctrine, nu 
înțeleg cu adevărat cuvintele lui Dumnezeu și nu le practică 
realmente. Prin urmare, este clar că înșiși conducătorii falși nu 
înțeleg adevărul și nici nu sunt capabili să conducă oamenii să 
înțeleagă cuvintele lui Dumnezeu și să intre în adevărul-realitate. 
Am ilustrat acest lucru cu exemplul referitor la faptul de a fi o 
persoană cinstită. Neștiind cum să perceapă adevărul de a fi o 
persoană cinstită, conducătorii falși încep să debiteze cuvinte și 
doctrine și să predice sloganuri, inducându-i în eroare pe acei proști 
şi pe acei nătângi care nu au înțelegere spirituală, lăsându-i 
dezorientați. După ce ascultă aceste cuvinte și doctrine, ei îi 
idolatrizează îndeosebi pe conducătorii falși și, după ce îi urmează 
câțiva ani, ajung să nu înțeleagă nici măcar adevărurile elementare, 
nepătrunzându-le deloc. Vom încheia aici părtășia noastră cu 
privire la acest punct. 


Punctul doi: Familiarizaţi-vă cu stările fiecărui tip de 
persoană și rezolvați diferite dificultăţi legate de 
intrarea în viață pe care le întâmpină în viaţa lor reală 
(Partea întâi) 


Conducătorii falși nu pot vedeaadevăratele stăriale 
fiecărui tip de persoană 


A doua responsabilitate a conducătorilor și lucrătorilor este să 
se familiarizeze cu stările fiecărui tip de persoană și să rezolve 
diferite dificultăți legate de intrarea în viață pe care le întâmpină în 


viața lor reală. Cum îndeplinesc conducătorii falși această lucrare? 
Sunt ei calificați pentru această sarcină? Haideţi să disecăm acest 
punct. Să se familiarizeze cu stările fiecărui tip de persoană — pe ce 
bază realizează eiacest lucru? Pe baza înțelegerii cuvintelor lui 
Dumnezeu care expun firile și esențele corupte ale diverselor 
persoane. Pentru a înţelege stările diverșilor oameni, o persoană 
trebuie mai întâi să înțeleagă cuvintele lui Dumnezeu care expun 
diferitele stări, firi corupte și esențe corupte ale oamenilor și să fie 
capabilă să se compare cu ele. Tipul de firi expuse de Dumnezeu 
vizează felul oamenilor, umanitatea pe care o au, manifestările și 
dezvăluirile pe care le au și atitudinea lor față de Dumnezeu, față 
de cuvintele lui Dumnezeu și față de datoria lor; aceste stări trebuie 
să fie comparate cu ale lui Dumnezeu cuvinte și, procedând astfel, o 
persoană este capabilă să înțeleagă stările diverșilor oameni. Prin 
urmare, familiarizarea cu stările diverselor persoane se realizează în 
primul rând pe baza înțelegerii cuvintelor lui Dumnezeu și a 
capacității de a pricepe cuvintele lui Dumnezeu. Conducătorii falși 
nu au capacitatea de a înțelege cuvintele lui Dumnezeu, prin 
urmare pot ei înțelege adevărurile complexe despre diversele tipuri 
de oameni expuse de cuvintele lui Dumnezeu, precum și diferitele 
stări şi esențe corupte care sunt expuse? (Nu.) Ei nu înțeleg, nu 
cunosc conexiunile implicate aici și nu cunosc adevărurile 
implicate. Deoarece nu au capacitatea de a înţelege cuvintele lui 
Dumnezeu, de a pricepe stările diferitelor persoane - această 
chestiune esențială și importantă - este o sarcină foarte 
problematică și dificilă pentru conducătorii falși. 


Cum înțeleg conducătorii falși stările diverselor persoane? Ei 
gândesc: „Această persoană este entuziastă, cealaltă este meschină, 
acesteia îi place să se îmbrace elegant, cealaltă are prea puțină 
credinţă...” Ei se uită doar la aceste fenomene superficiale, dar nu 
ştiu care este cu adevărat atitudinea cuiva față de cuvintele lui 


Dumnezeu și față de adevăr și care este cu adevărat natura-esență 
pe care acesta o are. De exemplu, cineva are credință adevărată și 
este energic când își face datoria, dar dificultăţile și situaţia 
complicată din familie îi afectează rezultatele îndatoririlor; văzând 
acest lucru, conducătorii falși îl vor eticheta în mod greșit, spunând: 
„Acest om este un neîncrezător. Nu se poate despărți de familia lui. 
Se gândește mereu la copiii lui. Are economii acasă, dar nu le oferă. 
Așadar, acest om este foarte problematic și nu poate fi folosit pentru 
sarcini importante în viitor.” De fapt, problema acestui om nu este 
gravă; nu poate vedea multe lucruri așa cum sunt pentru că pur și 
simplu crede în Dumnezeu doar de scurt timp și înțelege adevărul 
în mod superficial. Nu știe cum să-și trateze familia și copiii sau 
cum să-și gestioneze bunurile. Este încă în perioada de rugăciune și 
căutare şi nu a găsit încă principiile și metodele exacte de practică. 
Are dorinţa de a practica adevărul, dar atunci când se confruntă cu 
situații complicate din familie și cu dificultăți, temporar, este puțin 
slab și nu este foarte activ când își face datoria. Cu toate acestea, el 
poate finaliza cu seriozitate lucrarea care îi este atribuită de 
biserică, ceea ce majoritatea oamenilor nu pot face. Judecând după 
calibrul, omenia și atitudinea lui față de adevăr, este o persoană 
bună. Dar conducătorii falși nu văd lucrurile în acest fel pentru că 
nu înţeleg cuvintele lui Dumnezeu și nu știu cum să le folosească 
drept standard pentru a evalua natura-esență a cuiva sau dacă 
starea în care se află cineva se datorează naturii-esenţe pe care o 
are sau slăbiciunii temporare sau este o problemă de statură; ei nu 
pot evalua aceste lucruri. Dificultăţile cu care se confruntă acest tip 
de persoană sunt cele care apar în viaţa reală și sunt legate de 
intrarea în viață - pot conducătoriifalși să rezolve asemenea 
probleme? Pot ei rezolva dificultățile acestor oameni? (Nu.) 
Deoarece nu pot înțelege cu exactitate stările diverșilor oameni și 
nu pot discerne cu exactitate ce este bine și ce este rău în natura- 
esență pe care diverşi oameni o au, conducătorii falși nu pot 


înlătura cu exactitate nici dificultățile și nici problemele diverșilor 
oameni. Dimpotrivă, ei îi consideră că cei care, bazându-se doar pe 
entuziasm, pot alerga de colo colo și se pot consuma, pot îndura 
greutăți și pot plăti un preţ, dar au un calibru slab și nu au 
capacitatea de a înțelege, sunt ţinte cheie pentru cultivare și au 
părtăşie ca să le înlăture dificultățile atunci când acești oameni le 
întâmpină. Dar cum găsesc soluţii și cum abordează lucrurile 
conducătorii falși în ceea ce îi priveşte pe cei care realmente au 
calibru și au o umanitate bună atunci când aceștia întâmpină 
dificultăți şi sunt puţin slabi? Atunci când se confruntă cu dificultăți 
şi sunt de fapt doar puţin slabi, în funcţie de situaţie, acești oameni 
ar trebui sprijiniți şi ajutaţi; cineva ar trebui să aibă părtășie cu ei 
despre intenţiile lui Dumnezeu - nu ar trebui să fie complet 
ignorați, cu atât mai puțin etichetaţi. Dar cum înlătură conducătorii 
falși dificultățile unor asemenea oameni? Ei spun: „Lucrarea lui 
Dumnezeu a ajuns deja la un asemenea stadiu și totuși încă te agăți 
de soțul tău, de copiii tăi; chiar îți pui copiii să meargă la 
universitate şi să își urmărească perspectivele. Pe măsură ce 
dezastrele devin din ce în ce mai grave, mai există perspective în 
această lume? Nu te poţi îngriji nici măcar de propria viață, cum îţi 
poate păsa de aceste lucruri? Lucrarea lui Dumnezeu este aproape 
încheiată, cât de urgent este! Dacă nu te dedici pe deplin, mai poți 
fi numit o ființă creată? Mai ești om?” Oare chiar în asta constau 
dificultățile acestor oameni? (Nu.) Acești oameni sunt puţin slabi 
atunci când se confruntă cu dificultăți doar din cauza staturii lor 
mici, nu pentru că nu iubesc adevărul sau nu sunt dispuși să își facă 
datoria. Prin urmare, ceea ce spun conducătorii falși nu corespunde 
stării lor; în mod evident, este un caz de etichetare greșită, ei 
neînțelegând aspectul esențial sau fundamental al stării lor, 
neînțelegând ceea ce gândesc cu adevărat, ce fel de persoane sunt și 
cum ar trebui să fie îndrumați și ajutaţi să-și înlăture dificultățile. 
Conducătorii falși nu știu cum să rezolve aceste probleme. Așadar, 


cum ar trebui rezolvate astfel de probleme atunci când apar? Poţi 
spune: „Problema cu care te confrunţi este o problemă cu care dau 
piept mulți oameni. Cei care își pot lăsa cu adevărat familiile în 
urmă și se pot consuma din toată inima pentru Dumnezeu nu 
acționează din impuls, ci se pregătesc de mult timp. În primul rând, 
ei au înţeles suficient adevăr și au cu adevărat voința de a se separa 
de familia lor, de a se consuma din toată inima în casa lui 
Dumnezeu, şi pot garanta că nu vor regreta mai târziu — s-au gândit 
bine la toate. În plus, în această perioadă, ei se roagă lui Dumnezeu 
pentru a se pregăti şi pentru a deschide o cale de urmat, în timp ce 
continuă să se echipeze cu adevărul, dându-și posibilitatea să 
înțeleagă mai multe adevăruri și să aibă mai multă credinţă și să 
lase totul deoparte pentru a se consuma din toată inima pentru 
Dumnezeu. Acest lucru necesită timp, rugăciune și, desigur, 
conducerea și rânduielile lui Dumnezeu. Dacă ai această dorință, nu 
te neliniști. Roagă-te lui Dumnezeu și așteaptă în liniște, iar 
Dumnezeu va rândui lucrurile pentru tine. Dacă rugăciunile și 
voinţa ta sunt în concordanţă cu intenţiile lui Dumnezeu și primesc 
aprobarea Lui, dacă ești pregătit și te vei supune indiferent de ceea 
ce face Dumnezeu și nu vei simţi niciun regret, atunci, cu siguranță, 
Dumnezeu îţi va deschide o cale. În această perioadă, ceea ce ar 
trebui să facă oamenii este să se pregătească și să aştepte; singurul 
lucru pe care îl pot face este să se echipeze cu adevărul, să înțeleagă 
intenţiile lui Dumnezeu și să își lase statura să crească treptat. 
Atunci când Dumnezeu rânduiește diverse medii, dacă poţi alege să 
te supui suveranităţii și rânduielilor lui Dumnezeu, fără să te plângi, 
înseamnă că ai statură — tu vei putea să te supui indiferent ce face 
sau cum rânduiește Dumnezeu.” Ce părere ai despre o asemenea 
îndrumare? (Este bună.) Pe de o parte, îți  îndeplinești 
responsabilitatea, ajutându-i pe oameni să înțeleagă intenţiile lui 
Dumnezeu; în același timp, nu îi forțezi dincolo de capacitatea lor, 
ci îi tratezi în funcție de situația lor reală. Astfel, oare nu sunt 


rezolvate problemele cu ajutorul cuvintelor lui Dumnezeu? Nu sunt 
înlăturate dificultățile cu care se confruntă oamenii în viața reală în 
funcție de stările lor? (Ba da.) 


A 


Unii oameni sunt întotdeauna superficiali în îndeplinirea 
îndatoririlor lor și nu dau dovadă de responsabilitate, se poartă 
întotdeauna cu un aer oficial, sunt aroganţi, neprihăniți de sine și 
incapabili să coopereze cu ceilalți și aduc pierderi lucrării bisericii, 
fără să se simtă câtuși de puţin vinovaţi. Văzând o astfel de situaţie, 
un conducător fals își propune să abordeze și să rezolve problema, 
spunând: „Acest om joacă un rol foarte important în această lucrare. 
Se pare că nu există nimeni destul de potrivit pentru a-l înlocui, așa 
că trebuie să am părtăşie cu el pentru a-i înlătura dificultățile.” În 
timpul părtășiei, conducătorul fals descoperă că acest om nu vrea 
deloc să își facă datoria. Vrea să urmărească lucruri lumești, să facă 
bani din carieră și să trăiască o viață bună, simțindu-se copleșit 
dacă este obligat să îşi facă datoria. El consideră că să-și facă 
datoria în casa lui Dumnezeu înseamnă să fie ocupat în fiecare zi, 
că, pe lângă faptul că își distruge viaţa personală de familie, îi este 
imposibil să-și menţină relațiile cu membrii familiei și că, dacă 
încalcă principiile în timp ce își face datoria, trebuie să suporte 
emondarea. O astfel de viață i se pare prea chinuitoare și nu vrea să 
trăiască așa. Chestiunea este clară: comportamentul lui indică faptul 
că este un neîncrezător. Dar cum tratează conducătorul fals această 
problemă? Conducătorul fals gândește: „Acest om este talentat 
printre non-credincioşi; nu este uşor să găseşti pe cineva ca el. 
Starea lui a devenit problematică; trebuie să las rapid deoparte cea 
mai încărcată lucrare pe care o am în grijă pentru a avea părtășie cu 
el, pentru a-l ajuta să rezolve această problemă. Cum să o rezolve? 
Cuvintele lui Dumnezeu sunt cele mai puternice; mai întâi, îi voi 
citi câteva pasaje din cuvintele lui Dumnezeu, ca să-l fac să nu mai 
refuze să-și facă datoria.” Conducătorul fals îi spune: „Acum că au 


venit dezastrele, oamenii nu mai pot trăi o viață bună. Încă vrei să 
câştigi bani având o carieră și să trăieşti o viaţă de familie simplă, 
dar, în curând, întreaga lume va fi în haos și nu vor mai exista 
familii simple. Nu poţi vedea aceste lucruri? Trebuie să te rogi mai 
mult lui Dumnezeu. Rugăciunea către Dumnezeu îţi va da credință. 
De asemenea, trebuie să mănânci și să bei mai mult din cuvintele 
lui Dumnezeu. După ce vei mânca și vei bea cuvintele lui 
Dumnezeu de câteva ori, problema ta va fi rezolvată.” Apoi, găsește 
cinci sau zece pasaje din cuvintele lui Dumnezeu pe care să le 
citească și cu ajutorul cărora să aibă părtășie. Omul răspunde: 
„Termină cu părtăşia. Eu înțeleg toate aceste cuvinte ale lui 
Dumnezeu; sunt mai educat decât tine. Nu te da mare.” O zi 
întreagă de părtășie și nu se rezolvă nimic. Conducătorul fals se 
gândește în sinea lui: „Fac lucrare bisericească de atâţia ani; nu cred 
că nu-ți pot rezolva problema.” Seara, continuă rapid părtășia: 
„Trebuie să-L iubeşti pe Dumnezeu și să I te închini! Ai speranţa de 
a deveni o ființă creată calificată. Această îndatorire nu este ușor de 
obținut; trebuie să preţuiești această oportunitate pentru că, dacă o 
ratezi, nu va mai fi niciodată alta. Având în vedere că ai un calibru 
și niște stări atât de bune, nu ar fi păcat să nu-ți faci datoria? Un om 
cu talentele tale ar trebui să fie promovat și utilizat în casa lui 
Dumnezeu; ai perspective mari aici!” Omul spune: „Taci. Dacă mă 
pui să îmi fac datoria, atitudinea mea va rămâne aceeași. Dacă nu 
îmi este permis să o fac, voi pleca imediat. Nu te implor să rămân 
aici!” Conducătorul fals își epuizează toate cuvintele, dar nu poate 
să-l convingă pe acest om sau să îi rezolve problema. De ce se 
întâmplă asta? Pentru că nu poate vedea cu adevărat care este 
problema esenţială a acestuia. Atunci când își face datoria, acest om 
este superficial ori de câte ori are chef, trișează ori de câte ori are 
chef și doar face totul mecanic dacă asta este ceea ce are chef să 
facă; este iresponsabil indiferent de lucrarea pe care o face. Nu este 
dispus să depună un efort suplimentar sau să spună câteva cuvinte 


în plus pentru a rezolva unele probleme, considerând că aceste 
lucruri sunt supărătoare și deranjante. Este clar că știe cum să își 
facă datoria în mod adecvat şi cum să acționeze corespunzător, dar 
nu este dispus să practice în acest fel. Cu toate acestea, continuă să 
își facă datoria în casa lui Dumnezeu. Care este natura acestei 
situații? Care este problema aici? (A venit cu intenția de a obține 
binecuvântări şi de a se târgui.) A venit cu o asemenea speranță; 
astfel de oameni sunt cunoscuţi drept oportuniști. Ei spun: „Am 
auzit că în curând va veni sfârșitul lumii, apocalipsa este iminentă, 
aşa că nu mai trebuie să merg la muncă; oricum, am câștigat destui 
bani. Mai bine vin în casa lui Dumnezeu pentru un bilet de masă 
gratuit şi pentru a-mi asigura un loc, astfel încât să am speranța de 
a primi binecuvântări mai târziu.” Judecând după atitudinea și 
intenţia lor de a-și face datoria, credința lor în Dumnezeu este 
oportunistă; ei au venit în casa lui Dumnezeu pentru a trăi precum 
niște paraziți, nu din credință adevărată. Când își fac datoria, au o 
atitudine deosebit de nepăsătoare. Ca să-i utilizeze, biserica trebuie 
să îi convingă şi să negocieze cu ei, iar ei nici aşa nu se descurcă 
bine. Pot să își facă datoria cu adevărat niște persoane care nu au 
nici măcar conștiință? Aceștia pur și simplu sunt oportuniști și 
trăiesc precum niște paraziți, sunt nişte neîncrezători. Privind 
natura celor două aspecte ale acestei probleme, conducătorul fals i- 
a înțeles esența în încercarea sa de a o rezolva? (Nu.) Nereușind să 
vadă esența problemei, el a continuat să creadă că acest om este un 
credincios adevărat, doar că nu înțelege adevărul, are o statură 
mică, este slab pentru moment și are nevoie de sprijin. Din aceste 
perspective, el a încercat să aibă părtăşie și să ajute, doar că i s-a 
spus: „Taci. Doctrinele despre care vorbeşti tu sunt inutile. Le știu 
pe toate, înţeleg mai multe decât tine. Tu câte doctrine înţelegi cu 
adevărat? Cât de educat ești? Numărul cărților citite de mine este 
mai mare decât cel al meselor luate de tine!” Și-a dezvăluit natura, 
nu-i așa? Conducătorul fals încă mai crede că face lucrarea unui 


conducător, fără să-și dea seama că acest om este de fapt un 
neîncrezător. Când neîncrezătorii își fac datoria în casa lui 
Dumnezeu, până și munca pe care o fac este necorespunzătoare. Ar 
trebui ca astfel de oameni să fie ținuți prin preajmă? (Nu.) Prin 
urmare, acesta este principiul pentru gestionarea acestui tip de 
persoane în casa lui Dumnezeu: dacă pot și sunt dispuși să 
muncească, păstraţi-i, dacă nu sunt dispuși, înlăturaţi-i repede, fără 
să-i îndemnați să rămână sau să-i mustraţi. Cunoaște conducătorul 
fals acest principiu? Nu îl cunoaște. El îi tratează pe cei morți ca și 
cum ar fi vii, hrănindu-i și dându-le apă; nu este o nesăbuință? 
Conducătorii falși fac astfel de lucruri nesăbuite. 


Conducătorii falși nu sunt capabili să rezolve 
dificultăţile și problemele pe care oamenii le întâlnesc în 
intrarea lor în viață 


În diverse situaţii, când diverse persoane dezvăluie diferite stări 
şi manifestări, conducătorii falși nu reușesc întotdeauna să înțeleagă 
esența acestor dezvăluiri și nu pot rezolva problemele care decurg 
din ele. Pentru că nu înţeleg adevărul, ei pun etichete în mod eronat 
şi comit abateri nesăbuite, confundându-i pe cei care sunt slabi 
pentru moment sau sunt negativi uneori cu neîncrezătorii și 
oamenii care îl trădează pe Dumnezeu. Între timp, acei 
neîncrezători care au unele daruri nesemnificative, care pot face 
lucrări simple și depun un oarecare efort, sunt consideraţi ţinte 
cheie care trebuie sprijinite. Aceşti oameni se simt jenaţi să își 
declare direct reticenţa de a-și face datoria, însă conducătorii falși 
nu reușesc să înțeleagă acest lucru și stăruie să-i convingă să 
rămână. Conducătorii falși nu fac altceva decât să comită acte 
nesăbuite; oamenii răi tulbură biserica, însă ei rămân orbi la acest 
lucru și nu se ocupă de problemă. Nu comit abateri nesăbuite? Cum 
ajung conducătorii falși să comită abateri nesăbuite? Le lipsește 
capacitatea de a înţelege cuvintele lui Dumnezeu și nu înțeleg 


adevărul, așa că, atunci când se confruntă cu diverse situaţii, recurg 
la doctrinele cele mai superficiale pe care le înțeleg, aplicându-le în 
mod repetat într-un mod care nu face decât să provoace perturbări 
şi tulburări. Adesea, pe lângă faptul că nu reușesc să înlăture 
dificultățile pe care oamenii le întâmpină cu privire la intrarea în 
viață și nu reușesc să îi ajute ca din slabi să devină puternici, îi și 
fac să aibă noțiuni despre Dumnezeu și să-L înțeleagă greșit, 
făcându-i să creadă că biserica încearcă să îi recruteze pentru a 
profita de serviciul lor, ca și cum casei lui Dumnezeu îi lipsesc 
persoanele talentate și nu poate găsi oameni potriviți. Acesta este 
impactul negativ generat de activitatea conducătorilor falși. Cum se 
întâmplă acest lucru? (Conducătorii falși nu pot pricepe adevărul, 
nu înțeleg adevărul și, atunci când se confruntă cu anumite situații, 
doar aplică reglementări.) Nu pot pricepe adevărul, sunt capabili 
doar să memoreze niște cuvinte și niște zicale lipsite de flexibilitate. 
Le lipsescînțelegerea și evaluarea adevărului bazate pe experiența 
reală. Astfel, atunci când în cele din urmă apar probleme, ei pot 
doar să spună câteva fraze seci: „lubește-L, pe Dumnezeu”; „Fii 
cinstit”; „Fii ascultător și supus atunci când te confrunți cu anumite 
situații”; „Fă-ţi bine datoria”; „Trebuie să fii loial”; „Trebuie să te 
răzvrăteşti împotriva trupului”; „Trebuie să te consumi pentru 
Dumnezeu”. Ei folosesc aceste doctrine, sloganuri și zicale goale 
pentru a se împăuna și pentru a le propovădui și altora, sperând să 
îi influențeze și să aibă un impact pozitiv asupra lor, dar acest lucru 
nu areniciun efect și nu schimbă nimic. Prin urmare, conducătorii 
falși sunt incapabili să înfăptuiască vreo lucrare. Din moment ce 
nici măcar nu sunt capabili să înlăture dificultăţile pe aleşii lui 
Dumnezeu le întâmpină în viața de zi cu zi, atunci cum ar putea ei 
să conducă biserica așa cum trebuie? 


Atunci când întâmpină diverse dificultăți în viața reală și nu 
ştiu cum să le facă față, nici cum să practice adevărul, oamenii 


trebuie să caute adevărul în cuvintele lui Dumnezeu pentru a 
rezolva aceste probleme. Dacă cineva cu o statură mică nu știe cum 
să caute adevărul în cuvintele lui Dumnezeu, nici cum să găsească 
cuvintele relevante ale lui Dumnezeu, atunci ar trebui să îi caute pe 
cei care înțeleg adevărul ca să aibă părtășie pentru a rezolva 
problema, instruindu-se în același timp cum să găsească cuvintele 
relevante ale lui Dumnezeu și cum să înțeleagă adevărul. Asta 
înseamnă să găsești în cuvintele lui Dumnezeu care sunt principiile 
şi standardele cerute de El, cum definește El această chestiune și ce 
cere El în privinţa ei și dacă există detalii specifice explicate. Dacă 
ale lui Dumnezeu cuvinte cu privire la acest subiect sunt oarecum 
simple, doardescriind principiile, fără a oferi exemple detaliate, 
atunci ar trebui să înveţi să cugeți. Dacă nu poți înțelege cugetând, 
caută mai mulți oameni cu care să ai părtășie, participă la adunări, 
bâjbâie şi caută în timp ce îți daci datoria, obținând luminarea și 
iluminarea și, astfel, ajungând treptat să înţelegi care este esența 
problemei în cauză. În cele din urmă, intră în conformitate cu 
principiile cuvintelor lui Dumnezeu ca să ajungi să înlături aceste 
dificultăți. De exemplu, unii oameni sunt leneși și nu reușesc 
niciodată să adune puterea necesară pentru a-și face datoria; dar 
dacă menționezi mâncarea, băutura și petrecerile, se luminează și 
devin plini de vigoare, ca și cum ar fi brusc învioraţi. Cum rezolvă 
conducătorii falși astfel de probleme? Au și ei o metodă: atribuie 
mai multe sarcini acestor oameni, nelăsându-le timp să lenevească. 
Poate această abordare să rezolve problema? Unii oameni sunt 
reticenți să facă până și puţina lucrare care le este atribuită; vor 
doar să trăiască precum niște paraziți, considerând că este mai bine 
să nu facă nicio lucrare! Care este problema în ceea cei priveşte pe 
oamenii extrem de leneși? Natura-esență pe care o au, faptul dacă 
iubesc lucrurile pozitive și, de asemenea, preferinţele și lucrurile pe 
care le urmăresc. Unii oameni au un oarecare calibru; dacă sunt 
doar niște adepţi obișnuiți, fără să aibă vreo povară asupra lor, nu 


au energia necesară pentru a-și face treaba și nu găsesc niciun 
interes în ea. Cu toate acestea, dacă, în funcție de calibrul lor și de 
datoria pe care o pot face, li se dă povara de a fi supraveghetori, li 
se permite să dețină anumite titluri și să își asume anumite 
obligaţii, le este stârnit interesul pentru lucrare. Uneori, atunci când 
devin iresponsabili în lucrarea lor sau devin leneși, ei pot fi 
emondați; alteori pot fi încurajați și lăudați. Astfel, acești oameni 
cărora le pasă de propria imagine, care iubesc statutul și cărora le 
place să fie flataţi, capătă energia necesară pentru a-și face datoria. 
Când se gândesc să lenevească, se gândesc: „De dragul statutului, 
pentru povara pe care o port, trebuie să fac treabă bună.” În acest 
fel, lenea acestor oameni poate fi parţial înlăturată. Atunci când 
întâlnesc asemenea probleme legate de umanitate sau stări care 
implică intrarea în viaţă și care apar în timpul îndeplinirii datoriei, 
conducătorii falși consideră că acestea sunt foarte dificil și anevoios 
de rezolvat. Ei nu știu cum să înlăture aceste stări și cum să rezolve 
aceste probleme sau ce cuvinte ale lui Dumnezeu să folosească 
pentru a le rezolva în mod ţintit. De cele mai multe ori, abordarea 
lor este de a-i convinge sau de a-i ademeni pe oameni să facă treabă 
bună; dacă nu reușesc să-i convingă sau să-i ademenească, ajung să 
se înfurie și să-i emondeze. Dacă emondarea nu funcționează, citesc 
câteva pasaje din cuvintele aspre ale lui Dumnezeu drept 
avertisment, spunându-le  oamenilorcă ar trebui să-şi 
îmbunătățească rezultatele. Dacă nici asta nu are efect, ultima lor 
soluție este să pună pe cineva să-i supravegheze și să-i țină în frâu. 
Au la dispoziție doar aceste câteva tehnici, iar dacă acestea nu 
funcționează, nu mai au opțiuni. 


Pe scurt, oricare ar fi problema, conducătorii falși nu sunt 
capabili să-i vadă esența, se străduiesc să priceapă adevăratele stări 
şi medii ale diverșilor oameni și cu atât mai puțin pot să vadă unde 
se află rădăcina problemei sau de unde să înceapă pentru a o 


rezolva cât mai adecvat. Nu au aceste principii și metode de 
rezolvare a problemelor, astfel încât lucrarea conducătorilor falși nu 
poate rezolva diverse probleme reale. Ei sunt capabili doar să 
predice nişte doctrine, să strige niște sloganuri, să urmeze niște 
regulamente și să facă totul mecanic. Cum pot fi astfel de oameni 
potriviți pentru lucrarea de conducere a bisericii? Nu contează cât 
de mult se instruiesc sau câți ani mai cred, ei nu vor fi potriviți 
pentru lucrarea de conducere a bisericii. Aţi întâlnit vreun exemplu 
de acest fel? (În biserica noastră era cineva care făcea datoria de 
gazdă și care făcea mereu remarci critice și ostile, afectând modul 
în care ne îndeplineam datoria și provocând perturbări și tulburări. 
După ce am raportat acest lucru conducătorului, acesta doar a 
insistat să ne cunoaștem pe noi înșine și să ne supunem mediului 
rânduit de Dumnezeu, fără a rezolva problema reală, ceea ce a 
afectat activitatea bisericii. Abia după o schimbare a conducerii 
problema a fost rezolvată.) Aceasta este o manifestare tipică a 
conducerii false. Acesta este un tip obișnuit de conducător fals: cel 
care nu poate să identifice o persoană rea sau un antihrist atunci 
când întâlneşte unul și le spune celorlalți să aibă răbdare cu acesta, 
să-l tolereze, să înveţe din această experienţă și să i se supună. Nu 
identifică antihriștii sau oamenii răi și nici nu face nimic în privința 
lor. După atâta părtășie cu privire la modurile în care se manifestă 
antihriștii, toți cei care înțeleg adevărul trebuie să fie acum capabili 
să identifice câteva dintre ele. Dar sunt oamenii de tipul 
conducătorilor falși capabili să cerceteze în ce fel corespunde acea 
părtăşie comportamentului unui antihrist? Pot ei să identifice 
antihriștii? (Nu.) Și ce rezultă din incapacitatea lor de a identifica 
antihriștii? Este posibil ca un antihrist să le smulgă puterea, ca ei 
să-l lase pe antihrist să controleze biserica și, în cele din urmă, să-i 
permită să întemeieze o împărăție independentă. Dacă nu pot să 
identifice un antihrist, nu au cum să-l trateze ca pe dușmanul lor și 
să-l dea în vileag, să-l deslușească și să-l respingă; dacă nu pot să 


identifice un antihrist, este foarte probabil să-l trateze pe acesta ca 
pe un frate sau ca pe o soră, cu răbdare și toleranță, ceea ce are ca 
rezultat venirea antihristului la putere în biserică pentru a o 
controla. Prin urmare, consecințele incapacității de a-i identifica pe 
antihriști sunt grave, peste măsură de groaznice. Conducătorii falși 
nu înțeleg adevărul; ei nu pot să deslușească esenţele diferitelor 
tipuri de oameni. Tot ceea ce fac ei este să predice cuvintele și 
expresiile doctrinare și să aplice reguli, cu iubire pentru toți, 
lăsându-i pe toţi să se pocăiască, susținând că tuturor ar trebui să li 
se dea o șansă, oricine ar fi. Oare nu este aceasta metoda clerului 
religios? Nu reprezintă oare modul în care acționează fariseii? 
Atunci când se confruntă cu antihriștii, conducătorii falși aleg de 
obicei să facă compromisuri și să cedeze, găsind chiar o scuză sau 
un motiv pentru a pretinde că în felul acesta îi tratează pe ceilalți 
cu dragoste. Știind că cineva este problematic și este un antihrist, ei 
nu îndrăznesc să îl confrunte și nici nu au curajul să îl discearnă și 
să îl expună; exact asta fac conducătorii falși. Chiar și atunci când 
unii frați și surori au discernut deja că acea persoană este rea sau 
este un antihrist, conducătorul fals tot spune: „Nu putem pur și 
simplu să judecăm oamenii sau să-i condamnăm cu ușurință. Acea 
persoană se consumă cu foarte mult entuziasm și este dispusă să 
plătească un preţ - ea nu este un antihrist sau o persoană rea. 
Faptul că cineva spune câteva cuvinte dure nu înseamnă că este rău, 
nu-i așa?” Conducătorii falși nu pot vedea esența oamenilor și nici 
nu pot vedea consecințele acțiunilor antihriștilor, chiar dând 
dovadă de dragoste, toleranță și răbdare față de aceştia, ba chiar 
încurajându-i să reflecteze, să se cunoască pe sine și să se căiască 
realmente. Indiferent cât de mult încearcă un antihrist să se 
cunoască pe sine, se poate schimba natura sa? Se poate el cunoaşte 
cu adevărat? Categoric nu. Deși la prima vedere pot părea că se 
leapădă de unele lucruri şi că se consumă oarecum, antihriștii 
nutresc înlăuntrul lor ambiţii și planuri mărețe. Conducătorii falși 


nu-i pot vedea pe astfel de oameni așa cum sunt, niște antihriști, 
deoarece conducătorii falși nu înțeleg adevărul și nici nu pot 
discerne diferite tipuri de oameni. Ei nu pot vedea natura-esenţă a 
diverșilor oameni și nici nu știu cum să trateze sau să gestioneze 
diferite tipuri de oameni. Când îi văd pe alții expunându-i pe 
antihriști, nu îndrăznesc să li se alăture și le este și mai frică să ia 
măsuri împotriva antihriștilor, temându-se de represalii dacă îi 
ofensează. Abordarea lor față de antihriști se limitează la predicarea 
doctrinelor și a îndemnurilor. Pe lângă faptul că sunt incapabili să 
discearnă oamenii răi și antihriștii, conducătorii falși nu pot nici să 
rezolve diferitele probleme care există în rândul aleșilor lui 
Dumnezeu. Acest lucru dovedește că nu înțeleg deloc adevărul; sunt 
incapabili să rezolve problemele reale și în niciun chip nu îi pot 
conduce pe aleșii lui Dumnezeu în adevărul-realitate. Indiferent ce 
fac sau spun conducătorii falși, nu vei auzi niciun cuvânt de lumină 
insuflat de luminarea Duhului Sfânt, cu atât mai puțin vei vedea că 
posedă vreun adevăr-realitate. Prin urmare, conducătorii falși nu 
oferă niciun beneficiu sau ajutor în ceea ce privește intrarea în viață 
a oamenilor; în puţina lucrare pe care o fac, ei predică doctrine și 
cuvinte, strigă sloganuri și fi fac totul mecanic. Nu reușesc deloc să 
îndeplinească rolul pe care ar trebui să îl joace un conducător. 


Asta este tot pentru părtășia noastră de astăzi. La revedere! 


9 ianuarie 2021 


Responsabilitățile conducătorilor și lucrătorilor 
(13) 


Părtășia de la ultima noastră adunare a fost despre a 
unsprezecea responsabilitate a conducătorilor și lucrătorilor. Am 
avut părtăşie despre responsabilitatea pe care conducătorii și 
lucrătorii ar trebuie să o îndeplinească și despre lucrarea pe care ar 
trebui să o facă pentru păstrarea în siguranţă a jertfelor. Ce lucrare 
ar trebui să fie făcută de către conducători și lucrători pentru 
păstrarea în siguranţă a jertfelor? (Prima sarcină este să le păstreze 
în siguranță; a doua este să verifice conturile; şi a treia este să 
urmărească, să cerceteze și să verifice dacă diversele cheltuieli sunt 
în conformitate cu principiile. Trebuie să fie efectuate verificări 
stricte, iar cheltuielile iraționale trebuie să fie restricționate cu 
strictețe. Cel mai bine este să se prevină risipa și pierderile bănești 
înaintea ca acestea să se producă. Dacă s-au produs deja, cei 
responsabili trebuie să fie trași la răspundere. Nu doar că ar trebui 
să se emită avertismente, ci trebuie să se ceară și despăgubiri.) În 
mare, acestea sunt sarcinile. Lucrul cel mai important este să fie 
păstrate în siguranță, iar apoi să se verifice conturile și, după aceea, 
să se urmărească și să se verifice cheltuielile și să fie folosite și 
alocate în mod corect. După ce am terminat părtășia despre a 
unsprezecea responsabilitate, oamenii au acum o înțelegere și o 
cunoaștere adecvată în privinţa jertfelor și, de asemenea, știu acum 
ce lucrare trebuie să fie făcută de conducători și lucrători pentru 
păstrarea în siguranță a jertfelor, precum și modul în care 
conducătorii falși fac această lucrare și comportamentul lor specific 
în timp ce fac asta. Indiferent dacă părtășia noastră este despre 
responsabilitățile conducătorilor și lucrătorilor sau despre diversele 
comportamente ale conducătorilor falși și, indiferent dacă este o 
părtăşie despre lucruri pozitive sau despre expunerea lucrurilor 
negative, principalul ei scop este să îi determine pe oameni să 


înțeleagă cum să facă în mod corespunzător lucrarea de păstrare în 
siguranță a jertfelor și cum să elimine practicile iraționale din 
păstrarea în siguranţă, cheltuirea și distribuirea jertfelor. Toţi aleşii 
lui Dumnezeu - indiferent dacă sunt sau nu conducători sau 
lucrători - ar trebui să-și îndeplinească responsabilitatea față de 
păstrarea în siguranţă a jertfelor. Atunci, ce responsabilitate este 
aceasta? Aceea de a supraveghea şi a raporta prompt orice 
problemă găsită — adică, de a îndeplini funcțiile de supraveghere și 
raportare. Să nu credeţi că „păstrarea în siguranţă a jertfelor este 
responsabilitatea conducătorilor și a lucrătorilor și că nu are nimic 
de-a face cu noi, credincioşii de rând”. Această opinie este 
incorectă. De vreme ce au înțeles aceste adevăruri, oamenii ar 
trebui să să-și îndeplinească responsabilitatea. În ceea ce priveşte 
problemele pe care conducătorii și lucrătorii nu sunt capabili să le 
identifice sau punctele moarte, situaţii care nu sunt uşor de 
identificat, dacă cineva găseşte vreo problemă de iraționalitate sau 
de principii încălcate în legătură cu păstrarea în siguranţă, 
distribuirea și folosirea jertfelor, ei ar trebui să le raporteze prompt 
conducătorilor și lucrătorilor, astfel încât să asigure în mod rațional 
păstrarea în siguranță, folosirea și distribuirea rațională a jertfelor. 
Aceasta este responsabilitatea fiecăruia dintre aleşii lui Dumnezeu. 


Punctul doisprezece: Identificați prompt și cu exactitate 
diverșii oameni, evenimente și lucruri care perturbă și 
tulbură lucrarea lui Dumnezeu și ordinea normală a 
bisericii; opriţi-le, restricționaţi-le și transformați 
lucrurile; în plus, aveţi părtășie despre adevăr pentru ca 
aleşii lui Dumnezeu să dezvolte discernământ prin astfel 
de lucruri și să înveţe din ele (Partea întâi) 


Acum că am terminat părtășia despre a unsprezecea 
responsabilitate, vom continua prin a avea părtășşie despre a 
douăsprezecea responsabilitate a conducătorilor și lucrătorilor: 


„Identificați prompt și cu exactitate diverşii oameni, evenimente și 
lucruri care perturbă și tulbură lucrarea lui Dumnezeu și ordinea 
normală a bisericii; opriţi-le, restricționaţi-le și transformați 
lucrurile; în plus, aveţi părtăşie despre adevăr pentru ca aleşii lui 
Dumnezeu să dezvolte discernământ prin astfel de lucruri și să 
înveţe din ele.” Care este cuprinsul fundamental al acestei 
responsabilități? Se referă în primul rând la cerința față de 
conducători și lucrători de a aborda diverși oameni, evenimente și 
lucruri din biserică - precum și diversele probleme — care perturbă, 
tulbură și strică ordinea normală a bisericii. Ce trebuie să înțeleagă 
mai întâi conducătorii și lucrătorii pentru a aborda și a rezolva cu 
eficiență aceste probleme, pentru a-și îndeplini responsabilitățile și 
a face bine această lucrare? Această responsabilitate este să 
„identifice prompt și cu exactitate diverșii oameni, evenimente și 
lucruri care perturbă și tulbură lucrarea lui Dumnezeu și ordinea 
normală a bisericii”; acesta este domeniul de aplicare al acestei 
lucrări. Având un scop și un domeniu de aplicare, devine limpede 
care probleme trebuie rezolvate și ce lucrare și responsabilități se 
aşteaptă să fie asumate de către conducători și lucrători. În cadrul 
celei de-a douăsprezecea responsabilități, care este cerința 
fundamentală pentru conducători și lucrători? Este să oprească și să 
restricționeze diverși oameni, evenimente și lucruri care provoacă 
perturbări și tulburări şi să transforme lucrurile, având în același 
timp părtășie despre adevăr, pentru ca aleșii lui Dumnezeu să poată 
dezvolta discernământ prin astfel de lucruri și să înveţe din ele. Ce 
precondiţii trebuie să fie îndeplinite pentru a face asta? Dacă vezi 
diverşi oameni, evenimente și lucruri care perturbă, tulbură și strică 
ordinea normală a biserici, dar totuşi crezi că acestea nu reprezintă 
o problemă, atunci dai de necazuri. Asta indică faptul că nu-ți dai 
seama de esența problemei, mai exact, nu înţelegi răul pe care 
perturbarea şi tulburarea vieţii bisericești îl pot face lucrării 
bisericii, nici consecinţele și efectele pe care le pot avea asupra 


intrării în viață a aleşilor lui Dumnezeu. Mai pot asemenea 
conducători și lucrători să facă bine lucrarea bisericii? Pot ei să 
rezolve probleme și să transforme lucrurile? (Nu.) Atunci, care este 
punctul-cheie despre care trebuie să se aibă părtăşiei aici? 
Conducătorii și lucrătorii pot să-şi dea seama de esenţa diverselor 
chestiuni și să rezolve eficient diverse probleme concrete doar 
înțelegând mai întâi adevărurile-principii. Pentru a face bine 
lucrarea bisericii, conducătorii și lucrătorii trebuie mai întâi să știe 
ce probleme apar de obicei în aceasta. Apoi, trebuie să înțeleagă, să 
discearnă și să judece cu acuratețe natura problemelor care apar, 
dacă acestea afectează lucrarea bisericii și ordinea normală a vieții 
bisericești și dacă sunt de natură să perturbe și să tulbure lucrarea 
bisericii. Acesta este un aspect foarte important pe care ar trebui să- 
| înțeleagă mai întâi conducătorii şi lucrătorii. Numai după ce 
înţeleg acest lucru, este posibil să rezolve eficient aceste probleme și 
să fie capabili să „le oprească și să le restricționeze și să transforme 
lucrurile”, după cum se menţionează în a douăsprezecea 
responsabilitate. În concluzie, înainte de a rezolva o problemă, 
trebuie mai întâi să înţelegi în ce constă aceasta, care sunt stările și 
situațiile implicate, natura problemei, cât de gravă este aceasta, 
cum să o diseci și să o discerni și cum să practici în mod 
corespunzător. Asta este ceea ce conducătorii și lucrătorii trebuie să 
înțeleagă mai întâi. De vreme ce conducătorii și lucrătorii trebuie să 
înțeleagă aceste lucruri, haideţi să avem părtăşie despre ele din mai 
multe perspective distinctive, astfel încât atât conducătorii, cât și 
lucrătorii și aleşii lui Dumnezeu să poată înțelege cum să facă față 
problemelor când acestea apar, cum să le coreleze cu ale lui 
Dumnezeu cuvinte și cum să folosească adevărurile-principii pentru 
a le rezolva. În acest fel, când conducătorii şi lucrătorii întâmpină 
dificultăți pe care nu le pot rezolva, toți aleşii lui Dumnezeu pot să 
le facă față împreună și să caute adevărul pentru a găsi soluții, iar 
când întâmpină probleme legate de perturbarea și tulburarea 


lucrării bisericii, toată lumea poate să se ridice ca să le oprească și 
să le restricționeze. În același timp, când vine vorba de oameni și 
chestiuni negative, ei pot să efectueze o disecare, o deslușire și o 
caracterizare publică, permițând astfel ca aceste chestiuni să fie 
oprite, restricționate și eradicate de la rădăcină. Haideţi atunci să 
începem părtăşia cu cele mai distinctive probleme. 


Diverşii oameni, evenimente și lucruri care perturbă și 
tulbură viaţa bisericească 


Pentru a identifica problemele care perturbă și tulbură lucrarea 
lui Dumnezeu și ordinea normală a bisericii, care sunt secțiunile cu 
care ar trebui să înceapă conducătorii și lucrătorii? Pentru a 
descoperi aceste probleme, ar trebui să înceapă cu examinarea vieţii 
bisericeşti. Ştiţi cu toţii câte puţin despre problemele care apar de 
obicei în viața bisericească și ale căror natură este aceea de a 
provoca perturbări și tulburări? Oricât de mulți oameni există într-o 
biserică, cu siguranță sunt destui care ar perturba și tulbura 
lucrarea bisericii. Care sunt actele de perturbare și tulburare despre 
care aţi aflat? (A vorbi mereu pe lângă subiect în timpul părtășiei 
despre adevăr la adunări, fără a se axa pe problemele esenţiale.) 
(De asemenea, a rosti în mod obișnuit cuvinte și doctrine.) A vorbi 
pe lângă subiect în timpul părtășiei despre adevăr. De exemplu, 
când alții au părtășie despre modul de a fi loial în îndeplinirea 
datoriei, ei vor vorbi despre cum să aibă grijă de soțul (sau soția) 
lor, precum și de copii. Când ceilalți au părtășie despre faptul că a fi 
loial în îndeplinirea datoriei personale are menirea de a-L mulțumi 
pe Dumnezeu și de a I se supune, ei vor vorbi despre faptul că 
îndeplinirea datoriei personale are menirea de a câștiga 
binecuvântări pentru propria familie și cei dragi. Nu înseamnă asta 
a vorbi pe lângă subiect? (Ba da.) Dacă nu îi întrerupi, vor continua 
la nesfârșit. Dacă îi restricționezi, se vor înfuria și își vor ieși din 
fire de ruşine, mergând și mai departe cu comportamentul lor rău. 


Această problemă se situează, prin natura ei, la nivelul de 
perturbare și tulburare, fiind un lucru foarte grav. Deși este o 
problemă obișnuită să se vorbească pe lângă subiect în timpul 
părtăşiei despre adevăr, obiectiv vorbind, acest lucru poate să 
perturbe şi să tulbure viața bisericii. Aceasta este prima problemă. 
În ceea ce o privește pe a doua, „a rosti cuvinte și doctrine”, dacă 
acest lucru se califică drept perturbare și tulburare depinde de 
gravitatea cazului. Unii oameni rostesc cuvinte și doctrine, deoarece 
le lipseşte adevărul-realitate; imediat ce își deschid gura, scot numai 
cuvinte și doctrine, doar teorii goale. Totuși, intenția lornu este să-i 
inducă în eroare pe ceilalți și să câștige stimă. Prin restricționări și 
deconsiliere, vor dobândi conștiință de sine și, ulterior, vor rosti 
mai puţine cuvinte şi doctrine și nu vor mai îngreuna intrarea în 
viaţă a fraților și surorilor. Acest lucru nu este considerat perturbare 
sau tulburare. Totuşi, cei care rostesc voit cuvinte și doctrine, cu 
intenţia de a-i induce în eroare pe ceilalți, perturbă și tulbură chiar 
şi atunci când știu foarte bine că ceea ce spun sunt cuvinte și 
doctrine. Obiectivul lor când fac asta este să câștige stima celorlalți; 
vor să îi atragă pe oameni de partea lor și să-i inducă în eroare și să 
pună mâna pe statut. Natura acestui lucru este destul de gravă. E 
diferită de natura cuiva care este capabil doar să spună cuvinte și 
doctrine, din cauza  neînțelegerii adevărului. Un astfel de 
comportament constituie o perturbare și o tulburare. Diverșii 
oameni, evenimente și lucruri care provoacă perturbări și tulburări 
în viaţa bisericească sunt peste tot. Nu există doar probleme precum 
a rosti cuvinte și doctrine sau a vorbi pe lângă subiect. Ce altele mai 
sunt? (Formarea clicilor, semănarea discordiei și atenuarea 
pozitivităţii altora.) (Mai sunt răspândirea negativității, crearea de 
probleme și deranjarea persistentă a oamenilor.) (Când au noțiuni 
despre rânduielile de lucru ale casei lui Dumnezeu, unii oameni 
răspândesc aceste noțiuni și își varsă negativitatea, făcându-i și pe 
ceilalți să-și însușească noțiuni despre rânduielile de lucru.) Aceste 


lucruri chiar se califică drept perturbări și tulburări. Formarea 
clicilor este una dintre probleme, semănarea discordiei este alta, 
împreună cu chinuirea și atacarea oamenilor, răspândirea 
noțiunilor, vărsarea  negativităţii, răspândirea unor zvonuri 
nefondate și lupta pentru statut - toate acestea sunt perturbări și 
tulburări. Aceste probleme au o natură mult mai gravă decât faptul 
de a vorbi pe lângă subiect în timpul părtășiei despre adevăr. Mai 
este o problemă legată de alegeri. Ce fel de probleme care apar în 
timpul alegerilor duc la provocarea perturbărilor și a tulburărilor? 
De exemplu, manipularea voturilor - promiterea unor beneficii 
pentru a-și asigura voturi. Acesta este un mod de a submina 
alegerile. Și acţiunile ascunse - a influența minţile oamenilor pe 
ascuns, cu scopul de a-i atrage de partea ta, a-i induce în eroare și 
a-i determina să te voteze. Toate acestea sunt probleme care apar în 
timpul alegerilor. Constituie acestea perturbări și tulburări? (Da.) 
Aceste probleme sunt denumite colectiv încălcarea principiilor 
pentru alegeri. O altă problemă este a pălăvrăgi despre chestiuni de 
familie, a-și construi relații personale și a se ocupa de chestiuni 
personale. Cineva ar putea să vină la adunări pentru aceste lucruri — 
nu pentru a înţelege adevărul sau pentru a avea părtășie despre 
cuvintele lui Dumnezeu, ci pentru a se ocupa de chestiuni 
personale. Este grav acest tip de problemă? (Da.) Și aceasta 
echivalează cu provocarea perturbărilor și a tulburărilor. 


Haideţi să facem acum un rezumat al diversele probleme legate 
de perturbare și tulburare care apar în viaţa bisericească: prima, a 
vorbi deseori pe lângă subiect în timpul părtăşiei despre adevăr; a 
doua, a rosti cuvinte și doctrine pentru a-i induce în eroare pe 
oameni și a le câștiga stima; a treia, a pălăvrăgi despre chestiuni de 
familie, a-și construi relații personale şi a se ocupa de chestiuni 
personale; a patra, a forma clici; a cincea, a lupta pentru statut; a 
şasea, a semăna discordie; a șaptea, a-i ataca şi a-i chinui pe 


oameni; a opta, a răspândi noțiuni; a noua, a vărsa negativitate; a 
zecea, a răspândi zvonuri nefondate; și a unsprezecea, a încălca 
principiile pentru alegeri. Sunt 11 în total. Aceste 11 manifestări 
sunt problemele legate de perturbare și tulburare care apa deseori 
în cadrul vieţii bisericeşti. Când trăiesc viața bisericească, dacă apar 
aceste probleme, conducătorii şi lucrătorii trebuie să se ridice și să 
le oprească, să le restricționeze și să nu le permită să se amplifice 
necontrolat. În cazul în care conducătorii și lucrătorii nu pot să le 
restricționeze, atunci toți fraţii și surorile ar trebui să se unească 
pentru a le restricționa. Dacă persoana implicată nu are umanitate 
rea și nu provoacă intenționat perturbări și tulburări, ci doar îi 
lipseşte înțelegerea adevărului, atunci ea poate fi ajutată și 
sprijinită prin părtășie despre adevăr. Dacă persoana care provoacă 
perturbări şi tulburări este rea, iar cazul ei este mai puţin grav, 
atunci perturbările și tulburările sale ar trebui oprite și 
restricționate prin părtășie și expunere. Dacă este dispusă să se 
căiască și să nu mai vorbească sau să acționeze în moduri care 
provoacă perturbări și tulburări, dacă este dispusă să fie cel mai 
neînsemnat membru din biserică, dacă poate să asculte și să se 
supună cu loialitate și să facă orice rânduiește biserica, acceptând 
restricțiile stabilite de frați și surori, atunci poate să rămână 
temporar în biserică. Dar dacă nu acceptă și, în schimb, se opune și 
devine ostilă față de majoritatea celorlalți, atunci ar trebui 
întreprins cel de-al doilea pas - îndepărtarea ei. Este potrivită 
această abordare? (Da.) 


I. A vorbi deseori pe lângă subiect în timpul părtășiei 
despre adevăr 


Vom avea părtășie acum despre diverșii oameni, evenimente și 
lucruri care apar în viaţa bisericească și care, prin natura lor, 
constituie perturbări și tulburări. Primul este faptul de a vorbi 
deseori pe lângă subiect în timpul părtășiei despre adevăr. Cum 


determinăm dacă se vorbeşte pe lângă subiect în timpul părtășiei 
despre adevăr? Cum putem să ne dăm seama clar de cuvintele din 
părtășie care sunt pe lângă subiect? Voi vorbiţi deseori pe lângă 
subiect în timpul părtășiei voastre despre adevăr? (Da.) Cât de 
departe trebuie să ajungă această problemă pentru ca natura ei să 
fie considerată una de perturbare și tulburare? Dacă fiecare moment 
în care se vorbeşte pe lângă subiect în timpul părtășiei despre 
adevăr ar fi caracterizat drept o perturbare și o tulburare, nu le-ar fi 
teamă oamenilor pe viitor să vorbească sau să aibă părtășie în viața 
bisericească? Și, dacă oamenilor le este teamă să aibă părtășie, nu 
înseamnă asta că nu au priceput limpede această chestiune? (Ba 
da.) Așadar, când se determină cu exactitate ce fel de vorbire pe 
lângă subiect din timpul părtășiei despre adevăr constituie o 
perturbare și o tulburare, majoritatea oamenilor se vor elibera de 
constrângerile lor. Văzându-vă vorbind pe lângă subiect chiar și în 
timpul conversaţiilor normale, este cu atât mai obișnuit să o faceți 
în timpul părtășiei despre adevăr. Prin urmare, trebuie să se aibă 
părtăşie despre acest lucru cu multă claritate, pentru a vă împiedica 
să fiți constrânși. Nu lăsaţi teama de a vorbi pe lângă subiect și de a 
constitui o perturbare și o tulburare să vă descurajeze să vorbiţi și 
să vă determine să nu îndrăzniți să aveți părtășie, chiar dacă aveţi 
cunoștințe, sau — când într-adevăr vreți să aveţi părtășie — să vă 
oblige să vă gândiţi mai întâi: „Are ceea ce vreau să spun legătură 
cu această temă? Este pe lângă subiect? Înainte să vorbesc, ar trebui 
să fac o schiță și un rezumat al gândurilor mele și apoi să urmez 
rezumatul, astfel încât, orice ar fi, să nu vorbesc pe lângăsubiect. 
Dacă într-adevăr vorbesc pe lângă subiect, acest lucru nu i-ar fi 
benefic nimănui și ar irosi timpul prețios al adunării, afectând 
înțelegerea adevărului de către fraţi și surori. Iar dacă este grav, ar 
putea perturba și tulbura viaţa bisericească.” Cum ar trebui atunci 
să privim problema vorbirii pe lângă subiect? Mai întâi, trebuie să 
luăm în considerare dacă faptul de a vorbi pe lângă subiect le este 


benefic fraților și surorilor și, apoi, trebuie să vedem limpede care 
sunt consecinţele vorbirii pe lângă subiect pentru viața bisericească. 
În acest fel, putem să vedem clar că faptul de a vorbi pe lângă 
subiect nu este o chestiune minoră; în cazuri grave, poate chiar să 
constituie o perturbare și o tulburare a vieţii bisericești și a lucrării 
bisericii. Să spunem că, în legătură cu un anumit subiect, căutați un 
pasaj din cuvintele lui Dumnezeu pentru a avea părtăşie despre 
cunoașterea și înțelegerea voastră; sau să presupune că, în legătură 
cu un anumit subiect, aveţi părtășie despre cunoașterea pe care aţi 
dobândit-o, despre adevărurile pe care le-aţi înțeles și intenţiile lui 
Dumnezeu pe care le-aţi priceput în urma unei experiențe 
personale; sau să spunem că părtăşia voastră despre un anumit 
subiect este cam întortocheată și nu o exprimaţi foarte clar, 
repetându-vă de mai multe ori — vorbiţi pe lângă subiect în astfel de 
situații? Niciuna dintre acestea nu înseamnă a vorbi pe lângă 
subiect. Atunci, ce înseamnă a vorbi pe lângă subiect? Este atunci 
când ceea ce spuneţi are puțină legătură sau chiar deloc cu 
subiectul părtășiei, când se rezumă la a pălăvrăgi despre chestiuni 
externe și nu este deloc edificator pentru oameni. Asta înseamnă a 
vorbi cu totul pe lângă subiect. Să discutăm acum despre ce 
înseamnă a provoca perturbări şi tulburări. În cazul vorbirii pe 
lângă subiect în timpul părtășiei despre adevăr, ce fel de cuvinte 
sau comportamente constituie perturbări și tulburări? Care este 
esența problemei aici? În ce fel faptul de a vorbi pe lângă subiect 
constituie prin natura lui o perturbare și o tulburare? Nu merită să 
avem părtăşie despre asta? După ce am avut părtășie despre asta, 
veţi înţelege ce înseamnă a vorbi pe lângă subiect? (Da.) Atunci, 
răspundeţi la întrebare. (Când părtășia cuiva este despre subiecte 
care nu au nicio legătură cu adevărul -— flecăreala și discuţiile 
despre chestiuni de familie, de exemplu, și discutarea lucrurilor 
care implică tendinţele sociale care tulbură inimile oamenilor, 
împiedicându-i să fie tăcuţi înaintea lui Dumnezeu și să-l contemple 


cuvintele - acea părtășie a fost pe lângă subiect.) Câte puncte 
principale confirmă aceasta? (Unul este că subiectele nu au legătură 
cu adevărul.) Acesta este un punct foarte important: a nu avea 
legătură cu adevărul. Unul dintre puncte este a flecări și a pălăvrăgi 
despre chestiuni de familie. Un altul este a vorbi despre cultura 
tradițională, despre gândirea morală umană și despre lucrurile pe 
care omul le consideră a fi nobile, de parcă ele ar fi adevărul. 
Aceasta este o problemă de înțelegere denaturată; toate aceste 
lucruri nu au legătură cu adevărul. De exemplu, cuvintele lui 
Dumnezeu spun: „Tinerii nu ar trebui să fie lipsiți de aspirații.” 
Cineva are părtășie: „Din vremuri străvechi, eroii s-au remarcat în 
tinerețe” sau „Ambiţia nu este îngrădită de vârstă.” Sau, când 
vorbeşti despre modul în care să-ți fie frică de Dumnezeu, ei au 
părtăşie: „Există un dumnezeu la câțiva centimetri deasupra ta”; 
„Când omul acţionează, Cerurile veghează”; „Dacă ai o conștiință 
curată, nu trebuie să te temi că-ți vor bate fantome la ușă”; sau 
„Inima unui om trebuie să fie înclinată spre bunătate.” Nu înseamnă 
asta a vorbi pe lângă subiect? Nu e așa că aceste cuvinte nu au 
legătură cu adevărul? Ce sunt aceste cuvinte? (Filosofii satanice.) 
Sunt filosofii satanice și sunt, de asemenea, cultura tradițională a 
unei anumite etnii. Prima manifestare a faptului de a vorbi pe lângă 
subiect este atunci când subiectul discutat nu are legătură cu 
adevărul; e atunci când cineva rostește filosofii și teorii pe care non- 
credincioșii le consideră corecte și elevate și le asociază în mod 
convingător cu adevărul. Asta înseamnă a vorbi pe lângă subiect. 
Acesta nu are legătură cu adevărul — această manifestare ar trebui 
să fie uşor de înțeles. A doua manifestare este atunci când subiectul 
discutat tulbură minţile oamenilor. Când nu se are părtășie despre 
adevăr la adunări, ci despre cunoaștere, învățături, filosofie și lege 
sau fenomene sociale și diverse relaţii interpersonale complexe, 
atunci acest lucru tulbură mințile oamenilor. Asta se întâmplă 
atunci când cineva are părtăşie despre chestiuni care nu implică în 


esență adevărul și nu au absolut nicio legătură cu el, de parcă acele 
lucruri ar fi adevărul. Asta creează confuzie în minţile celorlalți și, 
în timp ce aceștia ascultă, gândirea lor trece de la părtășia despre 
adevăr la chestiuni externe. Atunci, cum se comportă acești 
oameni? Ei încep să se axeze pe cunoștințe și învățături. Prin 
natural sa, tulburarea minţilor oamenilor este un lucru grav. A treia 
manifestare este atunci când subiectul discutat îi determină pe 
oameni să Îl înţeleagă greșit pe Dumnezeu, ducând la lipsa clarităţii 
în privința viziunilor. Unii oameni nu sunt nici ei înșiși foarte 
lămuriți în privința adevărului, totuși, vor să pretindă că dispun de 
claritate și înțelegere. Astfel, când au părtășie despre adevăr, 
trântesc câteva doctrine profunde în ceea spun, amestecând laolaltă 
doctrinele religioase pe care le-au auzit și le-au înţeles, vorbind fără 
niciun fundament și cu extravaganță. După ce îi ascultă, oamenii își 
pierd claritatea despre viziuni; pur și simplu nu știu despre ce 
adevăr a vrut să discute persoana respectivă. Cu cât o ascultă mai 
mult, cu atât mai zăpăciți devin şi cu atât mai mult se diminuează 
credința lor în Dumnezeu și pot chiar să dobândească înţelegeri 
greșite despre Dumnezeu. Oamenii nu doar că rămân fără o 
înțelegere a adevărului din această discuție - minţile lor devin 
confuze. Are un efect negativ. La asta duce faptul de a vorbi pe 
lângă subiect. 


Faptul de a vorbi pe lângă subiect în timpul părtășiei despre 
adevăr se manifestă în mai multe moduri și fiecare dintre ele, prin 
natura sa, constituie o perturbare și o tulburare pentru intrarea în 
viață a oamenilor. Când oamenii au ascultat o astfel de părtășie, nu 
doar că le lipsește o înțelegere clară a adevărului și o cale de 
practică, ci minţile lor devin confuze, ei sunt tot mai nedumeriți în 
privința adevărului și, de asemenea, dau naștere unor interpretări și 
concepții greşite. Acestea sunt impactul și consecințele nefaste pe 
care le are asupra oamenilor faptul de a vorbi pe lângă subiect în 


timpul părtășiei despre adevăr. Fiecare dintre aceste trei manifestări 
are o natură destul de gravă. De exemplu, prima este „subiectul 
discutat nu are legătură cu adevărul”. A spune lucruri care par 
corecte, dar nu sunt, și a aduce în biserică, pentru a predica și a 
analiza, lucruri satanice, precum cunoștințele umane, filosofia, 
teoriile, cultura tradițională și celebrele zicale ale unor personaje 
renumite, a folosi o ocazie de a avea părtășie pentru a-i induce în 
eroare pe oameni constituie o tulburare pentru ei. Natura acestui 
lucru este foarte gravă. Dacă o persoană care poate să discearnă ar 
asculta o astfel de părtășie, ea ar spune: „Ceea ce spui nu este 
corect; nu este adevărul. Tu vorbeşti despre comportamentul moral 
şi despre zicale pe care non-credincioșii le consideră a fi bune. 
Acestea sunt dogme ale non-credincioșilor despre modul în care să 
se comporte și să-și gestioneze interacțiunile lumești, care nu au în 
principiu nicio legătură cu adevărul.” Totuşi, unii oameni sunt 
lipsiți de discernământ și, când aud aceste sofisme, chiar sunt de 
acord cu ele și le respectă ca fiind adevărul. În cazul în care 
conducătorii şi lucrătorii nu pun capăt acestui lucru și nu îl 
restricționează în astfel de momente, dacă nu au părtășie despre el 
și nu îl disecă, astfel încât oamenii să dobândească discernământ, 
atunci unii dintre aleşii lui Dumnezeu ar putea fi induși în eroare. 
Care sunt consecinţele faptului de a fi induși în eroare? Vor crede că 
predicile celebrilor non-credincioşi pe care oamenii le consideră 
corecte, bune și profunde, precum proverbele din folclor și 
maximele oamenilor celebri și teoriile despre traiul în calitate de 
persoană, sunt toate corecte și că sunt adevărul, exact cum sunt 
cuvintele lui Dumnezeu. Nu au fost induși în eroare? La suprafață, 
pare că au părtășie despre adevăr, dar în realitate, acesta este 
amestecat cu unele idei umane și cu unele dintre filosofiile Satanei 
care induc în eroare, iar acest lucru constituie în mod evident o 
tulburare pentru oameni. Dacă cineva îi induce în eroare pe 
oameni, prezentând în mod fals filosofiile Satanei și cunoștințele 


umane drept adevărul, conducătorii și lucrătorii ar trebui să dea în 
vileag şi să disece problema, ca frații și surorile să capete mai mult 
discernământ și să înțeleagă ce este, de fapt, adevărul. Aceasta este 
lucrarea pe care trebuie să o realizeze conducătorii şi lucrătorii. A 
doua manifestare este „tulburarea minții oamenilor”. Unii oameni 
profită mereu de ocaziile de a avea părtășie despre adevăr pentru a 
vorbi despre lucruri care par bune, dar nu sunt, preamărind 
cunoștințele umane, erudiția, darurile și talentele. Ei vorbesc, de 
asemenea, despre normele morale, cultura tradițională și așa mai 
departe. Prezintă aceste lucruri care vin de la Satana drept lucruri 
pozitive, drept adevărul, ceea ce îi determină pe oameni să creadă 
în mod greşit că acestea trebuie să fie susținute, răspândite și 
preamărite în biserică, că toată lumea trebuie să adere la ele; duce 
la o creștere a numărului sofismelor și al ereziilor din minţile 
oamenilor care par corecte, dar nu sunt; și derutează minţile 
oamenilor și îi face să se simtă că plutesc în derivă, fără să știe ce 
este de fapt adevărul, sau cum să practice corect când se confruntă 
cu probleme, sau care este calea corectă. Acest lucru face ca inimile 
lor să se scufunde în întuneric. Aceasta este consecința răspândirii 
ereziilor şi a sofismelor pentru a-i induce în eroare pe oameni. În 
ceea ce priveşte a treia manifestare, nu vom avea părtășie despre ea 
în detaliu. Pe scurt, unele dintre discuţiile pe lângă subiect conțin 
cunoștințe, unele conțin noțiuni umane și unele conțin 
comportamente bune din punct de vedere moral, printre alte 
lucruri. Dar niciunul dintre aceste lucruri nu are legătură cu 
adevărul — toate îi sunt contrare. Prin urmare, când apar aceste 
probleme, conducătorii şi lucrătorii ar trebui să le pună capăt și să 
le restricționeze. Dacă, după ce aud părtășia cuiva, oamenii nu doar 
că nu sunt lămuriți în inimile lor în privința adevărului, ci sunt și 
tulburați, cu minţile lor, odinioară clare, acum confuze, fără să ştie 
cum să practice corect, atunci părtășia unei astfel de persoane ar 
trebui oprită și restricționată. De exemplu, în părtășia lor despre 


adevăruri referitoare la umanitatea normală, unii oameni spun: 
„Ceea ce lui Dumnezeu Îi place cel mai mult din umanitatea 
normală este abilitatea de a îndura greutăți, de a nu râvni la 
desfătarea trupească sau la tihnă, de a se lipsi de mâncarea 
delicioasă, de a nu se bucura de ceea ce oamenii se bucură sau de 
ce a pregătit Dumnezeu, de a fi capabil de răzvrătire împotriva 
dorințelor trupești, de a constrânge toate dorințele trupului, de a-și 
subjuga corpul și a nu face pe placul trupului. Așadar, când vrei să 
dormi noaptea, trebuie să te răzvrătești împotriva trupului. Dacă nu 
poți, trebuie să găsești o cale de a-l constrânge. Cu cât este mai 
mare dorința ta de răzvrătire împotriva trupului și cu cât te 
răzvrătești mai mult împotriva lui, cu atât mai mult dai dovadă că 
deții manifestări ale practicării adevărului și loialitate față de 
Dumnezeu. Cred că cea mai proeminentă manifestare a umanității 
normale - și cea care ar trebui cel mai mult susținută - este 
subjugarea propriului corp, răzvrătirea împotriva dorințelor 
trupului, să nu râvnești la tihna trupească și să fii cumpătat în 
plăcerile materiale. Cu cât ești mai cumpătat, cu atât mai mari sunt 
binecuvântările pe care le vei acumula în Împărăţia Cerurilor.” Nu 
sună aceste cuvinte destul de pozitiv? Există vreo greşeală în ele? 
Evaluate conform logicii, dogmelor și noțiunilor umane, aceste 
cuvinte ar avea trecere în orice grup religios sau social; toți le-ar 
aprecia pentru a-și exprima acordul și a spune că este corect ceea ce 
transmit, că a lor credinţă este bună și pură. Nu există unii oameni 
în biserică care ar crede și ei asta? Evaluate conform noțiunilor 
umane, toate aceste cuvinte sunt corecte — ce este corect în privința 
lor? Unii ar putea spune: „Lui Dumnezeu Îi plac astfel de oameni. 
Acesta este modul cumpătat în care trăiește și El.” Nu este aceasta o 
noțiune umană? Oamenii nutresc acest tip de noţiune, așadar, dacă 
vreo persoană chiar ar oferi acest gen de părtășie, nu s-ar conforma, 
pur și simplu, majorității noţiunilor? (Ba da.) Când oamenii sunt de 
acord cu acest tip de noţiune, nu sunt de acord cu punctul de 


vedere al acelei persoane? Iar când oamenii au fost de acord și au 
acceptat punctul de vedere al acelei persoane, nu sunt atunci de 
acord cu acțiunile ei? Nu vor încerca atunci să o copieze? Și, când 
pot, nu va fi atunci stabilită calea pe care o urmează, calea lor de 
practică? Ce înseamnă a fi stabilită? Înseamnă că au hotărât că vor 
acţiona şi vor practica în acest fel. Deoarece cred în inimile lor că 
Dumnezeu iubește astfel de oameni şi că Îi place când acţionează 
aşa, că doar procedând astfel pot deveni persoane pe care le acceptă 
Dumnezeu, persoane care pot intra în Împărăţia Cerurilor şi pot fi 
binecuvântate în Ceruri, care au o destinație bună, ei se hotărăsc să 
acționeze în acest fel. Când iau această hotărâre, oare mințile lor nu 
au fost deja tulburate și induse în eroare de acest tip de gânduri și 
puncte de vedere? Acesta este un fapt; aceasta este consecința. 
Minţile lor sunt tulburate, iar ei nici măcar nu își dau seama. Mai 
există o problemă aici: odată ce minţile lor sunt paralizate și 
tulburate de astfel de gânduri și puncte de vedere, nu își pierd ei 
atunci claritatea asupra intenţiilor și cerințelor lui Dumnezeu? Nu 
dobândesc apoi înțelegeri greșite despre Dumnezeu și se 
îndepărtează de El? Nu indică acest lucru că nu sunt lămuriți în 
privinţa viziunilor? Gândeşte-te la asta cu atenție: când ești indus în 
eroare de vreun gând sau punct de vedere pe care oamenii îl 
consideră corect, dar este greşit, nu este mintea ta tulburată atunci? 
Mai pot fi clare viziunile din inima ta? (Nu.) Așadar, este 
cunoașterea ta despre Dumnezeu exactă sau este o înțelegere 
greşită? În mod clar, este o înţelegere greșită. Prin urmare este, de 
fapt, adevărul ceea ce înţelegi tu și crezi că e corect? Nu, nu este — 
contrazice cuvintele lui Dumnezeu, bătându-se cap în cap cu ele. 
Prin urmare, acest mod de a vorbi pe lângă subiect în timpul 
părtăşiei despre adevăr constituie într-adevăr o tulburare pentru 
mințile oamenilor. Dat fiind că această vorbire pe lângă subiect 
constituie o tulburare atât de mare pentru minţile oamenilor, se 
poate spune că reprezintă o perturbare pentru lucrarea lui 


Dumnezeu? Îi conduce pe oameni spre noțiuni și spre filosofia și 
logica Satanei, așadar, nu îi îndepărtează pe oameni de prezenţa lui 
Dumnezeu? Când oamenii Îl înțeleg greşit pe Dumnezeu, când nu 
înțeleg intenţiile Lui și nu pot să practice în conformitate cu 
intenţiile și cerințele Lui, ci practică în schimb în conformitate cu 
logica Satanei și cu noțiunile umane, sunt ei mai aproape de 
Dumnezeu sau mai departe de El? (Sunt mai departe de El.) Sunt 
mai departe de El. Așadar, nu ar trebui să fie restricționată părtășia 
despre acest tip de subiect în timpul adunărilor? (Ba da.) Natura 
acestui mod de a vorbi pe lângă subiect este cea de tulburare pentru 
oameni, așadar trebuie, într-adevăr, să fie restricționat. Dacă nu i se 
pune capăt sau nu este restricționat, vor exista numeroși oameni 
confuzi care au un calibru slab și sunt amorțiți — în special cei fără 
înţelegere spirituală — care o imită și o urmează pe persoana care 
vorbeşte pe lângă subiect. Acesta este momentul în care 
conducătorii și lucrătorii ar trebui să se ridica ca să o oprească. Nu 
trebuie să îi permită acelei persoane să continue să vorbească pe 
lângă subiect; nu trebuie să permită subiectului părtășiei sale să-i 
inducă în eroare pe alți oameni și să tulbure mințile mai multor 
oameni. Aceasta este o responsabilitate pe care conducătorii și 
lucrătorii ar trebui să o îndeplinească, o funcţie în care ar trebui să 
slujească. 


Cam atât despre părtășia noastră pe tema vorbirii pe lângă 
subiect în timpul părtăşiei despre adevăr. În continuare, vom 
rezuma cât de mult trebuie să vorbească cineva pe lângă subiect în 
părtășşia sa despre adevăr și despre ce subiecte trebuie să aibă 
părtăşie cineva pentru ca natura acestor lucruri să se califice drept 
perturbare și tulburare. Unele moduri de a vorbi pe lângă subiect 
sunt evidente: când cineva vorbeşte total pe lângă subiect, când 
începe să se angajeze în flecăreală sau să discute chestiuni de 
familie, acestea sunt ușor de discernut. De exemplu, când fiecare 


are părtăşie despre modul în care să-și facă datoria, cineva ar putea 
avea părtășie despre trecutul său „glorios”, vorbind despre faptele 
bune pe care le-a făcut sau despre modul în care i-a ajutat pe frați și 
surori și așa mai departe. Nimeni nu vrea să asculte asta și, cu cât o 
fac mai mult, cu atât mai scârbiţi devin, până când o ignoră pe acea 
persoană. Persoanei respective i se pare stânjenitor. Atât timp cât 
majoritatea lor pot să discearnă această persoană, ea nu va putea 
continua. Nu e nevoie de multă înţelegere a adevărului pentru a fi 
capabil să distingi această varietate de-a vorbi pe lângă subiect. A 
flecări, a pălăvrăgi despre chestiuni de familie, a se preamări pe 
sine şi a profita de subiectul părtășiei pentru a vorbi despre propriul 
trecut „glorios” — acest mod de a vorbi pe lângă subiect este ușor de 
discernut. În principiu nu prea constituie o tulburare, deoarece 
majoritatea oamenilor sunt scârbiți de asemenea lucruri și nu sunt 
dispuși să le asculte, iar ei știu că se dă în spectacol și nu are 
părtășie despre adevăr, că a vorbit pe lângă subiect. Grupul s-ar 
putea să nu încerce să o stânjenească exact când începe să 
vorbească, dar pe măsură ce continuă, oamenii devin scârbiți și nu 
sunt dispuși să asculte ce urmează și simt că, în schimb, ar fi mai 
bine să citească pe cont propriu cuvintele lui Dumnezeu. Dacă 
persoana respectivă ar continua, ei s-ar ridica și ar pleca. Când ea 
vede că lucrurile au luat o altă întorsătură și se face de rușine, nu 
va continua să vorbească. Ce mod de a vorbi pe lângă subiect a avut 
deja o influență nefastă asupra oamenilor, însă aceștia tot nu pot să- 
şi dea seama că este ceva negativ și, în schimb, consideră discuţia 
pe lângă subiect drept adevărul și o ascultă cu atenție? Acest mod 
de a vorbi pe lângă subiect poate să constituie o tulburare pentru 
oameni și oamenii ar trebui să poată discerne aceste cazuri. Daţi un 
exemplu cu acest mod de a vorbi pe lângă subiect. (Când cineva nu 
reflectă asupra sa după ce a fost emondat, ci îşi axează discuţia doar 
pe caracterul corect sau greşit al chestiunii, acest lucru derutează 
mințile tuturor. Nu doar că îi face pe oameni incapabili să capete 


discernământ, ci aceștia simt că ceea ce spune această persoană este 
în conformitate cu adevărul și că aceasta are dreptate. Acest lucru îi 
face pe toţi să fie de partea ei.) Sub pretextul de a avea părtășie 
despre modul în care se acceptă emondarea, ea se apără și se 
justifică, făcându-i pe oameni să creadă că au fost emondaţi pe 
nedrept, făcându-i pe oameni să fie de partea ei și să simpatizeze cu 
ea și, în plus, făcându-i pe oameni să-i admire abilitatea de a se 
supune emondării și de a o accepta în astfel de circumstanţe. Acest 
lucru îi induce în eroare pe oameni; este o secvenţă intenționată, 
deliberată de vorbire pe lângă subiect, care nu doar că îi face pe 
ascultători incapabili să se supună când se confruntă cu emondarea 
şi incapabili să o accepte, să reflecteze asupra lor și să se cunoască, 
ci, în schimb, îi face să se păzească de emondare și să-i fie 
potrivnici. O asemenea părtășie nu reușește să-i ajute pe oameni să 
înțeleagă semnificația faptului de a fi emondat, modul în care 
oamenii ar trebui să adopte atitudinea corectă când se confruntă cu 
emondarea, cum să o accepte și cum să practice. În schimb, îi 
determină pe oameni să aleagă o altă cale de a trata emondarea, o 
cale care nu este practica adevărului și nu acționează în 
conformitate cu adevărurile-principii, ci una care îi face pe oameni 
mai şireți. O astfel de părtășie slujeşte la a-i induce în eroare pe 
oameni. Faptul de a vorbi pe lângă subiect în timpul părtășiei 
despre adevăr este un tip de probleme care apar în viața 
bisericească. Dacă acest tip de probleme ajung la nivelul de 
perturbare și tulburare, conducătorii și lucrătorii ar trebui să facă 
un pas în față ca să le oprească și să le restricționeze, având părtășie 
şi disecându-le, astfel încât majoritatea lorsă capete discernământ, 
să înveţe din experienţă și să înveţe o lecţie. 


II. A rosti cuvinte și doctrine pentru a-i induce în eroare pe 
oameni și a le câștiga stima 


A doua manifestare a oamenilor, evenimentelor și lucrurilor 


care provoacă perturbări și tulburări în viața bisericească este 
atunci când oamenii rostesc cuvinte și doctrine pentru a-i induce în 
eroare pe oameni și a le câștiga stima. De obicei, majoritatea 
oamenilor pot rosti unele cuvinte și doctrine. Cei mai mulți au făcut 
asta. Ar trebui să privim cazul tipic al cuiva care rostește cuvinte și 
doctrine drept rezultatul staturii mici a acelei persoane și a lipsei de 
înţelegere a adevărului. Câtă vreme nu irosește prea mult timp, nu 
o face intenționat, nu monopolizează conversaţia, nu pretinde 
indulgență din partea tuturor pentru a vorbi în voie, nu le cere 
tuturor să-l asculte și nu îi induce în eroare pe ceilalți și nu încearcă 
să le câștige stima, atunci nu constituie o perturbare și o tulburare. 
Deoarece celor mai mulți oameni le lipsește adevărul-realitate, 
rostirea de cuvinte și doctrine este un caz foarte obișnuit. Este 
scuzabil când se vorbește oarecum neadecvat; acest lucru poate să 
fie iertat și să nu fie tratat cu prea mult seriozitate. Totuși, există o 
excepție, şi anume atunci când persoana respectivă rostește cuvinte 
şi doctrine în mod deliberat. Ce anume face în mod deliberat? Nu 
rostirea cuvintelor și a doctrinelor este deliberată, deoarece îi 
lipseşte și adevărul-realitate. Acţiunile sale, precum a rosti cuvinte 
şi doctrine, a trâmbița sloganuri și a vorbi despre teorii sunt 
aceleași ca ale tuturor celorlalți. Totuşi, există o diferență: când 
rostește cuvinte și doctrine, vrea întotdeauna să fie stimată de 
ceilalți și să se compare cu liderii și lucrătorii și cu cei care 
urmăresc adevărul. În mod și mai irațional, indiferent ce spune sau 
cum o spune, țelul său este să-i atragă pe oameni de partea sa, să le 
inducă în eroare inimile, toate acestea de dragul de a fi stimată. 
Care este scopul căutării stimei? Își doreşte să aibă statut și 
prestigiu în inimile oamenilor, să devină un individ remarcabil sau 
un conducător din mulțime, să devină un om extraordinar sau 
neobișnuit, să devină o personalitate specială, cineva ale cărui 
cuvinte sunt pline de autoritate. Această situație diferă de cazurile 
tipice ale oamenilor care rostesc cuvinte și doctrine și care 


constituie o perturbare şi o tulburare. Ce îi deosebește pe acești 
oameni de aceia care rostesc cuvinte și doctrine în cele mai 
obișnuite moduri văzute vreodată? Dorinţa lor constantă de a vorbi; 
cu orice ocazie, ei vor vorbi. Atât timp cât este o adunare sau un 
grup de oameni reuniți — atât timp cât au audiență - vor vorbi, 
având o dorință deosebit de puternică de a face asta. Scopul lor 
când vorbesc nu este acela de a-și împărtăși cu frații și surorile 
gândurile interioare, câștigurile, experienţele, înțelegerile sau 
perspectivele, pentru a cultiva o înțelegere a adevărului sau o cale 
de a-l practica. În schimb, scopul lor este să folosească ocazia de a 
rosti cuvinte şi doctrine pentru a se etala, pentru a le spune 
celorlalți cât sunt de erudiți, pentru a arăta ca au creier, cunoștințe 
şi învățătură, ridicându-se deasupra unei persoane medii. Vor să fie 
cunoscuţi ca indivizi capabili, nu doar ca unii obișnuiți. Vor ca toți 
să apeleze la ei și să se consulte cu ei în orice chestiune. Pentru 
orice problemă din biserică sau orice dificultate cu care se 
confruntă frații şi surorile, vor să fie primele persoane la care se 
gândesc ceilalți; vor ca alții să nu poată face nimic fără ei, să nu 
îndrăznească să se ocupe de nicio problemă fără ei, ca toți să 
aştepte ordinul lor. Acesta este efectul pe care și-l doresc. Scopul lor 
când rostesc cuvinte și doctrine este să-i ademenească și să-i 
controleze pe oameni. Pentru ei, a rosti cuvinte și doctrine este doar 
o metodă, o abordare; nu rostesc cuvinte și doctrine din cauza 
faptului că nu înţeleg adevărul, ci, mai degrabă, ei urmăresc prin 
asta să-i facă pe oameni să-i admire din toată inima, să-i aprecieze 
şi chiar să le fie frică de ei, devenind constrânși şi controlaţi de ei. 
Prin urmare, acest mod de a rosti cuvinte și doctrine constituie o 
perturbare și o tulburare. În viața bisericească, astfel de indivizi ar 
trebui să fie restricționați, iar acest comportament de a rosti cuvinte 
și doctrine ar trebui oprit și el, nepermițându-i-se să continue 
necontrolat. Unii ar putea spune: „Astfel de oameni ară trebui să fie 
restricționați; atunci, ar trebui să li se dea șansa să vorbească?” Din 


punctul de vedere al corectitudinii, li se poate da o șansă să 
vorbească, dar imediat ce se întorc la vechile lor obiceiuri de a se 
da în spectacol, cu ambiția lor gata să izbucnească din nou, ar 
trebui întrerupți fără întârziere, pentru a-i face să devină lucizi și 
calmi. Ce ar trebui făcut dacă se dau deseori așa în spectacol și 
ambiția lor încă este dezvăluită des, iar dorinţele lor sunt greu de 
înfrânat? Ar trebui restricționați categoric și împiedicaţi să 
vorbească. Dacă nimeni nu vrea să îi asculte când vorbesc, iar tonul 
şi expresia lor facială, privirea din ochii lor și gesturile lor sunt 
respingătoare pentru auzul și vederea tuturor celorlalți, atunci 
acesta este un tip de problemă gravă. Se ajunge în punctul în care 
toți sunt scârbiți. Atunci, nu ar trebui să părăsească scena astfel de 
oameni care joacă rolul unui antagonist în biserică? E timpul ca 
rolul lor să iasă de pe scenă. Nu înseamnă asta că au terminat să-și 
presteze serviciul? Ce ar trebui făcut când și-au prestat ultimul 
serviciu? Ar trebui înlăturați. De îndată ce încep să vorbească, este 
aceeaşi veche vorbărie a lor, care nu poate fi oprită prin restricție. 
Toată lumea s-a săturat să o asculte. Fața lor hidoasă, acea față a 
Satanei, a unui diavol, devine vizibilă. Ce fel de oameni sunt 
aceştia? Sunt antihriști. Dacă sunt îndepărtați prea devreme, cei mai 
mulți oameni vor nutri noțiuni şi nu vor fi convinși în inimile lor, 
spunând: „Casa lui Dumnezeu este lipsită de iubire când 
îndepărtează pe cineva fără ca nici măcar să nu îl supună unei 
perioade de observaţie, luându-i orice șansă de a se căi. Doar a spus 
câteva cuvinte de amator, a dezvăluit puţină fire coruptă și a fost 
puţin arogant, dar intenţiile sale nu au fost rele. E nedrept să fie 
tratat astfel.” Totuși, când marea majoritate poate să discearnă și 
să-și de seama de esența oamenilor răi, este potrivit să li se permită 
unor astfel de oameni răi să-și continue faptele rele, perturbările și 
tulburările nechibzuite în biserică? (Nu.) Este nedrept pentru toți 
fraţii și surorile. În astfel de cazuri, îndepărtarea lor rezolvă 
problema. Odată ce și-au prestat ultimul serviciu și marea 


majoritate îi discerne, cei mai mulți oameni nu vor avea obiecţii 
când îi îndepărtezi - nu se vor plânge, nici nu-L vor înțelege greșit 
pe Dumnezeu. Dacă tot sunt oameni care îi apără, poţi să spui: 
„Acea persoană a comis multe fapte rele în biserică. A fost 
caracterizată drept antihrist și a fost îndepărtată. Cu toate acestea, 
tu încă simpatizezi foarte mult cu ea; încă te gândești la bunătatea 
pe care ţi-a arătat-o și îi iei apărarea. Eşti prea sentimental și îţi 
lipsesc cu desăvârşire principiile. Care sunt consecinţele acestui 
lucru? Te-a ajutat puţin, iar tu nu poți să uiţi asta; orice spune, tu 
asculți cu toată convingerea, dorindu-ți mereu să o răsplătești. 
Acum a fost îndepărtată. Vrei să o însoțeşti? Dacă dorești să fii și tu 
îndepărtat, atunci așa să fie.” Este acesta un mod potrivit de a 
gestiona situaţia? În acest punct, da, este. Dacă astfel de oameni 
rostesc în mod constant cuvinte şi doctrine pentru a-i induce în 
eroare pe ceilalți, perturbându-i pe oameni într-un mod atât de 
insuportabil încât nici nu mai vor să vină la adunări, nu este acest 
lucru din cauza faptului că liderii și lucrătorii sunt amorțiți și 
înguști la minte, lipsindu-le discernământul și fiind incapabili să se 
ocupe de acești oameni în timp util? Aceasta este o incapacitate de 
a-și face lucrarea, un eșec în a-și îndeplini responsabilităţile. 


Cei mai mulți oameni au deja un oarecare grad de 
discernământ față de acei antihriști care rostesc cuvinte și doctrine. 
Cu excepţia cazului în care își țin capul plecat, de îndată ce și-l 
ridică, faptul că procedează destul de specific în diverse moduri și 
diferitele lor manifestări sunt suficiente pentru ca oamenii să-i 
identifice drept antihriști, caz în care nu ar trebui să mai existe 
amânări sau ezitări. Ar trebui să fie restricționați și izolați prompt. 
Dacă serviciul lor nu mai are valoare, atunci ar trebui să fie 
îndepărtați imediat. Astfel de antihriști ipocriți care rostesc cuvinte 
şi doctrine sunt ușor de discernut, deoarece astfel de oameni sunt în 
mod evident antihriști. Doar că acest tip de antihrist vrea 


întotdeauna să-i inducă în eroare pe oameni, folosind ocazia de a 
rosti cuvinte și doctrine pentru a-și atinge țelul de a deține putere. 
Acesta este un mod în care se manifestă antihriștii și este ușor de 
discernut. Acest subiect a fost suficient discutat înainte, așa că nu îl 
vom elabora și mai mult. În concluzie, conducătorii și lucrătorii ar 
trebui să acorde o atenţie sporită unor astfel de oameni, înțelegând 
şi sesizând prompt și corect mișcările, gândurile și punctele lor de 
vedere, precum și planurile și acțiunile lor și remarcile eronate pe 
care le răspândesc, ocupându-se apoi de ele cu promptitudine și în 
mod corespunzător. Aceasta este o responsabilitate a conducătorilor 
și a lucrătorilor. Așadar, conducătorii și lucrătorii trebuie cel puțin 
să fie dedicați sufletește și meticuloși din punct de vedere mintal în 
privința acestei sarcini, nu amorțiți și plictisiți. Dacă un antihrist 
induce în eroare mulți oameni rostind cuvinte și doctrine în timpul 
adunărilor, iar conducătorii de biserică tot nu îl recunosc ca fiind 
antihrist și nu îl pot expune și trata prompt, acesta este un eșec în 
îndeplinirea responsabilităţilor lor. Dacă deja au fost induși în 
eroare mulți oameni de către antihriști și adunările li se par lipsite 
de sens când nu îi pot asculta pe antihriști rostind cuvinte și 
doctrine, nemaifiind astfel dispuși să participe la adunări sau nici 
măcar să mănânce și să bea cuvintele lui Dumnezeu și să asculte 
predici, preferând să-i asculte pe antihriști predicând - în cazul în 
care conducătorii de biserică își dau seama de gravitatea situației și 
încep să ia măsuri pentru a transforma lucrurile doar când oamenii 
au fost induși în eroare și controlați de către antihriști într-o 
asemenea măsură — acest lucru ar cauza întârzieri semnificative! 
Intrarea în viață a multora dintre aleșii lui Dumnezeu ar avea de 
suferit din cauza amorțelii și obscurității unor astfel de conducători 
falși. Când antihriștii sunt disecaţi, discernuți și îndepărtați, unii 
oameni pot să fie induși în eroare și să-i urmeze. Unii ar putea chiar 
să spună: „Dacă îi îndepărtezi, nu vom mai crede în Dumnezeu. 
Dacă îi obligi să plece, vom pleca toţi!” În acest punct devine cu 


totul clar că acești conducători de biserică nu fac nicio lucrare 
reală, acesta fiind un eșec grav în îndeplinirea responsabilităților 
lor. 


Primul lucru pe care conducătorii şi lucrătorii trebuie să-l facă 
în viața bisericească este să priceapă stările diverșilor indivizi. 
Trebuie să observe cu atenţie și să înțeleagă prin interacțiune pe ce 
cale a luat-o fiecare individ care e membru al bisericii și firea- 
esență pe care o are, să descopere și să identifice prompt și în mod 
corect cine merge pe calea unui antihrist şi cine are esența unui 
antihrist. Apoi, ar trebui să se concentreze asupra acestor indivizi, 
să le acorde o atenţie specială și să înțeleagă și să priceapă prompt 
punctele de vedere și afirmaţiile pe care le răspândesc și ce acțiuni 
se pregătesc să întreprindă în momentul de faţă. Când vor să-i 
inducă în eroare pe oameni, să-i amăgească și să-i controleze, 
conducătorii și lucrătorii trebuie să se ridice repede ca să-i 
oprească, mai degrabă decât să aștepte pasiv. Dacă, înainte de a-i 
expune pe antihriști, aștepți până când îi dezvăluie Dumnezeu sau 
până când fraţii și surorile sunt induși în eroare sau au înțelegere și 
discernământ față de ei, asta ar întârzia deja lucrurile. Prin urmare, 
când vine vorba de a se păzi de antihriști, conducătorii și lucrătorii 
ar trebui să ia iniţiativa de a lovi primii şi de a se pregăti dinainte. 
Primul pas este promovarea și cultivarea celor care sunt relativ 
integri și pot să urmărească adevărul; şi anume, să-i ude și să-i 
aprovizioneze cum trebuie pe cei care au un rol de conducere în 
diferite aspecte ale lucrării şi să-i cultive pentru a fi stâlpi în 
biserică. Doar în acest fel, diversele aspecte ale lucrării bisericii pot 
înainta lin și fără obstacole, iar lucrarea de evanghelizare poate să 
se răspândească în continuare. Indiferent de situaţie, dacă vreunei 
lucrări îi lipsește un bun conducător, atunci devine foarte dificil să 
fie îndeplinită. Principala manifestare a sfidării antihriștilor față de 
Dumnezeu este să-i inducă în eroare pe aleșii Săi ca să îi urmeze, 


astfel încât să perturbe și să tulbure fiecare aspect al lucrării din 
casa lui Dumnezeu. Primul lucru vizat de antihriști într-o biserică 
este să le facă rău celor care au simțul dreptăţii și celor care au un 
rol de conducere în diferite aspecte ale lucrării. Îi atrag de partea 
lor pe cei pe care pot să-i inducă în eroare și să-i controleze și le 
înscenează lucruri, îi prind în capcană și îi doboară pe cei pe care 
nu îi pot induce în eroare sau nu îi pot controla și, în cele din urmă, 
îi îndepărtează. Așa își bătătoresc antihriștii calea spre controlul 
bisericii. Mai întâi îi doboară pe puţinii indivizi-cheie care pot să 
urmărească adevărul; majoritatea celorlalți sunt cei care merg în 
orice direcție bate vântul. După aceea le este mai ușor să se ocupe 
în mod specific de conducători și lucrători. Fără cooperarea și 
ajutorul celor care urmăresc adevărul, conducătorii și lucrătorii se 
luptă în esenţă singuri, fără nicio susținere. Ei sunt în lumină, în 
vreme ce antihriștii pândesc din întuneric, pregătiți să întreprindă 
atacuri șirete, să le însceneze lucruri, să-i prindă în capcană și să-i 
defăimeze în orice clipă, doborându-i la pământ, astfel încât să nu 
mai poată să se ridice. Apoi, antihriștii găsesc oameni care să-i 
lovească în timp ce sunt la pământ, lăsându-i complet descurajați și 
disperaţi. Prin urmare, este foarte dificil de rezolvat pe deplin 
problema antihriștilor dacă aceia care urmăresc adevărul nu își 
unesc forțele împotriva lor. Primul lucru pe care conducătorii și 
lucrătorii trebuie să-l facă în viața bisericească este să păstreze 
ordinea normală a bisericii. Când sunt prezenți acești oameni răi 
care merg pe calea antihriștilor, viața bisericească nu va da 
rezultate bune, nu va lua ușor calea cea dreaptă și cei mai mulți 
oameni vor fi adesea tulburaţi și influențați. De aceea, descoperirea, 
înţelegerea, sesizarea și identificarea oamenilor răi, a antihriștilor și 
a celor care merg pe calea antihriștilor este prima și cea mai 
importantă sarcină pe care trebuie să și-o asume conducătorii și 
lucrătorii în ceea ce privește viața bisericească. Doar 
restricționându-i sau îndepărtându-i pe aceşti oameni poate să fie 


păstrată ordinea normală a vieţii bisericești. Dacă nu sunt 
restricționați și li se permite să acționeze cu nechibzuință voită și să 
provoace tulburări, diversele aspect ale lucrării bisericii vor stagna. 
De vreme ce majorității oamenilor le lipsește discernământul față de 
ei și nu-și dau seama de esenţa lor, ba chiar sunt tulburați și induși 
în eroare de diversele lor gânduri și puncte de vedere false, în viața 
bisericească, aleşilor lui Dumnezeu le este greu să ia calea cea 
dreaptă și să intre în adevărul-realitate. Dacă, în această perioadă, 
viața bisericească este foarte normală, dacă aleşii lui Dumnezeu 
câștigă și progresează în ceea ce priveşte mâncatul și băutul 
cuvintelor lui Dumnezeu și părtășia despre adevăr și dețin, în 
sfârșit, o oarecare intrare în viaţă și puțin din adevărul-realitate, dar 
apoi sunt induși în eroare și tulburaţi de antihriștii care rostesc 
cuvinte și doctrine, atunci nu doar că își pierd acea fărâmă de 
înțelegere pură și autentică pe care tocmai au dobândit-o, ci și 
asimilează multe erezii și sofisme amăgitoare — repede, devin din 
nou zăpăciți, ca niște vâslași trași înapoi de curent în clipa în care 
nu mai vâslesc, ceea ce este foarte problematic. Oamenilor nu le 
este ușor să-şi dea seama de creșterea în viață; poate să dureze ani 
buni până să vadă un pic de progres, ceea ce trece foarte greu. 
Oamenilor le este greu să dobândească puţina statură pe care o 
dețin - nu este dobândită ușor. Prin inducerea în eroare și 
tulburarea din partea antihriștilor, se pierde fărâma de înțelegere 
pură pe care o deţin oamenii. Și mai grav este că oamenii, după ce 
sunt tulburați de Satana și de antihriști, devin plini de filosofia 
Satanei, de uneltirile și vicleşugurile lui și de otrava pe care le-o 
injectează el. Aceste lucruri nu doar că nu reușesc să le permită 
oamenilor să-L cunoască pe Dumnezeu și să I se supună, ci, 
dimpotrivă, îi determină pe oameni să dobândească noțiuni și 
înțelegeri greşite despre Dumnezeu și să se îndepărteze de El, 
agravând şi mai mult firile corupte ale oamenilor, facilitând şi mai 
mult trădarea lor față de Dumnezeu. Consecințele acestui lucru sunt 


foarte grave. Spuneţi-Mi, în faţa unor consecințe atât de grave, este 
necesar să fie opriţi și restricționaţi cei care-l induc în eroare pe 
oameni prin cuvinte și doctrine? Nu este aceasta o sarcină 
importantă pe care ar trebui să și-o asume conducătorii și 
lucrătorii? (Ba da.) Prin urmare, restricționarea oamenilor răi și a 
neîncrezătorilor este o sarcină importantă pentru biserică. Unii 
oameni spun: „Eu nu am discernământ. Nu știu cum să o fac.” De 
fapt, atât timp cât vrei, cât observi cu atenţie și examinezi mereu 
intențiile şi motivele oamenilor, treptat, vei dobândi discernământ. 
De îndată ce îşi fac apariția, acești neîncrezători și oameni răi au 
propriile intenţii și motive, toate vizând să-i determine pe oameni 
să-l admire și să-i idolatrizeze și să-i facă să asculte ce spun ei. Dacă 
nu poți să-ți dai seama de intenţiile și motivele lor, asta înseamnă 
deja că ai un oarecare discernământ. Dacă eşti nesigur, poți să ai 
părtășie despre acest lucru cu unii oameni care înțeleg relativ 
adevărul. În timpul părtășiei, poți mai întâi să ajungi la o concluzie 
prin intermediul adevărului înţeles de toată lumea și a diverselor 
probe reale pe care le pricepi. Apoi — prin luminarea și îndrumarea 
lui Dumnezeu și prin lumina dată de Dumnezeu în timpul părtășiei 
- poţi să obţii confirmarea acestui lucru, confirmând dacă persoana 
respectivă este într-adevăr un antihrist și dacă este într-adevăr 
cineva care ar trebui restricționat. Prin părtășie, dacă toată lumea a 
obținut confirmarea și sunt de acord în unanimitate, spunând că 
această persoană este într-adevăr un antihrist care ar trebui 
restricționat — după ce se ajunge la un consens cu frații și surorile și 
toată lumea are o perspectivă comună - următorul pas pentru 
conducători şi lucrători este să se ocupe de această persoană și să o 
îndepărteze conform adevărurilor-principii. Acesta este principiul. 
Odată ce înțeleg acest principiu, oamenii ar trebui să facă o lucrare 
reală, ceea ce înseamnă să-și îndeplinească responsabilitatea şi să 
fie loiali. Înțelegerea principiilor nu este destinată predicilor sau 
pentru a vă umple capul cu ele, ci pentru a fi aplicate lucrării reale 


din datoria ta. În lucrarea reală, înțelegerea principiilor îţi permite 
să-ți îndeplinești mai bine și mai temeinic responsabilităţile și 
obligațiile. Astfel, acest lucru face parte și din lucrarea 
conducătorilor și a lucrătorilor. Pentru a păstra ordinea normală a 
vieţii bisericești și a le permite fraților și surorilor să trăiască 
normal viața bisericească și să intre în toate adevărurile cerute de 
Dumnezeu, când apar antihriști care rostesc cuvinte și doctrine, 
conducătorii și lucrătorii ar trebui să fie primii care se ridică să îi 
oprească și să îi restricționeze. În cazul acelor antihriști care rostesc 
cuvinte și doctrine, nu e vorba să fie restricționați doar pentru că au 
spus câteva lucruri greșite. Dacă observaţia de lungă durată sau 
părerea marii majorități și manifestările lor specifice sunt suficiente 
pentru a determina că sunt într-adevăr de genul antihristului, atunci 
conducătorii și lucrătorii ar trebuie să iasă în față ca să-i oprească și 
să-i restricționeze și nu ar trebui să le permită să nu mai fie 
verificaţi. A le face pe plac echivalează cu a le permite diavolilor, 
satanelor, demonilor spurcați și duhurilor rele să o ia razna în 
biserică, fapt care înseamnă că asemenea conducători și lucrători își 
neglijează responsabilitățile, lucrând în principal pentru Satana. Am 
încheiat acum părtășia despre al doilea tip de probleme privind 
perturbările și tulburările din viața bisericească. 


III. A pălăvrăgi despre chestiuni de familie, a-și construi 
relații personale și a se ocupa de chestiuni personale 


Haideţi să avem în continuare părtășie despre a treia chestiune: 
a pălăvrăgi despre chestiuni de familie, a-și construi relaţii 
personale și a se ocupa de chestiuni personale. În mod evident, 
aceste probleme cuprinse în a treia chestiune, pe care le vom 
aborda în părtășia noastră, nu ar trebui să aibă loc în viața 
bisericească. Când trăiesc viaţa bisericească, oamenii vin să 
mănânce și să bea cuvintele lui Dumnezeu, să le împărtășească, să 
aibă părtășşie despre adevăr și despre mărturiile lor bazate pe 


experiență personală, căutând totodată intenţiile lui Dumnezeu și 
înțelegerea adevărului. Așadar, ar trebui oprite și restricționate 
problemele precum a pălăvrăgi despre chestiuni de familie, a-și 
construi relații personale şi a se ocupa de chestiuni personale? (Da.) 
Unii oameni spun: „Nu este bine să ne salutăm? Dacă doi oameni 
sunt relativ apropiați, se cunosc deja și se întâlnesc în timpul vieţii 
bisericeşti şi stau puţin la taclale, înseamnă asta că pălăvrăgesc 
despre chestiuni de familie? Și acest lucru ar trebui restricționat?” 
Se referă a treia chestiune la aceste tipuri de probleme? (Nu.) 
Categoric nu. Dacă ar fi să restricționăm și simple salutări 
politicoase, oamenii s-ar teme să mai vorbească atunci când se 
întâlnesc în viitor. A treia chestiune — a pălăvrăgi despre chestiuni 
de familie, a-şi construi relații personale și a se ocupa de chestiuni 
personale — poate cuprinde doar acești trei termeni, dar problemele 
reprezentate de aceşti termeni nu sunt salutări sau flecăreli simple 
de curtoazie. Sunt fapte rele care pot să perturbe, să tulbure și să 
facă rău vieţii bisericești. De vreme ce constituie perturbări și 
tulburări, merită să avem părtășie despre ele. Despre ce ar trebui să 
avem părtășie? Doar despre ce probleme, ce cuvinte rostesc 
oamenii, ce lucruri fac și ce discurs, comportamente șiexpresii 
faciale ale oamenilor pot atinge nivelul de perturbare și tulburare a 
lucrării bisericii. Să discutăm câteva exemple specifice pentru a 
vedea dacă aceste probleme sunt grave, dacă ele constituie 
perturbări și tulburări și dacă ar trebui să fie oprite și restricționate. 


În viaţa bisericească, unii oameni vorbesc adesea despre 
probleme triviale de familie și despre propriile lor noţiuni și idei, de 
parcă acestea ar fi subiecte principale de discuţie. Ea spune: 
„Societatea este atât de întunecată acum; este foarte obositor să 
interacționezi cu non-credincioșii și să trăieşti printre ei. Non- 
credincioșii sunt capabili de orice; este de-a dreptul insuportabil!” 
Apoi, unii frați și surori spun: „Noi credem în Dumnezeu; indiferent 


cu ce situație ne confruntăm, trebuie să fim capabili să dăm dovadă 
de discernământ și să căutăm adevărul și căi de practică. Dacă vei 
trăi așa, nu te vei simți epuizat.” Însă ea spune: „Cuvântul lui 
Dumnezeu este adevărul, dar nu este un panaceu. Eram îngrijorată 
că soțul meu mă înșela și s-a dovedit a fi adevărat — și-a găsit o 
iubită mai tânără și mai frumoasă decât mine. Cum să-mi mai 
trăiesc zilele?” Pălăvrăgind în felul acesta, ea începe să plângă 
amarnic. Vorbind în acest fel, îi întristează pe câţiva dintre ceilalți. 
Unii, care îi împărtășesc suferința, empatizează imediat cu ea și 
încep să pălăvrăgească pe loc. De-a lungul unei adunări de două 
ore, ea discută amănunţit cum s-a certat cu soțul ei după ce acesta a 
înșelat-o, cum a încercat ea să găsească moduri de a-și transfera 
proprietatea comună, cum a consultat un avocat ca să nu sufere 
pierderi după divorţ și aşa mai departe. Este acesta un tip de subiect 
care ar trebui discutat în viaţa bisericească? (Nu.) Dacăproblemele 
tale de familie nu sunt rezolvate, iar tu ești distras când participi la 
adunări, e mai bine să nu vii. Locul de adunare al bisericii nu este 
unul în care să îți vergi nemulțumirile personale, nici unul în care să 
pălăvrăgești despre chestiuni de familie. Dacă întâmpini greutăți 
acasă și nu vrei să fii încurcat, constrâns sau restricționat de aceste 
probleme și vrei să cauţi adevărul pentru a înţelege intenția lui 
Dumnezeu și să scapi de toate astea, atunci poţi să ai pe scurt 
părtășie despre problemele tale în timpul adunării, astfel încât frații 
şi surorile să poată avea părtășie despre adevăr ca să te ajute. Asta 
te poate ajuta să înţelegi intenția lui Dumnezeu și să devii puternic, 
să nu fi constrâns de aceste probleme, să scapi de negativitate și 
slăbiciune și să alegi calea care este dreaptă și cea mai potrivită 
pentru tine. Ar trebui să ai părtășie despre acest lucru. Totuși, dacă 
aduci de acasă în viaţa bisericească aceste trivialități agasante, 
pentru a te descărca și a le predica, și majoritatea oamenilor nu te 
opresc sau nu te întrerup, fiindu-le jenă, ci doar îşi adună răbdarea 
și se forțează să te asculte în timp ce vorbeşti despre ele, este acesta 


un lucru potrivit? Înseamnă asta a da dovadă de iubire? Înseamnă a 
fi tolerant şi răbdător? Acest comportament al tău a provocat deja 
tulburări vieţii bisericeşti. Cine suferă din cauza asta? Aleșii lui 
Dumnezeu. Mai ales în mediul din China continentală, unde nu e 
uşor să te întrunești, iar credincioșii trebuie să se ascundă peste tot, 
ba chiar să programeze totul din timp -— dacă cineva îşi descarcă la 
locul de adunare toate aceste probleme agasante de familie, ca toți 
să le audă şi să le comenteze, este acesta un lucru potrivit? Cei mai 
mulți oameni vin la adunări ca să înțeleagă adevărul și intenţiile lui 
Dumnezeu, nu ca să audă aceste trivialități agasante, nu ca să te 
asculte pălăvrăgind despre chestiuni de familie. Unii oameni spun: 
„Nu am pe nimeni apropiat, așadar, ce e rău dacă vorbesc despre 
ele cu fraţii și surorile?” Poţi să vorbeşti despre ele, dar timpul este 
important. În afara timpului alocat adunărilor, atât timp cât cealaltă 
parte este dispusă să asculte, poți să vorbeşti despre ele; este 
libertatea ta, iar casa lui Dumnezeu nu te va restricționa. Cu toate 
acestea, locul și momentul în care alegi să vorbeşti despre astfel de 
chestiuni nu sunt potrivite. Au loc în viața bisericească, în timpul 
adunărilor, iar flecăreala ta interminabilă despre chestiuni de 
familie îi perturbă în mod constant pe frați și surori și ar trebui 
restricționată. Nu este aceasta o regulă? Într-adevăr, este o regulă. E 
inacceptabil ca legile să nu fie înțelese, deoarece poate duce la 
purtări lipsite de rațiune și la tulburarea altora. Ar trebui 
restricționate comportamentele, discursul și expresiile faciale care 
provoacă tulburări; aceasta este responsabilitatea conducătorilor și 
alucrătorilor, precum și cea a fraților și a surorilor. De obicei, unii 
oameni au puţine lucruri despre care să aibă părtășie la adunări, 
dar oricând apar probleme în viaţa lor de familie, își descarcă 
aceste trivialități pe ceilalți, ca aceștia să le asculte. Sunt ceilalți 
obligaţi să le asculte? Sunt obligaţi să judece ce e bine și ce e rău 
pentru acei oameni? Ei nu au astfel de obligaţii. Acele lucruri sunt 
chestiunile personale ale acelor oameni și ei ar trebui să se ocupe 


singuri de ele; nu ar trebui să vorbească despre chestiunile lor 
personale în timpul destinat părtășiei. Acest lucru contravine 
regulilor și este irațional, iar un asemenea comportament ar trebui 
restricționat. 


Copiii unor oameni merg la facultate, iar ei încep să-și facă griji 
pentru perspectivele copiilor lor, căutând să-și facă relații pentru ei, 
cugetând în mod constant: „Nu avem în familie niciun funcționar 
guvernamental; ce fel de slujbă își poate găsi fiul meu după ce 
termină facultatea? Cum rămâne cu viitorul lui? Va fi capabil să mă 
sprijine când voi fi bătrân? Trebuie să găsesc o cale de a-i asigura o 
slujbă bună după absolvire.” Când participă la adunări, ei spun: 
„Fiul meu este foarte ascultător. Nu doar că-mi sprijină credinţa în 
Dumnezeu, ci vrea să creadă și el după ce termină facultatea. 
Totuşi, un lucru e sigur, chiar dacă noi credem în Dumnezeu, tot 
trebuie să ne câștigăm traiul, nu-i așa? Nu știu ce fel de slujbă va fi 
capabil să găsească după absolvire. Ce slujbe sunt bine plătite 
acum? Soră cutare, am auzit că soțul tău e manager. Are vreo 
posibilitate să mă ajute? Fiul meu este educat, a văzut lumea, are 
un calibru mai bun decât mine și se pricepe la calculatoare; în 
viitor, poate să îndeplinească îndatoriri în casa lui Dumnezeu. Dar 
acum, trebuie rezolvată mai întâi problema găsirii unei slujbe; îi va 
fi greu dacă nu-și va putea găsi o slujbă.” De fiecare dată când vin 
la adunare, ei menţionează aceste chestiuni și discuția continuă la 
nesfârșit. Ei caută să vadă cine ar putea simpatiza cu ei şi apoi 
caută să-și construiască relații cu acei oameni. În timpul adunărilor, 
încearcă să se apropie de ei, le fac pe plac și chiar le oferă cadouri, 
uneori aducându-le mâncare delicioasă sau cumpărându-le mici 
atenţii. Nu înseamnă asta a-și construi relaţii personale și a-și 
pregăti terenul? Care este scopul pregătirii terenului? E acela de a-i 
folosi pe alții ca să se ocupe de propriile tale chestiuni personale, ca 
să-ți atingi propriile țeluri. În timpul adunărilor, nu sunt dispuși să-i 


asculte pe frații și surorile care își împărtășesc mărturiile bazate pe 
experiențe, ignoră orice lucrare pe care le-o rânduiește casa lui 
Dumnezeu și nu sunt dispuși să-i asculte pe frații și surorile care 
încearcă să-i ajute şi să-i sfătuiască în legătură cu stărea lor. Sunt 
deosebit de entuziasmați doar de găsirea unei slujbe pentru fiul lor, 
vorbind la nesfârșit despre asta. Nu doar că vorbesc cu oricine le 
iese în cale, ci vorbesc și în timpul adunărilor. Pe scurt, sunt 
deosebit de atenţi la această chestiune și îi dedică mult efort. La 
fiecare adunare, ei trebuie să irosească o parte din timpul fraților și 
al surorilor ca să vorbească despre această chestiune. Chiar și atunci 
când au părtăşie despre propriile lor experiențe, nu uită să o 
menționeze, vorbind până când toți își pierd răbdarea și sunt 
dezgustaţi, majoritatea fiind prea stânjeniţi ca să-i oprească. În acest 
punct, conducătorii și lucrătorii ar trebui să-și îndeplinească 
responsabilitatea și să-i restricționeze, spunând: „Toţi cunosc 
situația ta. Dacă vreun frate sau vreo soră este dispusă să ajute, este 
relația voastră personală. Dacă ceilalți nu sunt dispuși să ajute, nu 
ar trebui să-i forțezi. A-ţi ajuta fiul să-și găsească o slujbă nu este 
obligaţia sau responsabilitatea fraților și a surorilor; este problema 
ta personală și nu ar trebui să irosească timpul prețios în care frații 
și surorile mănâncă și beau cuvintele lui Dumnezeu și au părtășie 
despre adevăr. Nu te băga când ceilalți mănâncă și beau cuvintele 
lui Dumnezeu, având părtășie despre chestiunile tale personale. 
După adunare, poți să vorbeşti cu oricine vrei, să ceri ajutorul 
oricui vrei, dar nu folosi timpul destinat adunării ca să vorbeşti 
despre asta. A utiliză timpul destinat adunării pentru a te ocupa de 
chestiuni personale este un lucru rușinos și lipsit de rațiune; este o 
manifestare a tulburării vieţii bisericești. Această problemă ar 
trebui să se oprească aici.” Asta ar trebui să facă liderii și lucrătorii. 


În timpul adunărilor, unele doamne în vârstă cred că surorile 
tinere din familiile gazde sunt frumoase, oneste și cred sincer în 


Dumnezeu și urmăresc adevărul, așa că le plac și vor ca aceste 
surori tinere să le devină nurori. Nu doar că aduc mereu în discuţie 
acest lucru în timpul adunărilor, ci le și fac mici favoruri și au o 
grijă deosebită față de surorile tinere de fiecare dată când vin la 
adunări. Chiar și atunci când surorile tinere nu sunt de acord, ele le 
sâcâie și le bat la cap, nelăsându-le să plece. Ce fel de persoane sunt 
ele? Nu au un caracter josnic? Având în vedere că toate sunt surori 
în credință, cele mai multe pot doar să aibă părtășie despre 
intențiile lui Dumnezeu și despre cuvintele Sale pentru a rezolva 
aceste probleme. Totuși, unii oameni sunt lipsiți de conștiință, 
rațiune și autocunoaștere, au dorințe personale uriașe și vor să 
fructifice orice dorință egoistă ar avea, fără niciun strop de rușine. 
Prin urmare, unii oameni devin victime și şi nu se simt în largul lor 
la adunări. Nu le provoacă asta tulburări celorlalți? Ce ar trebui 
făcut în astfel de situații? Conducătorii de biserică trebuie să 
intervină ca să restricționeze și să elimine aceste tipuri de probleme 
din viața bisericească și din rândul fraţilor și al surorilor. Ba mai 
mult, unii oameni vin la adunări cu tot felul de stări sufletești — fiul 
lor nu le este devotat, nora lor duce mereu lucruri acasă la părinții 
ei, conflicte între soacră și noră [...]. Vorbesc despre aceste 
trivialități agasante la fiecare adunare, prefațându-și plângerile cu: 
„Tot ce spune Dumnezeu este adevărat; omenirea este atât de 
coruptă acum! Doar uitaţi-vă la nora mea, e lipsită de conștiință, de 
rațiune - aceasta este lipsa de umanitate de care vorbește 
Dumnezeu, sunt chiar mai răi decât animalele. Până și mieii știu să 
îngenuncheze când sug, dar fiul meu a uitat de mama lui de când 
are soție!” Ei exprimă aceste plângeri de fiecare dată când participă 
la adunări. Aceștia sunt și oameni care, participând la adunări, 
discută despre chestiuni legate de companiile în care lucrează — cine 
are un randament ridicat și obține mai multe bonusuri; cine va fi 
promovat luna viitoare, în vreme ce ei nu au nicio speranță; cine se 
îmbracă cel mai bine și își cumpără bunuri de marcă; cine s-a 


căsătorit cu un bărbat bogat [...]. Cei care cred în Dumnezeu de 
mult timp și au o oarecare bază nu vor să audă astfel de discuții și îi 
dezgustă. Totuşi, unii credincioși noi, care nu și-a format încă o 
bază sau nu și-au dezvoltat interesul pentru cuvintele lui 
Dumnezeu, consideră astfel de subiecte antrenante, crezând că și-au 
găsit un loc în care să stea la taclale și să-și construiască relații 
personale. În timpul adunărilor, discută verzi şi uscate și, treptat, 
cei doi oameni se consideră agreabili și formează o conexiune, 
dezvoltând astfel o relație privată. Locul de adunare a devenit o 
arenă a tranzacţiilor, un loc în care oamenii se angajează în discuţii 
inutile, își construiesc relaţii personale, fac afaceri și se implică în 
operațiuni comerciale. Conducătorii și lucrătorii ar trebuie să 
identifice şi să oprească prompt aceste probleme. 


Unele persoane participă la adunări cu scopul de a-și găsi o 
slujbă bună, altele ca să-și ajute soții să fie promovați, unele ca să 
găsească slujbe bune pentru copiii lor și unele ca să cumpere bunuri 
la reducere. Alți oameni vin ca să găsească un medic-şef pentru 
bolnavii din familia lor, fără a trebui să ofere atât de multe cadouri. 
Pe scurt, acești neîncrezători care nu urmăresc adevărul și au 
motive ascunse consideră că timpul destinat adunărilor bisericești 
este cel mai bun pentru a-și construi relaţii personale și a se ocupa 
de chestiuni personale. Deseori, sub pretextul că au părtășie despre 
cuvintele lui Dumnezeu sau cunosc această lume ticăloasă și esența 
acestei omeniri corupte, aduc în discuție propriile dificultăți și 
probleme despre care își doresc să vorbească, expunându-și în cele 
din urmă, puţin câte puţin, motivele egoiste ascunse și chestiunile 
personale pe care urmăresc să le rezolve. Îşi expun propriile intenții 
și îi fac pe ceilalți să creadă în mod greșit că se confruntă cu 
dificultăți, sugerând că toţi ar trebui să dea dovadă de iubire și să-i 
ajute necondiţionat și fără să aştepte nimic în schimb. Flutură 
steagul credinței în Dumnezeu pentru a exploata diverse portițe, 


căutând să-și facă prieteni în locurile de adunare și să găsească 
oameni care pot face anumite lucruri pentru ei. Unii, vrând să 
cumpere o mașină la un preț redus, caută printre frați și surori pe 
cineva care lucrează la o reprezentanță auto sau care e în relații 
bune cu proprietarul unei reprezentanțe auto. Odată ce și-au 
identificat ţinta, trec la acţiune, dându-se bine pe lângă ea și 
construindu-și relații. Dacă acelui individ îi place să citească din 
cuvintele lui Dumnezeu, îl vizitează des acasă pentru a le citi 
împreună și, la adunări, stau lângă el și schimbă date de contact. 
Apoi îşi încep ofensiva, hotărâți să nu se dea bătuţi până când nu își 
ating obiectivul. Toate acestea sunt probleme care apar frecvent în 
biserică şi printre oameni. Dacă acestea apar în locurile de adunare 
şi în timpul destinat adunărilor, vor provoca, în consecință, 
perturbări și tulburări vieţii bisericești, afectând-o. Dacă într-o 
biserică nu există viaţă bisericească o perioadă lungă de timp, 
atunci, acea biserică devine un grup social, o arenă în care se fac 
tranzacții, un loc în care se construiesc relații personale, se caută 
favoruri bătând la ușile din spate și în care oamenii se ocupă de 
chestiuni personale. Natura acestui loc se schimbă și care sunt 
consecințele acestui lucru? Cel puțin, asta duce la pierderea vieţii 
bisericeşti, însemnând pierderea timpului preţios petrecut citind 
prin rugăciune cuvintele lui Dumnezeu cu frații și surorile și 
înțelegând adevărul. În plus, și cel mai important, duce la pierderea 
oportunității prețioase a Duhului Sfânt de a lucra pentru a-i lumina 
pe oameni să înțeleagă adevărul. Toate acestea dăunează intrării în 
viață a oamenilor. Prin urmare, spre folosul aleşilor lui Dumnezeu și 
pentru intrarea lor în viață și ca să fii responsabil pentru viața 
fiecăruia, este necesar să opreşti și să restricționezi astfel de 
indivizi; aceasta este lucrarea pe care conducătorii și lucrătorii ar 
trebui să o facă. Desigur, dacă fraţii și surorile de rând pot să-i 
deslușească pe acești oameni și acţiunile lor, și ei ar trebui să se 
ridice ca să-i refuze și să le spună „nu”. Mai ales când trăieşte viața 


bisericească, acesta fiind cel mai important moment pentru oameni, 
dacă cineva folosește timpul adunărilor vorbind şi ocupându-se de 
aceste chestiuni, fraţii și surorile au dreptul să-l ignore, ba mai mult 
decât atât, au dreptul să refuze și să oprească astfel de lucruri. Este 
corect să facă asta? (Da.) Unii oameni cred că, atunci când casa lui 
Dumnezeu face asta, ea dă dovadă de lipsă de căldură umană. Este 
căldura umană umanitate normală? Se conformează căldura umană 
adevărului? Dacă ai căldură umană și foloseşti timpul destinat 
adunării pentru chestiunile tale personale, ba chiar îi faci pe oameni 
să ţi se alăture și să te susțină, atingându-ți scopul de a te ocupa de 
chestiunile tale personale și tulburând ordinea normală a aleșilor lui 
Dumnezeu în timp ce aceștia citesc cuvintele lui Dumnezeu și au 
părtășie despre adevăr și făcându-i să irosească acest timp preţios, 
este corect față de ei? Se conformează acest lucru faptului de a avea 
căldură umană? Aceasta este cea mai inumană și cea mai imorală 
abordare, iar oamenii ar trebui să se ridice și să o denunțe. În cazul 
în care conducătorii și lucrătorii sunt prostănaci ineficienți, inutili și 
incapabili să oprească și să restricționeze prompt astfel de 
comportamente, fără să întreprindă o lucrare reală, atunci, frații și 
surorile care au simțul dreptăţii ar trebui să se unească pentru a 
preveni răspândirea în biserică a unui astfel de comportament și a 
acestei ambianţe. Dacă nu vrei să irosești timpul prețios destinat 
citirii cuvintelor lui Dumnezeu și părtășiei despre adevăr, dacă nu 
vrei ca intrarea ta în viaţă să fie tulburată și să sufere pierderi, 
distrugându-ți șansa la mântuire, atunci ar trebui să te ridici ca să 
refuzi, să oprești și să restricționezi aceste situații. A proceda astfel 
este potrivit și în conformitate cu intențiile lui Dumnezeu. Unora 
dintre voi le este jenă să facă asta; poate că ție îți este jenă, dar 
celor ticăloși nu le este. Ei au tupeul să folosească timpul tău prețios 
de adunare: timpul în care Duhul Sfânt lucrează și Dumnezeu te 
luminează. Dacă ţi-e jenă să îi refuzi, atunci meriţi pierderile 
suferite de viața ta! Dacă ești dispus să-i arăţi iubire Satanei, 


diavolilor și neîncrezătorilor, oferindu-le ajutor, sacrificându-te 
pentru alţii şi nerespectând principiile, pe cine poţi să dai vina 
pentru pierderile suferite de viața ta? Prin urmare, fiecare clipă în 
care se construiesc relații personale și în care oamenii se ocupă de 
chestiuni personale trebuie să fie îndepărtate cu totul din viața 
bisericească. Dacă cineva persistă să-și urmeze propria metodă și 
insistă să  pălăvrăgească despre chestiunile lor de familie, 
angajându-se în flecăreală, ocupându-se de chestiuni personale sau 
căutând slujbe și parteneri romantici pentru alții în timpul destinat 
părtășiei, găsind în acest fel diverse scuze de a petrece acest timp, 
cum ar trebui tratată o astfel de persoană? Mai întâi, ar trebui 
oprită; dacă tot nu ascultă, atunci ar trebui implementate izolarea și 
restricțiile. Dacă aceasta continuă să provoace tulburări din spatele 
scenei, dându-se bine pe lângă oricine poate și hărțuind peste tot 
vieţile normale ale fraților și surorilor, atunci ar trebui să fie 
îndepărtată și să nu fie considerată frate sau soră. Nu este calificată 
să trăiască viaţa bisericească și nu merită să participe la adunări. 
Astfel de oameni ar trebui să fie restricționaţi și respinși. Desigur, și 
această lucrare este o sarcină importantă pe care conducătorii și 
lucrătorii de la toate nivelurile ar trebui să o îndeplinească. Când 
apar astfel de probleme și situaţii, conducătorii și lucrătorii ar 
trebui să fie primii care se ridică și îi opresc. Cum ar trebui să îi 
oprească? Ar trebui să le spună: „Ştii că acest comportament al tău 
a provocat deja perturbări și tulburări vieţii bisericești? Este un 
lucru pe care toţi fraţii şi surorile îl consideră dezgustător și îl 
detestă și este condamnat și de Dumnezeu. Ar trebui să pui capăt 
acestui comportament. Dacă nu te lași convins și persiști în a-ți 
urma propria metodă, atunci viața ta bisericească va fi oprită, îţi 
vor fi luate cărțile despre cuvintele lui Dumnezeu și biserica nu te 
va mai recunoaște!” Desigur, există unii oameni care, din cauza 
staturii lor mici și a lipsei de înţelegere a adevărului, ar putea să 
pălăvrăgească ocazional despre chestiuni de familie, să închege o 


relație cu cineva sau să se ocupe de chestiuni minore, iar această 
situație nu este foarte gravă. Este în ordine? (Da.) În împrejurări 
care nu provoacă nicio tulburare nimănui, este acceptabil ca frații și 
surorile să se ajute unii pe alții și să arate un pic de iubire unii față 
de alții. Dar despre ce avem părtășie? Despre cazul în care 
asemenea comportamente şi acţiuni au provocat deja perturbări și 
tulburări vieţii bisericești normale; în astfel de cazuri, cei implicați 
ar trebui opriți și restricționaţi. Nu ar trebui să tolerăm ca aceștia să 
perturbe și să tulbure în continuare viața bisericească. A proceda 
astfel este benefic pentru intrarea în viaţă a fraților şi a surorilor. 
Unii oameni afișează comportamente similare, dar situația nu este 
gravă şi nu continuă să provoace perturbări și tulburări; sunt doar 
interacțiuni normale între fraţi şi surori, care se ajută reciproc și se 
consultă pentru informații în mod normal sau se interesează de 
cunoștințe comune sau pun întrebări despre cunoștințe generale pe 
care nu le înțeleg. Atât timp cât nu folosesc timpul destinat 
adunărilor și atât timp cât ambele părți consimt și sunt dispuse fără 
să se impună reciproc şi este vorba de o interacțiune care se 
încadrează în sfera umanităţii normale, atunci este admisibil, iar 
biserica nu va restricționa acest lucru. Există, totuşi, ceva: dacă 
discursul imprudent și acțiunile cuiva din viața bisericească 
provoacă hărţuirea și tulburarea fraților și a surorilor, iar unii 
oameni s-au simțit dezgustați de acest lucru și și-au exprimat 
obiecțiile, atunci conducătorii și lucrătorii ar trebui să intervină ca 
să rezolve această problemă. Sau, dacă ceilalți au raportat deja pe 
cineva, afirmând că acea persoană nu are părtășie despre cuvintele 
lui Dumnezeu în timpul destinat adunărilor, ci, în schimb, 
pălăvrăgește despre chestiunile sale de familie și își construiește 
relații personale, tratând locul de adunare drept o arenă în care să- 
şi construiască relaţii personale și să se ocupe de chestiuni 
personale, cerând favoruri de la ceilalți și exploatând pe oricine 
poate; și afirmând că acea persoană are un caracter josnic, este 


egoistă, detestabilă şi abjectă și nu urmăreşte adevărul, ci caută 
avantaje peste tot, umblând după diverse oportunități în beneficiul 
său, atunci o astfel de persoană ar trebui să fie izolată. 


Anumiți indivizi îi exploatează pe unii dintre fraţii şi surorile 
înstărite și influente ca să facă anumite lucruri pentru ei şi, dacă 
cerințele lor nu sunt îndeplinite, deseori îi judecă pe la spate, 
pretinzând că acești oameni sunt lipsiți de iubire și nu sunt 
credincioși adevărați, voind chiar să îi raporteze. Aţi întâlnit astfel 
de indivizi? Nu ar trebui să fie corectaţi astfel de oameni? Ce ar 
trebui făcut în fața unor astfel de situaţii? Conducătorii și lucrătorii 
ar trebui să intervină pentru a rezolva problema, acționând conform 
principiilor, ca să se asigure că nu îi tulbură pe fraţi și surori. Este 
greșit dacă cineva refuză să facă ceva pentru ei? Echivalează refuzul 
de a-i ajuta cu nepracticarea adevărului sau cu lipsa iubirii față de 
Dumnezeu? (Nu.) Este libertatea lui să îi ajute sau nu; are dreptul să 
aleagă. Casa lui Dumnezeu nu stipulează că frații și surorile trebuie 
să se ajute la rezolvarea dificultăților familiale în cadrul vieții 
bisericești. Viața bisericească nu este un loc pentru rezolvarea 
problemelor de familie, ci un loc de adunare pentru a mânca și a 
bea cuvintele lui Dumnezeu și a crește în viață. Unii oameni 
folosesc viaţa bisericească pentru a-şi rezolva propriile probleme -— 
ce consecințe poate să aibă acest lucru? Nu afectează mâncatul și 
cititul cuvântului lui Dumnezeu de către aleşii Săi și înzestrarea lor 
cu adevărul? Problemele personale ale cuiva pot fi rezolvate în 
privat, cu frații şi surorile; nu e nevoie să fie aduse în viața 
bisericească pentru a fi rezolvate. Toată lumea ar trebui să știe ce 
consecințe apar când faptul de a se ocupa de chestiuni personale 
interferează cu trăirea vieții bisericeşti de către aleşii lui Dumnezeu. 
Odată ce descoperă asemenea probleme, conducătorii și lucrătorii 
ar trebui să intervină pentru a le rezolva. Ar trebui să-i protejeze pe 
cei care își pot îndeplini normal îndatoririle în biserică, să-i 


protejeze pe cei care urmăresc realmente adevărul, să-i 
restricționeze pe oamenii răi și să-i împiedice să-și atingă ţelurile. 
Aceasta este responsabilitatea conducătorilor și a lucrătorilor. Ar 
trebui să se facă distincții clare în ceea ce privește modul în care 
sunt tratate cazurile normale din a treia chestiune, ce manifestări au 
o natură sau o împrejurare gravă și ce tipuri și manifestări 
constituie perturbări și tulburări. Odată ce gravitatea împrejurării 
este clar distinsă, ar trebui să fie tratată conform naturii sale. Acesta 
este un lucru pe care conducătorii și lucrătorii trebuie să-l înțeleagă 
şi este, de asemenea, un lucru pe care toată lumea ar trebui să-l 
sesizeze. 


IV. Formarea clicilor 


A patra manifestare a perturbării și tulburării vieţii bisericești 
este formarea clicilor, a cărei natură este foarte gravă. Ce 
comportamente constituie formarea clicilor? Dacă doi oameni care 
cred în Dumnezeu sunt credincioși de o perioadă similară de timp, 
au aceeași vârstă, aceleași situații familiale, aceleași interese și 
personalități şi așa mai departe și se înțeleg bine unul cu celălalt, 
deseori stând împreună în timpul adunărilor, și dacă se cunosc 
îndeaproape, se consideră asta formare a clicilor? (Nu.) Acesta este 
un fenomencomun al interacțiunii interpersonale normale, care nu 
constituie nicio tulburare pentru ceilalți; prin urmare, nu se 
consideră formare a clicilor. Așadar, la ce se referă formarea 
clicilor, conform celor menţionate aici? De exemplu, dintre cinci 
frați şi surori care se întrunesc, trei sunt muncitori la oraș și doi 
sunt agricultori de la ţară. Cei trei muncitori de la oraș stau deseori 
împreună, vorbind despre faptul că viața e mai bună la oraș și mai 
rea la țară, unde oamenilor le lipseşte educaţia, orizonturile largi și 
manierele. Îi disprețuiesc pe oamenii de la ţară, vorbindu-le mereu 
de sus celor doi indivizi de la țară, care apoi se simt ofensaţi și vor 
să li se opună, spunând că oamenii de la oraș sunt meschini și 


calculează fiecare detaliu, în vreme ce oamenii de la țară sunt 
generoși. În timpul adunărilor, nu par să fie de acord niciodată, 
ajungând deseori la dispute și dezbateri inutile. Se înțeleg acești 
cinci oameni în mod armonios? Sunt ei uniți prin cuvântul lui 
Dumnezeu? Sunt compatibil unul cu celălalt? (Nu.) Când oamenii 
de la oraș spun mereu „noi, oamenii de la oraș”, iar oamenii de la 
ţară spun mereu „noi, oamenii de la ţară”, ce fac ei? (Formează 
clici.) Aceasta este a patra chestiune despre care vom avea părtășie: 
formarea clicilor. Acest comportament de clică înseamnă formarea 
de grupuri și facțiuni. Formarea diverselor bande, facțiuni și a altor 
grupuri în funcție de regiune, de condiţiile economice și de clasa 
socială, precum și pe baza unor puncte de vedere diferite constituie 
formarea clicilor. În cadrul bisericii, indiferent cine conduce aceste 
clici, formarea diferitelor bande și facţiuni și formarea bandelor 
incompatibile sunt toate fenomene ale formării clicilor. În unele 
locuri, o întreagă familie extinsă crede în Dumnezeu și, la un loc de 
adunare, în afară de doi oameni cu nume de familie diferite, restul 
aparțin familiei lor. Apoi, această familie formează o facțiune sau o 
bandă, făcând din cei doi oameni cu nume de familie diferit niște 
intruși. Indiferent cine din această familie se confruntă cu vreo 
problemă sau este emondat, dacă o persoană exprimă supărare, 
restul i se alătură pentru a reitera sentimentul. Dacă cineva 
acționează împotriva principiilor, ceilalți îl acoperă și îi ascund 
acțiunile, interzicându-le tuturor să-l expună; nu este acceptabilă 
nici cea mai mică pomenire a acestui lucru, cu atât mai puţin 
emondarea. Care este problema aici? O puteți discerne? Când 
membrii acestei familii se întrunesc, toți cântă aceeași melodie în 
sincron, sondând în ce direcție bate vântul și așteptând indicii 
înainte de a vorbi. Dacă instigatorul lor ia o anumită atitudine, toți 
ceilalți îl urmează, iar alții nu îndrăznesc să-l provoace sau să vină 
cu obiecţii. Nu constituie producerea acestui fenomen în viața 
bisericească perturbări şi tulburări ale ordinii normale a bisericii? 


Oamenii din această bandă dictează care pasaje din cuvintele lui 
Dumnezeu să fie mâncate și băute în timpul adunărilor şi toată 
lumea trebuie să asculte; chiar și conducătorii de biserică trebuie 
să-i respecte și nu pot obiecta. Ei declară cine ar trebuie să fie aleși 
în calitate de conducători și lucrători, iar conducătorii de biserică 
trebuie să considere opinia lor cea mai importantă și să nu o trateze 
cu uşurinţă. În același timp, recrutează încontinuu „talente”, 
atrăgându-i de partea lor pe cei care îi vor asculta, în care pot avea 
încredere și care le sunt de folos în grupul lor pentru scopurile 
acestuia, extinzându-și influența încontinuu. Această clică vizează 
să controleze viaţa bisericească; instigatorul lor vrea să controleze 
biserica. Acest grup are o putere însemnată; ei se înhăitează pentru 
a acţiona în biserică. Orice se întâmplă în biserică, ei vor să fie 
implicați. Ceilalți trebuie să le citească expresiile înainte de a vorbi 
sau a gestiona ceva, până într-acolo încât conţinutul fiecărei 
adunări destinate mâncatului și băutului cuvintelor lui Dumnezeu 
trebuie să adere la rânduielile și dorinţele lor. Chiar și atunci când 
conducătorii de biserică vor să facă ceva, trebuie mai întâi să le 
consulte opiniile și să le asculte ideile. Majoritatea fraților și a 
surorilor sunt controlaţi de ei și multe chestiuni legate de lucrarea 
bisericii sunt, de asemenea, sub controlul lor. Aceşti oameni care 
formează clici perturbă și tulbură în mod grav viața bisericească și 
lucrarea bisericii. Este aceasta o problemă gravă? Ar trebui 
restricționate aceste acțiuni? Ar trebui ca ei să fie corectaţi? 
Instigatorii acestor clici ar trebui să fie restricționaţi și îndepărtați 
sau excluși, în vreme ce acelor indivizi zăpăciți care îi urmează 
orbește ar trebui să li se ofere mai întâi părtășie și ajutor. Dacă nu 
se căiesc și nu-și schimbă direcţia, atunci trebuie să fie 
restricționați. Nu le arătaţi niciun pic de curtoazie! 


Ce constituie formarea clicilor — este ușor de înțeles? Dacă o 
persoană ridică o problemă și alți câţiva îi reiterează opinia, se 


consideră asta formare a clicilor? (Nu.) Dacă unii frați și surori, care 
au o povară și un simţ al dreptăţii relativ mai mare, apelează la 
ceilalți să li se alăture în îndeplinirea unei sarcini importante sau 
dacă îi conduc pe toţi în timpul părtășiei, cu scopul de a obține 
rezultate la adunare și de a fi capabili să înțeleagă adevărul și 
intențiile lui Dumnezeu în legătură cu un subiect semnificativ, și 
toți le urmează modul de a gândi în timp ce au părtășie și citesc 
prin rugăciune cuvintele lui Dumnezeu, se consideră asta formare a 
clicilor? (Nu.) În biserică, care oameni sunt predispuși să formeze 
clici? Ce fel de comportament constituie formarea clicilor? (Mai 
mulți oameni care se acoperă și se tolerează unii pe alții sau care 
recurg la invidie şi competiție, toate acestea perturbând și 
tulburând lucrarea bisericii - asta înseamnă formarea clicilor.) 
Acesta este un aspect. Care este punctul-cheie aici? Acoperirea și 
tolerarea reciprocă duc la perturbări și tulburări; a ști că e rău să 
faci un lucru și că nu se conformează cu adevărurile-principii, dar a 
ascunde totuși asta în mod deliberat, a aduce argumente sofisticate 
şi a nu spune adevărul, preferând să prejudiciezi lucrarea bisericii și 
interesele casei lui Dumnezeu doar pentru a-ţi proteja reputaţia și 
statutul, și a-i acoperi pe cei care fac rău și provoacă perturbări și 
tulburări cu prețul trădării intereselor casei lui Dumnezeu -— asta 
reprezintă formarea clicilor. Un alt scenariu implică instigarea și 
ademenirea oamenilor să se opună în mod colectiv rânduielilor 
casei lui Dumnezeu. Natura acestui lucru este gravă, este și aceasta 
o formă de perturbare și tulburare a lucrării lui Dumnezeu și a 
ordinii normale a bisericii. Care este principalul scop al formării 
clicilor? Este acela de a controla biserica şi de a-i controla pe aleşii 
lui Dumnezeu. 


Mai există un fel de formare a clicilor care implică oameni care 
vorbesc plăcut cu scopul de a cuceri de partea lor diferite tipuri de 
indivizi. La suprafață, pare că toți membrii acestor tipuri de bande 


pot să vorbească liber şi să-şi exprime propriile opinii. Totuși, 
privind rezultatele finale, se poate vedea că, de fapt, sunt conduși 
de spusele unei persoane -— acea persoană este girueta lor. Așadar, 
cum îi atrage acea persoană pe ceilalți de partea ei? Vede pe cine 
poate să atragă de partea ei și cine este ușor de atras și le face mici 
favoruri, oferindu-le puţin sprijin iubitor. Apoi caută informații 
despre ei, descifrând ce îndrăgesc, cum le place să vorbească, 
personalitățile şi hobbyurile lor. În același timp, este deseori de 
acord cu ei în conversații pentru a le câștiga inimile și, în final, îi 
„mișcă” treptat, făcându-i să intre în clica ei și să i se alăture, fără 
ca aceștia să-și dea seama. La modul general, oamenii care vorbesc 
plăcut pentru a-i câștiga de partea lor reprezintă o metodă foarte 
blândă, e plină de „căldură umană” și este foarte eficientă. De 
exemplu, dacă cineva îi arată iubire altei persoane în mod regulat, 
este de acord cu ea în conversații și dă dovadă de înțelegere și 
toleranță față de ea, acea persoană își va face inconștient o impresie 
favorabilă despre el și, apoi, va fi înrolată printre forțele sale. În ce 
fel de situaţii au efect astfel de bande și facțiuni? De îndată ce unul 
dintre adepţii săi fervenţi este expus, se simte nedreptăţit sau îi sunt 
perturbate sau lezate interesele, statutul sau reputația de către 
cineva din afara facțiunii lor, acest tip de persoană se va ridica să 
vorbească în numele adeptului, luptând pentru interesele și 
drepturile lui — asta înseamnă că formează clici. Cele două tipuri 
evidente de formare a clicilor sunt acoperirea oamenilor și tolerarea 
lor, precum și opoziția colectivă. Totuși, formarea clicilor vorbind 
plăcut nu pare atât de puternică precum cele două tipuri pe care 
tocmai le-am menţionat, iar membrii unor asemenea clici trec de 
obicei neobservaţi în biserică. Dar când vine vremea ca oamenii să 
facă o alegere, să aibă o poziţie clară, astfel de facțiuni devin clar 
vizibile. De pildă, dacă instigatorul unei facțiuni spune că un 
anumit conducător de biserică are calibru, adepții lui vor da 
imediat o grămadă de exemple despre modul în care acel 


conducător își manifestă calibrul. Dacă instigatorul facțiunii spune 
că unui conducător de biserică îi lipseşte capacitatea de lucru, are 
calibru slab și umanitate rea, ceilalți membri îi vor urma exemplul, 
vorbind despre modul în care acel conducător este incompetent și 
incapabil să aibă părtășie despre adevăr, că rostește cuvinte și 
doctrine și vor spune că toți ar trebui să aleagă persoana potrivită 
în locul lui. Acesta este un tip de clică invizibilă. Deși nu ies în față 
în mod public să acapareze puterea și să controleze oamenii din 
biserică, există o forță invizibilă în interiorul acestor facțiuni și 
bande, care controlează viața bisericească și ordinea bisericii. 
Aceasta este o formă mai terifiantă, mai ascunsă de formare a 
clicilor. Pe lângă cele două situații uşor de discernut de formare a 
clicilor menţionate înainte, care reprezintă probleme pe care 
conducătorii de biserică ar trebui să le rezolve, acest tip ascuns de 
formare a clicilor este o problemă pe care aceștia ar trebui cu atât 
mai mult să o rezolve și să se ocupe de ea. Cum ar trebui să 
procedeze în acest sens? Trebuie să îl corecteze direct pe 
instigatorul acestui tip de bandă, prin părtășie. De ce să se 
concentreze mai întâi asupra părtășiei cu instigatorul? La suprafață, 
pare că membrii unei asemenea clici nu sunt controlați de nimeni, 
dar, în realitate, toți ştiu în adâncul lor de cine ascultă și își doresc 
să asculte de acea persoană. Prin urmare, cel pe care îl idolatrizează 
şi care îi controlează ar trebui să fie tratat și corectat și ar trebui să 
se aibă părtășie cu el despre adevăr, astfel încât să înțeleagă natura 
acțiunilor sale. Chiar dacă instigatorul poate că nu s-a opus în mod 
deschis casei lui Dumnezeu sau nu a protestat împotriva 
conducătorilor, el controlează dreptul acestor oameni de a vorbi, 
gândurile, punctele lor de vedere și calea pe care o urmează. Este 
un antihrist ascuns. Astfel de indivizi trebuie să fie identificaţi, apoi 
discernuțţi și disecați. Dacă nu se căiesc, ar trebui să fie restricționaţi 
și izolați. Apoi, ar trebui făcută o investigaţie asupra fiecăruia 
dintre membrii lor, pentru a vedea care dintre ei este la fel. Mai 


întâi, sortaţi-i pe acești indivizi și, apoi, aveţi părtășie cu cei confuzi 
care sunt timizi, lași și au fost induși în eroare. Dacă pot să se 
căiască și să renunţe la a-l urma pe antihrist, atunci pot să rămână 
în biserică; dacă nu, ar trebui izolați. Este aceasta o abordare 
potrivită? (Da.) Există acest fenomen în cadrul bisericii? Ar trebui 
rezolvat acest tip de problemă? (Ar trebui rezolvat.) De ce ar trebui 
rezolvat? De când casa lui Dumnezeu a început să răspândească 
Evanghelia, forțele antihriștilor au fost omniprezente în viața 
bisericească și mulți dintre aleşii lui Dumnezeu au fost afectaţi, 
constrânși sau controlați de aceste forțe, în diferite măsuri. Oricând 
vorbesc sau acționează acești oameni, ei nu sunt într-o stare de 
libertate sau de eliberare, ci mai degrabă suntdominați, influențați, 
controlați și întemnițați de gândurile și punctele de vedere ale unor 
indivizi. Aceşti oameni se simt obligați să vorbească și să acţioneze 
în anumite moduri; dacă nu o fac, se îngrijorează și se tem să nu 
suporte consecințele care decurg din asta. Nu a afectat și nu a 
tulburat acest lucru viața bisericească? Este aceasta o manifestare a 
vieţii bisericești normale? (Nu.) Acest tip de viață bisericească nu 
are o ordine normală, ci este controlată de oameni răi. Atât timp cât 
oamenii răi deţin puterea în biserică, acolo nu domnește cuvântul 
lui Dumnezeu sau adevărul. Conducătorii, lucrătorii și frații și 
surorile care înțeleg adevărul vor fi oprimați. O astfel de biserică 
este controlată de forțele antihriștilor. Și aceasta reprezintă o 
problemă și un fenomen al perturbării şi tulburării lucrării lui 
Dumnezeu și a ordinii normale a bisericii, pe care conducătorii și 
lucrătorii ar trebui să le îndrepte și să le rezolve. Unii oameni care 
fac parte din banda unui antihrist se tem să nu piardă încrederea 
bandei lor, să nu-și piardă susținătorii, prietenii, să nu aibă niciun 
sprijin la nevoie şi aşa mai departe. Prin urmare, fac tot ce pot ca să 
rămână în bandă. Nu este gravă această situație? Nu ar trebui 
rezolvată? (Ba da.) Când apare acest tip de situație în biserică, o 
simt majoritatea oamenilor? O discern majoritatea oamenilor? Unii 


sunt controlați de cineva fără să-și dea seama, trebuie să urmeze tot 
timpul gândurile şi punctele de vedere ale acelei persoane, 
afirmaţiile și acțiunile ei, învăţăturile ei și le este frică să spună 
„nu”, se tem să i se opună acelei persoane şi chiar trebuie să dea din 
cap aprobator, fără sinceritate, și să zâmbească când acea persoană 
vorbește, de teamă să nu o ofenseze. Există astfel de situații? Care 
este problema care ar trebui rezolvată aici? Conducătorii de biserică 
ar trebui să-l corecteze și să se ocupe de acel instigator antihrist 
care este capabil să-i inducă în eroare și să-i controleze pe alții. Mai 
întâi, ar trebui să aibă părtășie despre adevăr pentru a le permite 
majorității oamenilor să-l discearnă pe acest antihrist, apoi să-l 
restricționeze ei înșiși pe antihrist. Dacă antihristul nu se căiește, ar 
trebui să fie îndepărtat prompt, pentru a-l împiedica să tulbure în 
continuare ordinea normală a bisericii. 


În concluzie, în viaţa bisericească normală, fraţii şi surorile ar 
trebui să poată avea părtăşie în mod liber și fără constrângeri 
despre cuvintele lui Dumnezeu, precum și despre perspectivele, 
înțelegerile, experienţele și dificultățile lor personale. Desigur, ar 
trebui să aibă, de asemenea, dreptul să facă sugestii, să critice și să 
expună orice acțiune a conducătorilor și lucrătorilor care încalcă 
principiile, având totodată dreptul să ofere ajutor și sfaturi. Toate 
aceste lucruri ar trebui să fie libere și toate aceste aspecte ar trebui 
să fie normale; nu ar trebui să fie controlați de niciun individ, 
făcându-i pe aleşii lui Dumnezeu să fie constrânși — aceasta nu ar fi 
o viață bisericească normală. Casa lui Dumnezeu are cerințe, reguli 
şi principii pentru modul în care ar trebui să vorbească, să acţioneze 
şi să se comporte fraţii și surorile și pentru modul în care ar trebui 
să-și întemeieze relații interpersonale normale în viața bisericească 
şi aşa mai departe, iar aceste lucruri nu sunt definite de niciun 
individ. Când fraţii şi surorile fac ceva, ei nu trebuie să verifice 
expresia niciunui individ, nu trebuie să urmeze ordinele niciunui 


individ sau să fie constrânși de nicio persoană. Nimeni nu ar trebui 
să servească drept giruetă sau timonier; singurul lucru care poate 
indica direcţia este cuvântul lui Dumnezeu, adevărul. Prin urmare, 
aleşii lui Dumnezeu trebuie să adere la cuvântul lui Dumnezeu, la 
adevăr și la principiile părtășiei despre adevăr la adunări. Dacă ești 
tot timpul constrâns de o altă persoană, căutând mereu indicii din 
partea ei, și nu mai îndrăznești să continui să vorbeşti când îi vezi 
privirea nemulțumită sau fruntea încruntată, dacă ești tot timpul 
restricționat de acea persoană în timp ce ai părtășie despre 
cuvintele lui Dumnezeu și despre înțelegerea ta bazată pe 
experiență personală, simțindu-te mereu constrâns, incapabil să 
acționezi conform adevărurilor-principii şi, dacă privirile, cuvintele, 
expresiile faciale, tonul vocii acelei persoane și amenințările 
insinuate prin discursul său te îngrădesc în permanenţă, atunci ești 
controlat în cadrul unei clici conduse de această persoană. Acest 
lucru este problematic; aceasta nu este viață bisericească, ci viața 
unei facțiuni conduse de un antihrist. Când este vorba de acest tip 
de problemă, conducătorii și lucrătorii ar trebui să intervină ca să o 
rezolve, iar fraţii și surorile au și ei obligația și dreptul de a apăra 
ordinea normală a bisericii. Cei care perturbă și tulbură viața 
bisericească, îndeosebi cei care formează clici și vor să controleze 
biserica, ar trebui să fie opriți, expuși și disecați, permițându-le 
tuturor să câștige discernământ și să deslușească esența problemei, 
care este încercarea de a întemeia un regat independent. Biserica nu 
permite formarea clicilor și divizarea bisericii pentru niciun motiv. 
De exemplu, împărțirea în bande pe baza identităţii și a statutului 
social, a vecinătăţii, regiunilor sau confesiunii religioase, sau 
împărțirea în bande pe baza nivelului de educaţie, a averii, rasei 
sau culorii pielii și așa mai departe - toate acestea contravin 
adevărurilor-principii şi nu ar trebui să aibă loc în biserică. 
Indiferent ce motiv se folosește pentru împărțirea oamenilor în 
aceste ierarhii, ranguri, facțiuni și clici, aceasta va perturba și va 


tulbura lucrarea bisericii și ordinea normală a vieţii bisericești și 
este o problemă pe care conducătorii și lucrătorii ar trebui să o 
rezolve prompt. Pe scurt, indiferent de motivele pentru care 
oamenii se împart în clici, facțiuni sau bande, dacă aceştia au 
acumulat o anumită forță și constituie o tulburare pentru lucrarea 
bisericii și ordinea vieţii bisericești, atunci ar trebui să fie opriți și 
restricționați. Dacă membrii unor astfel de clici nu pot fi 
deconsiliați, acești răufăcători pot fi izolați şi îndepărtați. 
Gestionarea acestor probleme face și ea parte din lucrarea și 
responsabilitățile pe care ar trebui să le îndeplinească liderii și 
lucrătorii. Așadar, ce trebuie să se înțeleagă de aici? Faptul că, 
atunci când anumiți oameni au format forțe în biserică și sunt 
capabili să se confrunte cu liderii de biserică, lucrarea bisericii și 
cuvintele lui Dumnezeu și să li se împotrivească și sunt capabili să 
tulbure și să strice ordinea normală a vieţii bisericești, astfel de 
comportamente, manifestări și situații ar trebui restricționate și 
tratate prompt. Când este vorba de formarea clicilor, nu se fac 
distincții în funcţie de numărul de oameni implicați. Dacă doi 
oameni se înțeleg bine şi nu provoacă nicio tulburare bisericii, nu e 
nevoie să se intervină. Totuși, odată ce încep să provoace tulburări 
şi să formeze o forță cu scopul de a controla biserica, acești indivizi 
ar trebui opriți și restricționaţi. Dacă nu se căiesc, ar trebuie să fie 
îndepărtați și excluşi prompt. Acesta este principiul. 

